കാല്‍പ്പന്താവേശത്തിന് പേരുകേട്ട ആലുവയുടെ മണ്ണ് | aluva| santosh trophy\nസന്തോഷ് ട്രോഫി മുതല് അന്തര്‍ദേശീയ തലത്തില് വരെയെത്തിയ മികച്ച കളിക്കാരെക്കൊണ്ട് സമ്പന്നമാണീ നഗരം. ആലുവ നഗരസഭാ മൈതാനവും സെയ്ന്റ് മേരീസ് ഹൈസ്‌കൂള് ഗ്രൗണ്ടുമാണ് അന്നും ഇന്നും കായികതാരങ്ങളുടെ പ്രധാന കളരി\n# എം.ജി സുബിന്\n1967-68 ൽ ഡോൺബോസ്കോ ഫുട്‌ബോൾ ടൂർണമെന്റിൽ വിജയികളായ ആലുവ നഗരസഭാ സ്പോർട്‌സ് ക്ലബ്ബ് ടീം\nഫുട്ബോളിനും മറ്റ് കായിക ഇനങ്ങള്‍ക്കും ഏറെ പ്രാധാന്യം നല്‍കിയ മണ്ണാണ് ആലുവയുടേത്. കാല്‍പ്പന്തുകളിയുടെ മികവുകൊണ്ട് കായിക ലോകത്തിന്റെ ഉന്നതങ്ങളില് എത്തിയിട്ടുള്ള നിരവധി കളിക്കാരുണ്ട് ആലുവയില്. സന്തോഷ് ട്രോഫി മുതല് അന്തര്‍ദേശീയ തലത്തില് വരെയെത്തിയ മികച്ച കളിക്കാരെക്കൊണ്ട് സമ്പന്നമാണീ നഗരം. ആലുവ നഗരസഭാ മൈതാനവും സെയ്ന്റ് മേരീസ് ഹൈസ്‌കൂള് ഗ്രൗണ്ടുമാണ് അന്നും ഇന്നും കായികതാരങ്ങളുടെ പ്രധാന കളരി.\nകേരളത്തിലെ ആദ്യത്തെ മുനിസിപ്പല് സ്‌പോര്‍ട്സ് ക്ലബ്ബ്\n1958-ലാണ് ചെയര്‍മാനായിരുന്ന എം.സി. വര്‍ക്കിയുടെ നേതൃത്വത്തിലുള്ള ഭരണസമിതി ഇന്നത്തെ ആലുവ നഗരസഭാ ഗ്രൗണ്ട് തുറന്നുകൊടുക്കുന്നത്. കേരളത്തിലെ ആദ്യത്തെ മുനിസിപ്പല് സ്‌പോര്‍ട്സ് ക്ലബ്ബ് 1960 ഓഗസ്റ്റ് 15-ാം തീയതി ആലുവയില് ഉദ്ഘാടനം ചെയ്തു. ഫുട്ബോള് കൂടാതെ എല്ലാ കായിക ഇനങ്ങളും ഇവിടെ പരിശീലിപ്പിച്ചിരുന്നു. റിപ്പബ്ലിക് ദിനം, സ്വാതന്ത്ര്യദിനം, മേയ്ദിനം എന്നീ ദിവസങ്ങളില് ക്ലബ്ബുകളേയും സ്‌കൂള് വിദ്യാര്‍ഥികളേയും പങ്കെടുപ്പിച്ച് സ്‌പോര്‍ട്സ് മീറ്റുകളും സംഘടിപ്പിച്ചിരുന്നു. ആലുവയിലെ കമ്മത്ത് കുടുംബവും പോലീസ് ടീമും തമ്മിലുള്ള വടംവലി മത്സരവും ആകര്‍ഷകമായിരുന്നു.\nഇന്ത്യന് നേവി, ഫാക്ട്, കുണ്ടറ അലിന്‍ഡ് എന്നിങ്ങനെ അക്കാലത്തെ പ്രശസ്തമായ ടീമുകളെല്ലാം ആലുവ മുനിസിപ്പല് ഗ്രൗണ്ടില് കളിക്കാനെത്തി. അശോക, കാത്തായി തുടങ്ങിയ മില്ലുകളിലും മറ്റ് സ്ഥാപനങ്ങളിലും ജോലിചെയ്യുന്നവര് വൈകുന്നേരങ്ങളില് കളിക്കുന്നതിനായി ഇവിടെ ഒത്തുചേര്‍ന്നിരുന്നതും പതിവായിരുന്നു. സ്വന്തമായി സ്‌പോര്‍ട്സ് ക്ലബ്ബും ഗ്രൗണ്ടും വന്നതോടെ ആലുവയിലെ ചെറുപ്പക്കാര് കളി കാര്യമാക്കി മാറ്റി.\nവലിയ ടീമുകളില് കളിച്ച് ഉയരങ്ങളിലെത്താനുള്ള പ്രയത്‌നങ്ങളും തുടങ്ങി. എം.ഒ. ജോണ് ചെയര്‍മാനായിരുന്ന കാലത്ത് 1999-ല് ഗ്രൗണ്ടില് ഗാലറി നിര്‍മിച്ച് സ്റ്റേഡിയമാക്കി. മുന് എം.എല്.എ. കെ. മുഹമ്മദാലിയാണ് സ്റ്റേഡിയം ഉദ്ഘാടനം ചെയ്തത്. 2003-ല് പുല്ലുപിടിപ്പിച്ച് ടര്‍ഫ് ഗ്രൗണ്ടാക്കി മാറ്റി.\nതിരിച്ചുവന്ന ലക്കിസ്റ്റാര് ട്രോഫി\nവര്‍ഷങ്ങള്‍ക്ക് മുന്‍പ് ലക്കിസ്റ്റാര് ക്ലബ്ബ് രൂപവത്കരിച്ചതോടെ ആലുവയിലെ കളിക്കാര്‍ക്ക് കൂടുതല് അവസരം ലഭിച്ചു. പരേതരായ ജോസ് മൂത്തേടനും ജോസ് ഉണ്ണിയുമായിരുന്നു ക്ലബ്ബിന്റെ പ്രധാനികള്. ലക്കിസ്റ്റാര് ട്രോഫി ഫുട്ബോള് ടൂര്‍ണമെന്റും ഏറെ പ്രശസ്തി നേടി. പിന്നീട് ടൂര്‍ണമെന്റ് നിലച്ചുപോയി. കഴിഞ്ഞവര്‍ഷം ആലുവ മര്‍ച്ചന്റ്‌സ് അസോസിയേഷനും ഫെഡറല് ബാങ്കും സംയുക്തമായി നടത്തിയ പുതുവത്സരാഘോഷത്തിന്റെ ഭാഗമായി ലക്കിസ്റ്റാര് ട്രോഫി പുനരവതരിപ്പിച്ചിരുന്നു. ഒരാഴ്ച നീണ്ടുനിന്ന ഫ്‌ളഡ്‌ലിറ്റ് സെവന്‍സ് ടൂര്‍ണമെന്റ് ജനപങ്കാളിത്തം കൊണ്ട് ശ്രദ്ധനേടി.\n1971-ല് പി.ജെ. വര്‍ഗീസാണ് ആലുവയില്‍നിന്ന് ആദ്യമായി സന്തോഷ്ട്രോഫിയില് കേരളത്തിനു വേണ്ടി കളിച്ചത്. തുടര്‍ന്ന് സന്തോഷ് ട്രോഫിയിലും ഇന്ത്യന് ടീമിലും 1996 വരെ തുടര്‍ച്ചയായി മൂന്നും നാലും വീതം കളിക്കാര് ആലുവയില് നിന്നുണ്ടായി. 1982-83-ല് തൃശ്ശൂരില് നടന്ന സന്തോഷ് ട്രോഫി മത്സരം ആലുവക്കാരായ ഫുട്ബോള് പ്രേമികളെ ഏറെ ആവേശത്തിലാക്കി. ക്യാപ്റ്റന് ഉള്‍പ്പെടെ നാല് പേരാണ് ആലുവക്കാരായി ഉണ്ടായിരുന്നത്. കേരളത്തിനുവേണ്ടി സഹോദരന്മാര് ആദ്യമായി ഒന്നിച്ച ടൂര്‍ണമെന്റുമായിരുന്നു അത്. ആലുവ സ്വദേശിയായ എം.എം. ജേക്കബായിരുന്നു ക്യാപ്റ്റന്. ജേക്കബിന്റെ സഹോദരന് എം.എം. പൗലോസും ടീമിലുണ്ടായിരുന്നു. ഈ വര്‍ഷത്തെ സന്തോഷ് ട്രോഫി ടൂര്‍ണമെന്റില് ആലുവ സ്വദേശി സഞ്ജു ഗണേശും അത്താണി സ്വദേശിയായ അഖില് പ്രവീണും കേരളത്തിനായി കളിക്കുന്നുണ്ട്.\nഎം.എ. ട്രോഫിക്ക് 19 വയസ്സ്\nഫുട്ബോളിലെ നവപ്രതിഭകളെ പ്രോത്സാഹിപ്പിക്കുന്നതിനായി 19 വര്‍ഷം മുമ്പാണ് മാര് അത്തനേഷ്യസ് ട്രോഫി ഫുട്ബോള് ടൂര്‍ണമെന്റ് ആലുവ നഗരസഭാ ഗ്രൗണ്ടില് ആരംഭിച്ചത്. സംസ്ഥാനത്തിനകത്തും പുറത്തും നിന്നുള്ള 16 ടീമുകളാണ് മത്സരത്തില് പങ്കെടുക്കുന്നത്. മിനി മാറ്റ് മത്സരം ജയിക്കുന്ന ഒരു പ്രാദേശിക ടീമും ടൂര്‍ണമെന്റില് മത്സരിക്കും. ഈ വര്‍ഷത്തെ എം.എ. ട്രോഫി ടൂര്‍ണമെന്റ് ജനുവരി അഞ്ചിന് ആരംഭിക്കും. 23-നാണ് ഫൈനല്. വൈകീട്ട് 4.30 മുതലാണ് മത്സരങ്ങള്.\nContent Highlights: Aluva soil with football fever


വയനാട്ടിലെ ദുരിതാശ്വാസ ക്യാമ്പില് ഭക്ഷ്യധാന്യ കിറ്റുകളുമായി കെഎസ്‌യു പ്രവര്‍ത്തകര്\nWednesday, 12 August 2020 09:45:19 AM\nBy | Friday August 16th, 2019\nപേരാമ്പ്ര : പ്രളയ ദുരിതമനുഭവിക്കുന്നവരെ സഹായിക്കുന്നതിനായി കെഎസ്‌യു പേരാമ്പ്ര നിയോജക മണ്ഡലം കമ്മറ്റിയുടെ നേതൃത്വത്തില് വിഭവങ്ങള് ശേഖരിച്ചു. 200 കുടുംബങ്ങള്‍ക്കാവശ്യമായ ഭക്ഷ്യധാന്യങ്ങളടങ്ങിയ കിറ്റുകള് വയനാട്ടിലെ ദുരിതാശ്വാസ ക്യാമ്പുകളിലെത്തിച്ചു.\nകെഎസ്‌യു ജില്ലാ വൈസ് പ്രസിഡന്റ് വി.ടി. സൂരജ് വാഹനത്തിന്റെ ഫ്‌ലാഗ് ഓഫ് നടത്തി. നിയോജക മണ്ഡലം പ്രസിഡന്റ് മുആദ് നരിനട അധ്യക്ഷത വഹിച്ചു. ഡിസിസി ജനറല് സെക്രട്ടറി മുനീര് എരവത്ത്, എസ്. സുനന്ദ്, പി.എം. പ്രകാശന്, സലാം മരുതോറ, പി.സി. കുഞ്ഞമ്മദ്, ആര്.കെ. രജീഷ് കുമാര്, ജസ്റ്റിന് രാജ്, ഷാജു പൊന്‍പറ, എ.പി. ഉണ്ണിക്കൃഷ്ണന്, എന്.ടി. ഷാനിസ്, അമിത് രാജപുരം, പി.എസ്. ആദിത്യ, നന്ദകിഷന്, അമൃത മുയിപ്പോത്ത്, അഭിനന്ദ്, ഹരികൃഷ്ണന് എന്നിവര് സംസാരിച്ചു.\nകെഎസ്‌യു നേതാക്കളെ അക്രമിച്ചതില് പ്രതിഷേധിച്ചു\nകെഎസ്‌യു പ്രവര്‍ത്തകര് പോസ്റ്റ് ഓഫീസ് ഉപരോധിച്ചു\nകെഎസ്‌യു പ്രവര്‍ത്തകര് പൗരത്വ ബില്ലിന്റെ കോപ്പി കത്തിച്ച് പ്രതിഷേധിച്ചു\nപേരാമ്പ്രയില് കെഎസ്‌യു പ്രവര്‍ത്തകര് റോഡ് ഉപരോധിച്ചു\nTags: KSU PERAMBRA\nGallery image with caption: ദേവികയുടെ മരണം; കെഎസ്‌യു പ്രവര്‍ത്തകര് എഇഒ ഓഫീസ് ഉപരോധിച്ചു\nGallery image with caption: കെഎസ്‌യു നേതാക്കളെ അക്രമിച്ചതില് പ്രതിഷേധിച്ചു\nGallery image with caption: കെഎസ്‌യു പ്രവര്‍ത്തകര് പോസ്റ്റ് ഓഫീസ് ഉപരോധിച്ചു\nGallery image with caption: കെഎസ്‌യു പ്രവര്‍ത്തകര് പൗരത്വ ബില്ലിന്റെ കോപ്പി കത്തിച്ച് പ്രതിഷേധിച്ചു


കേരളത്തിലാദ്യമായി എ.ഐ എ.ഡി.എം.കെ അംഗം പഞ്ചായത്ത് പ്രസിഡന്റ് സ്ഥാനത്ത്\nഇടുക്കി പീരുമേട് ഗ്രാമപഞ്ചായത്തിലാണ് യു ഡി എഫ് പിന്തുണയോടെ എ. ഐ.ഡി.എം.കെയുടെ എസ് പ്രവീണ പ്രസിഡന്റ് പദവിയിലെത്തിയത്.\n18 Sep, 2019 at 02:24 AM\nസംസ്ഥാനത്താദ്യമായി എ.ഐ.എ.ഡി.എം.കെ അംഗം പഞ്ചായത്ത് പ്രസിഡന്റ് സ്ഥാനത്തേക്ക് തെരഞ്ഞെടുക്കപ്പെട്ടു. ഇടുക്കി പീരുമേട് ഗ്രാമപഞ്ചായത്തിലാണ് സ്ഥാനത്താദ്യമായി എ.ഐ.എ.ഡി.എം.കെ അംഗം പഞ്ചായത്ത് പ്രസിഡന്റ് സ്ഥാനത്തേക്ക് തെരഞ്ഞെടുക്കപ്പെട്ടത്. ഇടുക്കി പീരുമേട് ഗ്രാമപഞ്ചായത്തിലാണ് യു.ഡി.എഫ് പിന്തുണയോടെ എ.ഐ.എ.ഡി.എം.കെയുടെ എസ് പ്രവീണ പ്രസിഡന്റ് പദവിയിലെത്തിയത്. ഇതോടെ പഞ്ചായത്തിന്റെ ഭരണം യു.ഡി.എഫ് പിടിച്ചെടുത്തു.\nപീരുമേടില് നാല് വര്‍ഷത്തിനിടെ അഞ്ച് പേരാണ് പ്രസിഡന്റ് സ്ഥാത്തെത്തിയത്. രണ്ട് കോണ്‍ഗ്രസ് അംഗങ്ങള് കൂറുമാറിയതോടെയായിരുന്നു യു.ഡി.എഫിന് ഭരണം നഷ്ടമായത്. പിന്നീട് നടന്ന രാഷ്ട്രീയ നാടകങ്ങള്‍ക്കൊടുവില് യു ഡി എഫ് ഭരണം തിരിച്ച് പിടിച്ചു.\nസി.പി.എമ്മിലെ പ്രസിഡന്റായിരുന്ന രജനി വിനോദിനെതിരെ യു.ഡി.എഫ് കൊണ്ട് വന്ന അവിശ്വാസ പ്രമേയം പാസായതോടെയാണ് വീണ്ടും തെരഞ്ഞെടുപ്പിന് കളമൊരുങ്ങിയത്. ഇതേ തുടര്‍ന്ന് നടന്ന തെരഞ്ഞെടുപ്പിലാണ് ഏഴിനെതിരെ എട്ട് വേട്ടുകള്‍ക്ക് എ.ഐ.എ.ഡി.എം.കെ അംഗമായ പ്രവീണ വിജയിച്ചത്. ഇതുവരെ എ.ഐ.എ.ഡി.എം.കെ അംഗങ്ങൾ പഞ്ചായത്തംഗങ്ങളായിട്ടുണ്ടെങ്കിലും സംസ്ഥാനത്താദ്യമായാണ് പ്രസിഡന്റ് പദവിയിൽ എത്തുന്നത്.


ബിഗ് ബോസ് താരവുമായി മേഘ്ന രാജിന്റെ പുനർവിവാഹം എന്ന് വാർത്ത; രൂക്ഷ പ്രതികരണം | Meghana Raj | Manorama News\nസ്വന്തം ലേഖകൻ September 20, 2021 05:44 PM IST\nതാരങ്ങളെയും അവരുടെ കുടുംബത്തെയുമൊക്കെ കുറിച്ച് പലതരത്തിലുള്ള പ്രചരണങ്ങളാണ് പലപ്പോഴും ഉണ്ടാകുന്നത്. ഇപ്പോഴിതാ മലയാളികൾക്കും പ്രിയങ്കരിയായ നടി മേഘ്ന രാജ് വീണ്ടും വിവാഹിതയാകുന്നുവെന്ന തരത്തിലുള്ള വാർത്തകളാണ് പ്രചരിക്കുന്നത്. മേഘ്ന വീണ്ടും വിവാഹത്തിന് ഒരുങ്ങുകയാണെന്നും ബിഗ് ബോസ് കന്നഡ വിജയി പ്രഥം ആണ് മേഘ്നയുടെ വരൻ എന്നുമുള്ള തരത്തിലാണ് വാർത്തകൾ വന്നത്.\nവാർത്തകളും പ്രചാരണങ്ങളും അതിരു കടന്നപ്പോള് പ്രതികരണവുമായി പ്രഥം തന്നെ രംഗത്തെത്തിയിരിക്കുകയാണ്. ഇതേക്കുറിച്ച് പറയുന്ന ഒരു വിഡിയോയുടെ സ്ക്രീൻഷോട്ട് പങ്കുവച്ചാണ് പ്രതികരണം.\n'ആദ്യമൊക്കെ ഇതിനെ അവഗണിക്കുകയാണ് ചെയ്തത്. പക്ഷേ ഇപ്പോൾ 2.70 ലക്ഷത്തിലധികം പേരാണ് ഈ വിഡിയോ കണ്ടത്. പണത്തിനും കാഴ്ചക്കാർക്കും വേണ്ടി ചില ചാനലുകൾ ചെയ്യുന്ന ഇത്തരം പ്രവൃത്തികളെ നിയമപരമായി തന്നെ നേരിടാനാണ് പോകുന്നത്'. ഇത്തരം വിഡിയോകൾ നീക്കം ചെയ്യിപ്പിച്ച് മറ്റ് ചാനലുകൾക്ക് കൂടി ഒരു പാഠമാകേണ്ട സ്ഥിതിാണ്. പ്രഥം കുറിച്ചു.\n2020–ലാണ് മേഘ്നയുടെ ഭർത്താവും നടനുമായ ചിരഞ്ജീവി സർജ മരിക്കുന്നത്. മേഘ്ന അന്ന് ഗർഭിണിയായിരുന്നു. ഇപ്പോൾ മകൻ റയാൻ രാജ് സർജയുടെ വിശേഷങ്ങളുമൊക്കെയായി മേഘ്ന സാമൂഹിക മാധ്യമങ്ങളിലടക്കം സജീവമാണ്. മേഘ്നയ്ക്ക് പിന്തുണയുമായി നിരവധിപ്പേരാണ് ഒപ്പമുള്ളത്.


അപ്രതീക്ഷിതമായ സന്തോഷമാണിത്; പുരസ്കാരനിറവിൽ വിനീത്- Kerala State Film Awards 2019 Vineeth won awards for Best Dubbing Artist\nKerala State Film Awards Best Dubbing Artist Vineeth Lucifer Marakkar\nപുരസ്കാരവാർത്തയറിഞ്ഞപ്പോൾ ലാലേട്ടൻ വിളിച്ചു, സന്തോഷം പങ്കിട്ടു ഫോൺ വെച്ചതേയുള്ളൂ\nOctober 14, 2020 09:46:13 am\nതിരുവനന്തപുരം: അമ്പതാമത് സംസ്ഥാന ചലച്ചിത്ര പുരസ്കാരങ്ങൾ ഇന്ന് പ്രഖ്യാപിക്കപ്പെട്ടപ്പോൾ മികച്ച ഡബ്ബിംഗ് ആർട്ടിസ്റ്റിനുള്ള പുരസ്കാരം സ്വന്തമാക്കിയത് നടനും നർത്തകനുമായ വിനീത് ആണ്. ‘ലൂസിഫർ’, ‘മരക്കാർ’ എന്നീ ചിത്രങ്ങളിൽ ശബ്ദം നൽകിയതാണ് നടൻ വിനീതിനെ അവാർഡിന് അർഹനാക്കിയിരിക്കുന്നത്. ലോക്ക്ഡൗൺകാലത്ത് അപ്രതീക്ഷിതമായെത്തിയ പുരസ്കാരത്തിളക്കത്തിന്റെ സന്തോഷത്തിലാണ് താരം.\n“ഇത്രവർഷമായി അഭിനയരംഗത്തുണ്ടെങ്കിലും ഇതാദ്യമായാണ് ഡബ്ബിംഗ് ആർട്ടിസ്റ്റ് എന്ന രീതിയിൽ അവാർഡ് ലഭിക്കുന്നത്. എന്റെ രണ്ടാമത്തെ സ്റ്റേറ്റ് അവാർഡ് ആണിത്, ആദ്യം ലഭിച്ചത് 2016ൽ ‘കാംബോജി’ എന്ന ചിത്രത്തിലൂടെ മികച്ച കൊറിയോഗ്രാഫർക്കുള്ള പുരസ്കാരമായിരുന്നു. ഈ പുരസ്കാരം അപ്രതീക്ഷിതമായിരുന്നു. നന്ദി പറയേണ്ടത് പൃഥ്വിരാജിനും മോഹൻലാലിനും ആന്റണി പെരുമ്പാവൂരിനും പ്രിയദർശൻ സാറിനുമാണ്. ലാലേട്ടൻ വിളിച്ചു, സന്തോഷം പങ്കിട്ടു ഫോൺ വെച്ചതേയുള്ളൂ,” വിനീത് ഇന്ത്യൻ എക്സ്‌പ്രസ് മലയാളത്തോട് പറഞ്ഞു.\nസിനിമയിൽ സ്വന്തം കഥാപാത്രങ്ങൾക്കുവേണ്ടി ഡബ്ബ് ചെയ്തിട്ടുണ്ടെങ്കിലും മറ്റൊരു കഥാപാത്രത്തിന് വേണ്ടി ഡബ്ബ് ചെയ്യുമ്പോൾ അൽപ്പം ടെൻഷനുണ്ടായിരുന്നെന്ന് വിനീത് ഓർക്കുന്നു. “പൃഥ്വിയാണ് ‘ലൂസിഫറി’ൽ വിവേക് ഒബ്റോയിയ്ക്ക് ശബ്ദം നൽകാമോ എന്നു ചോദിച്ച് വിളിക്കുന്നത്. ആദ്യമായാണ് മറ്റൊരാൾക്ക് വേണ്ടി ഡബ്ബ് ചെയ്തത്. ലാലേട്ടന്റെ കഥാപാത്രത്തിന് എതിരെ നിൽക്കുന്ന വില്ലൻ കഥാപാത്രമാണ്. ശരിയായില്ലെങ്കിൽ സിനിമയെ മൊത്തത്തിൽ ബാധിക്കും, അങ്ങനെ ഓർത്തപ്പോൾ ടെൻഷനുണ്ടായിരുന്നു. പക്ഷേ ചെയ്തു വന്നപ്പോൾ എല്ലാം നന്നായി വന്നു.”\n‘മരക്കാർ അറബിക്കടലിന്റെ സിംഹം’എന്ന പ്രിയദർശൻ ചിത്രത്തിൽ നടൻ അർജുന് വേണ്ടിയാണ് വിനീത് ശബ്ദം നൽകിയിരിക്കുന്നത്. ‘ബിഗ് ബ്രദർ’ എന്ന ചിത്രത്തിൽ അടുത്തിടെ ബോളിവുഡ് താരം അർബാസ് ഖാനു വേണ്ടിയും വിനീത് ശബ്ദം നൽകിയിരുന്നു.\nഅഭിനയരംഗത്ത് 35 വർഷങ്ങൾ പൂർത്തിയാക്കുകയാണ് നടൻ വിനീത്. 1985ൽ ഐവി ശശിയുടെ ‘ഇടനിലങ്ങൾ’ എന്ന ചിത്രത്തിലൂടെ പതിനാറാം വയസ്സിലാണ് വിനീത് അഭിനയരംഗത്ത് എത്തുന്നത്. പിന്നീട് നായകനായും സഹതാരമായും വില്ലനായുമെല്ലാം നിരവധി വേഷങ്ങളിൽ വിനീത് വേഷപ്പകർച്ച നടത്തി.\nTags: Actor, Kerala State Film Awards


കോവിഡ് കാരണം ജോലിയില്ല; ഉപജീവനത്തിനായി വഴിയോര കച്ചവടം നടത്തി അബ്ദുല് കലാം മുസ്‌ലിയാര് – Chandrika Daily\nBy Ummer vilayil / August 20, 2020\nകോവിഡ് കാരണം ജോലിയില്ല; ഉപജീവനത്തിനായി വഴിയോര കച്ചവടം നടത്തി അബ്ദുല് കലാം മുസ്‌ലിയാര്\nമലപ്പുറം: കോവിഡ് കാരണം ജോലി വഴിമുട്ടിയതോടെ വഴിയോര കച്ചവടക്കാരന്റെ റോളില് അബ്ദുല് കലാം മുസ്‌ലിയാര്. മലപ്പുറം-പാലക്കാട് ദേശീയപാതയിൽ മക്കരപ്പറമ്പ് നാറാണത്ത് ഓഡിറ്റോറിയത്തിന് സമീപമാണ് താടിയും തലപ്പാവും ധരിച്ച്…\nമലപ്പുറം: കോവിഡ് കാരണം ജോലി വഴിമുട്ടിയതോടെ വഴിയോര കച്ചവടക്കാരന്റെ റോളില് അബ്ദുല് കലാം മുസ്‌ലിയാര്. മലപ്പുറം-പാലക്കാട് ദേശീയപാതയിൽ മക്കരപ്പറമ്പ് നാറാണത്ത് ഓഡിറ്റോറിയത്തിന് സമീപമാണ് താടിയും തലപ്പാവും ധരിച്ച് കലാം മുസ്‌ലിയാര് കപ്പ കച്ചവടം നടത്തുന്നത്. കോവിഡ്മൂലം മദ്റസയിലെയും പള്ളിയിലെയും ജോലി ഇല്ലാതായതോടെ ജീവിതം കൂട്ടിമുട്ടിക്കാനായി തെരുവുകച്ചവടക്കാരെൻറ റോൾ എടുക്കുകയായിരുന്നു. സ്വന്തമായി വീടില്ല. തച്ചിങ്ങനാടം അരിക്കണ്ടംപാക്ക് നെല്ലൂർ സ്വദേശിയായ ഇദ്ദേഹം വടക്കേ കുളമ്പിൽ ഭാര്യവീടിന് സമീപത്ത് ക്വാർട്ടേഴ്സിലാണ് താമസിക്കുന്നത്. ദിവസവും 100 കിലോ കപ്പ വാങ്ങും.\nരാവിലെ ഒമ്പതിന് തുടങ്ങുന്ന കച്ചവടം കപ്പ വിറ്റ് തീരുന്നതുവരെ തുടരും. 10 വർഷമായി പാലക്കാട്, മലപ്പുറം, കോഴിക്കോട്, കാസർകോട് ജില്ലകളിൽ മദ്റസകളിലും പള്ളികളിലും ജോലി ചെയ്തിരുന്നു. കഴിഞ്ഞ രണ്ട് വർഷമായി കാസർകോട് കുമ്പളയിലായിരുന്നു. കോവിഡും തുടർന്നുണ്ടായ ലോക്ഡൗണും പുതിയ മേച്ചിൽപുറം തേടാൻ അേദ്ദഹത്തെ നിർബന്ധിതനാക്കി. കച്ചവടം തുടങ്ങിയിട്ട് നാലഞ്ചുദിവസമായെന്നും കുഴപ്പമില്ലാതെ നടക്കുന്നുണ്ടെന്നും മുസ്ലിയാർ പറയുന്നു. ഭാര്യയും ഒമ്പത്, അഞ്ച് വയസ്സുള്ള മക്കളും ഉൾപ്പെടുന്നതാണ് കുടുംബം.\nCategories: Culture, Features, kerala, News Tags: covid19\nതബ്‌ലീഗ് പ്രവര്‍ത്തകര് രാജ്യത്ത് കോവിഡ് പരത്തിയെന്നതിന് ഒരു തെളിവും ഇല്ല: ബോംബെ ഹൈക്കോടതി\nFootball, india, kerala, News, Sports 19 hours ago


2020-ലെ ഏറ്റവും വലിയ സൂപ്പര്‍മൂണ് പ്രതിഭാസം ഇന്ന്; എന്താണ് ഈ 'പിങ്ക് സൂപ്പര്‍മൂണ്'... -\nHome Kaleidoscope 2020-ലെ ഏറ്റവും വലിയ സൂപ്പര്‍മൂണ് പ്രതിഭാസം ഇന്ന്; എന്താണ് ഈ ‘പിങ്ക് സൂപ്പര്‍മൂണ്’…\n2020-ലെ ഏറ്റവും വലിയ സൂപ്പര്‍മൂണ് പ്രതിഭാസം ഇന്ന്; എന്താണ് ഈ ‘പിങ്ക് സൂപ്പര്‍മൂണ്’…\nThe "Supermoon" rises over the Rio de la Plata as seen from Buenos Aires on February 19, 2019. (Photo by Alejandro PAGNI / AFP) (Photo credit should read ALEJANDRO PAGNI/AFP via Getty Images)\nപ്രപഞ്ചത്തിലെ മനോഹരമായ ഒരു പ്രതിഭാസത്തിന് ലോകം ഇന്ന് സാക്ഷ്യം വഹിക്കും. 2020-ലെ ഏറ്റവും വലിയ സൂപ്പര്‍മൂണ് പ്രതിഭാസം ഇന്നാണ്. വൈകിട്ട് ആരംഭിക്കുന്ന പ്രതിഭാസം അതിന്റെ പരിപൂര്‍ണ്ണതയിലെത്തുക ഏപ്രില് എട്ടിന് ഇന്ത്യന് സമയം രാവിലെ 8.30 ഓടെ. പിങ്ക് സൂപ്പര്‍മൂണ് എന്ന് വിശേഷിപ്പിക്കുന്ന ഈ പ്രതിഭാസം ചന്ദ്രനെ നഗ്ന നേത്രങ്ങള്‍ക്കൊണ്ട് ഏറ്റവും വലിപ്പത്തില് കാണാന് ലഭിക്കുന്ന അവസരമാണ്.\nസാധാരണ നിലയിലുള്ള പൂര്‍ണ്ണ ചന്ദ്രനേക്കാള് 14 ശതമാനത്തിലേറെ വലിപ്പവും 30 ശതമാനത്തിലേറെ പ്രകാശവുമുണ്ടാകും സൂപ്പര്‍മൂണിന്. ചന്ദ്രന് സഞ്ചാര പഥത്തില് ചലിച്ചുകൊണ്ടിരിക്കുമ്പോള് ഒരു പ്രത്യേക സമയത്ത് ഭൂമിയുമായി ഏറ്റവും അടുത്തുവരുന്നു. ഇത്തരത്തില് ഭൂമിയുടെ അടുത്തെത്തുന്ന ചന്ദ്രനാണ് സൂപ്പര്‍മൂണ് എന്ന് അറിയപ്പെടുന്നത്. ശാസ്ത്രീയമായി പെരിഗീ എന്നും ഈ പ്രതിഭാസം അറിയപ്പെടുന്നു.\nഫ്‌ലോക്‌സ് സുബുലാറ്റ എന്ന പുഷ്പത്തില് നിന്നുമാണ് ഈ സൂപ്പര്‍മൂണിന് പിങ്ക് സൂപ്പര്‍മൂണ് എന്ന പേര് ലഭിച്ചത്. വലിപ്പം കൂടിയ പിങ്ക് നിറത്തിലുള്ള ഫ്‌ലോക്‌സ് സുബുലാറ്റ പുഷ്പം വിടരുന്നത് അമേരിക്കയില് വസന്തത്തിന്റെ സൂചനയാണ്. സാധാരണ ഏപ്രില് മാസത്തിലാണ് ഈ പൂവ് വിടരുക. ഈ പൂവിനോട് ഉപമിക്കുകയാണ് പിങ്ക് സൂപ്പര്‍മൂണിനേയും.\nLemi Thomas - July 30, 2021 0\nപൊട്ടിയ ഹോക്കി സ്റ്റിക്കിൽ പരിശീലനം, ഇന്ത്യൻ വനിത ഹോക്കി ടീമിന്റെ ക്യാപ്റ്റനായ റാണി...


എഴുതാപ്പുറം: ചെളി പുരണ്ട ജീവിതം... (ഒരു ദുരന്തത്തിന്റെ ബാക്കിപത്രം)\na c h u sasaid...\nkadhapathrangal ippozhum jeevichirikkunnu.kuttanaattil chennal kadara govindan kathiyedukkum sookshicho...\nsasi yude shappil ippo nalla kallu kittoolla ennoru parathy undu\nസുഹൃത്തേ.. കഠാരി ഗോവിന്ദന് ദിവംഗതനായിട്ട് ഇപ്പോള് നാല് വര്‍ഷം കഴിഞ്ഞു. പിന്നെ കള്ളിനെക്കുറിച്ചുള്ള പരാതി ഞാന് ശശിയെ നേരിട്ടറിയിച്ചേക്കാം.. എന്താ..?\nപക്ഷെ എന്ത് ചെയ്യും. വായിച്ചു പോയില്ലേ.\nദോഹ മീറ്റ് റിപ്പോര്‍ട്ട് കണ്ടാ കയറിയത്. നന്നായി.\nപിന്നെ തോന്നി തുടക്കം മുതല് വായിച്ചു കളയാമെന്നു.\nപ്രൊഫൈല് നോക്കിയപ്പോള് ഒന്നും കൂടെ മനസിലായി . ഇതേ എന്നെപോലെ വെറും "കടലാസ് പുലി" അല്ല എന്ന്.\nശരിക്കും പുലിയാ കേട്ടോ. പുപ്പുലി. അതിനാല് തന്നെ പിന്തുടര്ചാവകാശം നേടിയിട്ടുണ്ട് ഞാന്.\nചെളി പുരണ്ട ജീവിതം. നന്നായി. കാണാം ഇനിയും.


വെള്ളി, 13 ജനുവരി 2017 (12:31 IST)\nപേടിപ്പിക്കുന്ന ചിത്രങ്ങൾ പലതും ഇറങ്ങിയിട്ടുണ്ടെങ്കിലും ലോകത്ത് ഏറ്റവും ഭയപ്പെടുത്തുന്ന ചിത്രമാണ് റോ സിനിമയുടെ റെഡ് ബാൻഡ്. ചിത്രത്തിന്റെ ട്രെയിലർ പുറത്തിറങ്ങി. കഴിഞ്ഞ വർഷം ടൊറന്റോ ഫിലിം ഫെസ്റ്റിവലിൽ ചിത്രം പ്രദർശിപ്പിച്ചപ്പോള് കാണികൾ ബോധംകെട്ട് വീണത് വാർത്തയായിരുന്നു.\nപ്രായപൂർത്തിയായവർ മാത്രം ട്രെയിലർ കാണുക. പേടിച്ച് ഭയപ്പെടില്ല എന്ന് ഉറപ്പുള്ളവർ മാത്രം കാണുക. എന്നിങ്ങനെ നിരവധി വ്യാഖ്യാനങ്ങളാണ് ചിത്രത്തിന്റെ ട്രെയിലർ കണ്ടവർ പറയുന്നത്. രക്തവും മാംസവും നിറഞ്ഞ ചിത്രത്തിലെ പേടിപ്പെടുത്തുന്ന ഗ്രാഫിക് രംഗങ്ങൾകണ്ടു പലരും മോഹാലസ്യപ്പെട്ടു വീഴുകയായിരുന്നു.\nജൂലിയ ഡുക്കോണു സംവിധാനം ചെയ്ത ചിത്രം നരഭോജിയായിത്തീരുന്ന ഒരു പെണ്‍കുട്ടിയുടെ കഥയാണ് പറയുന്നത്. ഇപ്പോൾ സിനിമ ലോകമൊട്ടാകെ റിലീസ് ചെയ്യാനുള്ള തയ്യാറെടുപ്പിലാണ് അണിയറപ്രവർത്തകർ. മാർച്ചിൽ ചിത്രം തിയറ്ററുകളിലെത്തും. കാൻ ഫെസ്റ്റിവലിൽ ഫിപ്രസി പുരസ്‌കാരം നേടിയ ചിത്രമാണ് റോ. ഗരാൻസ് മാരിലിയർ ആണ് ചിത്രത്തിൽ കേന്ദ്രകഥാപാത്രത്തെ അവതരിപ്പിച്ചിരിക്കുന്നത്.


ത്രികോണ പ്രണയത്തെ പരസ്യമായി വിമർശിച്ച് റിയാസ്, പൊട്ടിത്തെറിച്ച് ദിൽഷ – BengaluruVartha\nത്രികോണ പ്രണയത്തെ പരസ്യമായി വിമർശിച്ച് റിയാസ്, പൊട്ടിത്തെറിച്ച് ദിൽഷ\nബിഗ് ബോസ് വീട്ടിലെ പന്ത്രണ്ട് മത്സരാർഥികൾക്ക് വേണ്ടിയും കരുതിയിട്ടുള്ള ബോംബുകൾ ഓരോന്നായി പൊട്ടിച്ചുകൊണ്ടിരിക്കുകയാണ് കഴിഞ്ഞ ദിവസം വീട്ടിലേക്കെത്തിയ വൈൽഡ് കാർഡ് എൻട്രികളായ റിയാസ് സലീമും വിനയ് മാധവും.\nദിൽഷ-റോബിൻ-ബ്ലസ്ലി ത്രികോണ പ്രണയത്തിന് നല്ലൊരു കൊട്ട് കൊടുത്തിരിക്കുകയാണ് റിയാസ് സലീം.\nലവ് ട്രയാങ്കിൾ കളിക്കാനല്ലാതെ ദിൽഷയ്ക്ക് മറ്റൊരു കഴിവും അർഹതയും വീട്ടിൽ തുടരാനില്ലെന്നും റിയാസ് പറയുന്നതും പുതിയ പ്രമോയിൽ കാണാം. റിയാസിന്റെ പരിഹാസം കേട്ടതും സടകുട‍ഞ്ഞെഴുന്നേറ്റ് ഒറ്റയ്ക്ക് നിന്നായി മാസായി മറുപടി കൊടുക്കുന്ന ദിൽഷയും പ്രമോയിലുണ്ട്.\nഇനിയങ്ങോട്ട് വീട്ടിൽ സ്ഥരമായി അടിയുടെ പൊടി പൂരമായിരിക്കുമെന്നതിന്റെ സൂചനയും സാമ്പിൾ വെടിക്കെട്ടുമാണ് പുതിയ പ്രമോയിൽ കാണാൻ സാധിക്കുന്നത്. വീട്ടിൽ ദിൽഷയെ വെച്ച് റോബിൻ ലവ് ട്രയാങ്കിൾ കളിക്കുന്നുണ്ടെന്നാണ് റിയാസ് പറഞ്ഞത്.\nപലരും ഒളിഞ്ഞും തെളിഞ്ഞും പറഞ്ഞ കാര്യം ഇന്നലെ കയറി വന്ന വൈൽഡ് കാർഡ് മുഖത്ത് നോക്കി പറഞ്ഞതോടെ ദിൽഷയുടെ മൗനം ദേഷ്യമായി മാറുകയും റിയാസിനെതിരെ ശക്തമായി പ്രതികരിക്കുകയുമായിരുന്നു.\nഒറ്റയ്ക്ക് നിന്ന് കളിക്കാൻ കഴിവില്ലെങ്കിൽ ഷോ ക്വിറ്റ് ചെയ്ത് പുറത്ത് പോകുന്നതാണ് നല്ലതെന്നും റിയാസ് ദിൽഷയോട് പറയുന്നുണ്ട്. വീട്ടിലെത്തി നാൽപത് ദിവസത്തിന് മുകളിലായിട്ടും ദിൽഷ ആദ്യമായിട്ടാണ് ഒറ്റയ്ക്കൊരു വഴക്കിന്റെ ഭാഗമാകുന്നതും വീട്ടിലെ മറ്റൊരു മത്സരാർഥിയോട് ദേഷ്യത്തോടെയും ശബ്ദമുയർത്തിയും പ്രതികരിക്കുന്നതും.\nമറ്റാരെയും സംസാരിക്കാൻ കൂടെ കൂട്ടാതെ തന്റെ ഭാഗത്തെ ന്യായം ത്രികോണ പ്രണയകഥ വിഷയത്തിൽ വിശദീകരിക്കാനും വഴക്കിനിടയിൽ ദിൽഷ ശ്രമിക്കുന്നുണ്ട്.\nറിയാസിനുള്ള മറുപടിയായി ദിൽഷ പറഞ്ഞത് ഇങ്ങനെ-\n‘നീ കണ്ടോ ഇവിടെ ത്രികോണ പ്രണയ കഥ നടക്കുന്നത്? ഞാൻ പറഞ്ഞോ ഇവിടെ ആരെയെങ്കിലും പ്രേമിക്കുന്നുണ്ടെന്ന്? ഒരു സഹോദരനേയും ഒരു സുഹൃത്തിനേയും ഒരുമിച്ച് ലവ് ചെയ്യാനാണോ നീ പഠിച്ചിരിക്കുന്നത്? നാളെ പുറത്താക്കിയാലും ഞാൻ നല്ല അന്തസായി ഇവിടെ നിന്നും പോകും.’\n‘ഞാൻ ഈ ഷോയിൽ നിന്നും പോകണോ വേണ്ടയോ എന്നത് റിയാസ് അല്ല തീരുമാനിക്കുന്നത്’ ദിൽഷ പറഞ്ഞു. ആദ്യമായിട്ടാണ് ഇത്രത്തോളം ദേഷ്യത്തോടെ ദിൽഷ പ്രതികരിക്കുന്നത് എന്നതിനാൽ തന്നെ വീട്ടിലുള്ളവരും അത്ഭുതത്തിലാണ്.\nഅതേസമയം റിയാസ് ദിൽഷയോട് ത്രികോണ പ്രണയകഥയെ കുറിച്ച് ചോദിച്ചത് ദിൽഷയുടെ മുന്നോട്ടുള്ള ബിഗ് ബോസ് യാത്രയ്ക്ക് ഗുണം ചെയ്യുമെന്നാണ് ബിഗ് ബോസ് കണ്ട പ്രേക്ഷകർ പ്രമോ വീഡിയോയ്ക്ക് കമന്റ് ആയി നൽകുന്നത്.\nLATEST NEWS, MOVIESBig boss, dilsha, riyas, triangle love\nമൈസൂർ സ്വദേശി വൈദ്യനെ കൊലപ്പെടുത്തിയ കേസിൽ4പേർ പിടിയിൽ\nജലനിരപ്പ് വർധിപ്പിക്കാൻ ശുപാർശ നൽകി ബി ഡബ്ളൂ എസ് എസ് ബി


ബുധനാഴ്‌ച, ജൂൺ 09, 2010\nനിക്ക് ഒരു ഓര്‍ക്കുട്ട് അക്കൌണ്ട് ഉണ്ട്. അതില് ഞാന് എന്നെക്കുറിച്ച് about me: എന്ന സ്ഥലത്ത് എഴുതിയത് മൊത്തമായും അടിച്ചുമാറ്റിയ വിരുതന് “Hareesh gopal The Stream of Divine Lov“ എന്നയാളുടെ പ്രവൃത്തിയെ ഞാന് അഗീകരിക്കണോ ?\nസ്വന്തമായി മേല് വിലാസമില്ലാത്തവന് എന്തിനീ പണിക്കു പോകുന്നു ?\nഅവന് അവനനവനെ ക്കുറിച്ച് എഴുതാന് ഇല്ലെങ്കില് ആ ഭാഗം ഒഴിഞ്ഞു കിടന്നാല് പ്രശ്നമെന്താണ് ?\nടിയാന് എന്റെ സ്വഭാവം പഠിക്കാന് പോകുന്നുവോ ?\nഅതോ അയാളുടെ സംസ്ക്കാരമോ ?\nLondon / Thrissur, United Kingdom എന്നൊക്കെയാ കാണുന്നത്, ഇനി അതിന്റെ വല്ല കുഴപ്പം ആകുമോ ?\nഅയാളുടെ status ഇങ്ങനെ:- Relationships are like glass. Sometimes it's better to leave them broken than try to hurt yourself putting it back together\n(ഇതു ആരുടെ അടിച്ചതാണോ ആവോ ?)\nതാഴെക്കാണുന്നത് ഞാന് എന്റെ പ്രൊഫൈല് പേജ്\nഇത് “Hareesh gopal The Stream of Divine Lov“ ന്റെ പ്രൊഫൈല് പേജ്\nഒന്നു നോക്കൂ കളര് എങ്കിലും മാറ്റാമായിരുന്നു അല്ലേ ?\nഇത് “Hareesh gopal The Stream of Divine Lov“ ന്റെ സുന്ദരമായ പടം\nഈ സുന്ദരനെ ("കള്ളനെ" ഞാന് പറയുമ്പോള്) കണ്ടാല് ഒന്നു ശ്രദ്ധിക്കുന്നത് നല്ലതാ\nആദ്യമായെഴുതിയ പ്രണയ ലേഖനം.\nസ്വീകരിക്കാന് ആളില്ലാത്തതു കൊണ്ട് പൊടിയൊക്കെയുണ്ട്\nപഠിക്കുന്ന കാലത്ത് എല്ലാവരും എഴുതിക്കണ്ടിട്ടുണ്ട്. അന്ന് എഴുതാനും കൊടുക്കാനും ഭയങ്കര പേടിയായിരുന്നു, ഇക്കാലത്തെ പോലെ പ്രമോട്ട് ചെയ്യാനൊന്നും ആരുമുണ്ടായിരുന്നില്ലല്ലോ !!!\nചുമ്മാ എഴുതിയതല്ല ട്ടോ ....അതിനു പിന്നില് ഒരു കഥയുണ്ട്. ഇന്നു പറയുന്നില്ല. പിന്നെ ഒരിക്കല് ആകാം\nചിത്രത്തില് ക്ലിക്ക് ചെയ്താല് വായന കുറച്ചുകൂടെ എളുപ്പമാകും\nഭൂലോകത്തിലെ എല്ലാ പ്രണയിതാക്കള്‍ക്കും നല്ലൊരു പ്രണയ ദിനം നേരുന്നു\nLabels: പ്രണയം, ഭാവന


ദൃശ്യത്തിന്റെ രണ്ടാം ഭാഗം സംഭവിക്കുമെന്നാണ് പ്രതീക്ഷ ; വെളിപ്പെടുത്തി കലാഭവന് ഷാജോണ്\nദൃശ്യം സിനിമയിലെ ജോര്‍ജൂട്ടിയെയും റാണിയെയും കാണാന് വര്‍ഷങ്ങള്‍ക്ക് ശേഷം സഹദേവന് വരുന്നത് സങ്കല്‍പ്പിച്ച് ശ്യാം വര്‍ക്കല എഴുതിയ കുറിപ്പിനെ അഭിനന്ദിച്ച് കലാഭവന് ഷാജോണ്. ചിത്രത്തില് സഹദേവന് എന്ന പൊലീസ് കഥാപാത്രത്തെ മനോഹരമാക്കിയത് ഷാജോണായിരുന്നു. അതു വെറുമൊരു കുറിപ്പായിരുന്നില്ലെന്നും വളരെ ആത്മാര്‍ത്ഥതയുള്ള ഹൃദയസ്പര്‍ശിയായ ഒന്നായിരുന്നു എന്നും ഷാജോണ് പറഞ്ഞു.\n'നമ്മള് ഏറെ വിഷമിച്ച കവലപ്പാറയിലെ ഉരുള്‍പ്പൊട്ടലുമായി ബന്ധപ്പെടുത്തി അങ്ങനെയൊരു ചിന്ത വന്നതു തന്നെ അദ്ഭുതപ്പെടുത്തുന്ന കാര്യമാണ്. അതു വെറുമൊരു കുറിപ്പായിരുന്നില്ല. വളരെ ആത്മാര്‍ത്ഥതയുള്ള ഹൃദയസ്പര്‍ശിയായ ഒന്നായിരുന്നു അത്. വളരെ കഴിവുള്ള ഒരു എഴുത്തുകാരനാണ് അദ്ദേഹം. ഭാവിയില് ഒരുപാടു നല്ല കാര്യങ്ങള് സിനിമയ്ക്കു വേണ്ടി എഴുതാന് അദ്ദേഹത്തിനു കഴിയട്ടെ.\n'ദൃശ്യത്തിന്റെ രണ്ടാം ഭാഗത്തെ കുറിച്ചൊരു ചിന്തയുണ്ടെന്ന് ഒരിക്കല് ലാലേട്ടന് എന്നോടു സൂചിപ്പിച്ചിരുന്നു. അക്കാര്യം ജീത്തു ആലോചിക്കുന്നുണ്ടെന്നും അദ്ദേഹം കഥ കേട്ടുവെന്നും അത് നന്നായിട്ടുണ്ടെന്നും ലാലേട്ടന് പറഞ്ഞിരുന്നു. പിന്നെ അതിനെ കുറിച്ചൊന്നും എനിക്ക് അറിഞ്ഞുകൂടാ. അത് സംഭവിക്കുമെന്ന് ഞാന് പ്രതീക്ഷിക്കുന്നു. അത് ഏതു തരത്തിലാകും എന്ന് എനിക്ക് അറിയില്ല. എന്തായാലും രണ്ടാം ഭാഗത്തിന് സാദ്ധ്യതയുള്ളതാണ് ആ ചിത്രം.'ഷാജോണ് വ്യക്തമാക്കി.


ദിലീപ് എട്ടാം പ്രതി; കുറ്റം കൂട്ടമാനഭംഗം; മഞ്ജുവാര്യര് പ്രധാനസാക്ഷിയാകും | Jaihind Vartha\nദിലീപ് എട്ടാം പ്രതി; കുറ്റം കൂട്ടമാനഭംഗം; മഞ്ജുവാര്യര് പ്രധാനസാക്ഷിയാകും\nകൊച്ചി: നടിയെ ആക്രമിച്ച കേസില് നടന് ദിലീപിനെ എട്ടാം പ്രതിയാക്കി പോലീസ് അനുബന്ധകുറ്റപത്രം സമര്‍പ്പിച്ചു. അങ്കമാലി മജിസ്‌ട്രേട്ട് കോടതിയിലാണ് കുറ്റപത്രം സമര്‍പ്പിച്ചത്. ദീലിപിനെ കൂടാതെ പള്‍സര് സുനി, വിജീഷ്, മണികണ്ഠന്, വടിവാള് സലീം, മാര്‍ട്ടിന്, പ്രദീപ്, ചാര്‍ലി, മേസ്തിരി സുനില്, വിഷ്ണു, പ്രതീഷ് ചാക്കോ, രാജു ജോസഫ് എന്നിവരാണു പ്രതിപ്പട്ടികയില് ഉള്‍പ്പെട്ടിരിക്കുന്നത്. ആദ്യ എട്ടു പ്രതികള്‍ക്കുമേല് കൂട്ടമാനഭംഗക്കുറ്റം ചുമത്തിയപ്പോള് എട്ടുമുതല് 12 വരെ പ്രതികള്‍ക്കുമേല് ഗൂഢാലോചനക്കുറ്റവും ചുമത്തി. 12 വകുപ്പുകള് ചുമത്തിയാണ് കുറ്റപത്രം തയാറാക്കിയത്. മൊബൈല് ഫോണ് രേഖകള് ഉള്‍പ്പടെ 400ല് ഏറെ രേഖകളാണ് കുറ്റപത്രത്തിനൊപ്പം സമര്‍പ്പിച്ചിരിക്കുന്നത്.\nആക്രമണത്തിനു പിന്നില് ദിലീപിന് നടിയോടുള്ള വ്യക്തിവൈരാഗ്യമാണെന്നു കുറ്റപത്രത്തില് പറയുന്നു. പകയുണ്ടായത് ആദ്യ വിവാഹത്തിലെ തകര്‍ച്ച മൂലമാണ്. വിവാഹം തകര്‍ന്നതിനു പിന്നില് ആക്രമിക്കപ്പെട്ട നടിയാണെന്നു വിശ്വസിച്ചെന്നും പകയുണ്ടായതിനു എട്ടു കാരണങ്ങളാണെന്നും കുറ്റപത്രത്തില് വ്യക്തമാക്കിയിട്ടുണ്ട്.\n14 പ്രതികളുളള കേസില് രണ്ടുപേര് മാപ്പുസാക്ഷികളാകും. പോലീസുകാരനായ അനീഷ്, പള്‍സര് സുനിയുടെ സഹതടവുകാരന് വിപിന്‍ലാല് എന്നിവരാണു മാപ്പുസാക്ഷികള്. പള്‍സര് സുനിക്ക് അകമ്പടിപോയ പോലീസുകാരനാണ് അനീഷ്. സുനി ദിലീപിനെ വിളിച്ചത് അനീഷിന്റെ ഫോണില്‍നിന്നാണെന്നു കണ്ടെത്തിയിരുന്നു. സുനിക്കുവേണ്ടി ജയിലില്‍നിന്നു കത്തെഴുതിയത് വിപിന്‍ലാല് ആയിരുന്നു.\nനടി മഞ്ജു വാരിയര് പ്രധാന സാക്ഷികളിലൊരാളാകും. 385 സാക്ഷികളും 12 രഹസ്യമൊഴികളും ഉള്‍പ്പെട്ടതാണ് അനുബന്ധ കുറ്റപത്രം.\nസിനിമാ മേഖലയില്‍നിന്നുമാത്രം 50ല് അധികം സാക്ഷികളുണ്ട്. ആദ്യകുറ്റപത്രത്തിലെ ഏഴു പ്രതികളെ അതേപടി നിലനിര്‍ത്തും. കൃത്യം നടത്തിയവരും ഒളിവില്‍പോകാന് സഹായിച്ചവരുമാണ് ആദ്യ കുറ്റപത്രത്തിലുള്ളത്.\nഹര്‍ബന്‍സ് സിങ്ങിനെ തിരിച്ചയ്‌ക്കേണ്ടതില്ലെന്നു കോടതി\nഅഞ്ചു വയസ്സുകാരന് വെടിയേറ്റു മരിച്ച സംഭവം: രണ്ടുപേര് പിടിയില്


കുടുംബാനുഗ്രഹത്തിന് 10 കല്പനകള് – darsakan.in\nJune 23, 2015 August 10, 2018 darsakanajce 3004 Views0Comments\nഅവന് മകനെ വിളിച്ചു പറഞ്ഞു: മകനേ, ഞാന് മരിക്കുമ്പോള് എന്നെ സംസ്കരിക്കുക. നിന്‍റെ അമ്മയുടെ കാര്യം ഒരിക്കലും മറക്കരുത് (തോബിത് 4:3).\nവിശ്വാസത്തിന്‍റെയും സുകൃതജീവിതത്തിന്‍റെയും മാതൃകയായി നിലകൊള്ളുന്ന തോബിത്ത് കുടുംബത്തിന് അനുഗ്രഹം ലഭിക്കാനുള്ള പത്തു പ്രമാണങ്ങള് തന്‍റെ മകനായ തോബിയാസിനു പറഞ്ഞു കൊടുക്കുന്നുണ്ട് (തോബിത്ത് 4:1-21). വളരെ നിസാരമെന്നു തോന്നാമെങ്കിലും ദൈവാനുഗ്രഹത്തിനും കുടുംബജീവിതസമാധാനത്തിനും ഏറ്റവും പ്രധാനമായി പഴയനിയമം അനുശാസിക്കുന്ന പ്രമാണങ്ങളാണിവ.\n1. അപ്പനെ സംസ്കരിക്കണം, അമ്മയെ മറക്കരുത്\nതോബിത്ത് മകനായ തോബിയാസിനെ വിളിച്ചു പറയുന്ന ഒന്നാമത്തെ കാര്യം മാതാപിതാക്കന്മാരോടുള്ള മക്കളുടെ കടമയെ ഓര്‍മ്മപ്പെടുത്തുന്നു. അപ്പനെ മാന്യമായി സംസ്കരിക്കണം എന്നതാണ് ഒന്നാമത്തേത്. ജീവിതബഹളത്തിലും ജീവിതവ്യഗ്രതയിലും ഉഴറുന്ന ആധുനികകാലത്തെ മക്കള് മാതാപിതാക്കളെ അവഗണിക്കാറുണ്ട്. ഈ പശ്ചാത്തലത്തില് തോബിത്തിന്‍റെ ഉപദേശം ഏറെ പ്രസക്തമാണ്. മാന്യമായി സംസ്കരിക്കണമെന്നു പറഞ്ഞാല് മെത്രാനച്ചനെയും മന്ത്രിമാരെയും വിളിച്ചു വരുത്തി അപ്പനെ അടക്കണമെന്നല്ല. നാലുപേരറിഞ്ഞ് അപ്പന്‍റെ അടക്ക് ചെണ്ട കൊട്ടി നടത്തണമെന്നുമല്ല. മനസമാധാനത്തോടെ മരിക്കാന് അനുവദിക്കുക എന്നുകൂടി അതിനര്‍ത്ഥമുണ്ട്. ചില മക്കളുണ്ട്. അപ്പനു പ്രായമായി മരിക്കാറായി കിടക്കുമ്പോള് തലവേദനയായി മാറുന്ന മക്കള്. അപ്പനൊന്നു ചത്തു കിട്ടിയാല് മതിയെന്നു ചിന്തിച്ച് അപ്പന്‍റെ തലയിണയുടെ അടിയില് തപ്പി താക്കോല്‍ക്കൂട്ടം തിരയുന്ന മക്കളുണ്ട്. മനോവിഷമവും ‘ദെണ്ണ’വുമുണ്ടാക്കുന്ന വിചാരങ്ങള് അപ്പനില് നിറച്ചാല് മനശാന്തിയോടെ മരിക്കാനാകില്ല. സംസ്കരിച്ചാലും ശാന്തി കിട്ടാതെ കിടക്കുന്ന അപ്പന് നമ്മുടെ വീട്ടില് ഉണ്ടാകരുതെന്നര്‍ത്ഥം.\nഅമ്മയെ മറക്കരുത് എന്നതും ഈ കാലഘട്ടത്തിന്‍റെ മുമ്പില് ഏറെ പ്രസക്തമാണ്. അമ്മയുടെ ഇഷ്ടം നോക്കണമെന്നും അവളെ ഒരിക്കലും വേനിപ്പിക്കരുതെന്നും ജീവിതകാലം മുഴുവന് ആദരിക്കണമെന്നും പറയുന്നത് ഏറെ ചിന്തനീയംതന്നെ. കല്യാണം കഴിഞ്ഞ്, മധുവിധുവൊക്കെ കഴിഞ്ഞാല് പിന്നെ അമ്മ ഔട്ടാകുന്ന വീടുകളുണ്ട്. അങ്ങനെ പാടില്ല. അതേസമയം മരുമകള് കെട്ടിവന്നു കഴിയുമ്പോള് അസ്വസ്ഥത തോന്നുന്ന അമ്മായിയമ്മമാരുമുണ്ടാകാം. ‘ആരാണ് സൗന്ദര്യത്തിന്‍റെ കാര്യത്തില് ഒന്നാമത്, ആരുടെ മുടിക്കാണു നീളം കൂടുതല്, എന്നീ കാര്യത്തില്‍പോലും അമ്മായിയമ്മയും മരുമകളും തമ്മില് തര്‍ക്കം തുടങ്ങിയാല് കെട്ടിയോന് പിന്നെ എന്തു ചെയ്യാനാ? അമ്മയെ മറക്കണോ കെട്ടിയോളെ ഉപേക്ഷിക്കണോ ?’ – ഒരു ചെറുപ്പക്കാരന് ഈയിടെ ചോദിച്ചതാണ്. അമ്മയ്ക്ക് അമ്മയുടേതായ ആദരവും ബഹുമാനവും. ഓരോരുത്തര്‍ക്കും അര്‍ഹമായതു നല്കാന് കുടുംബത്തിലുള്ളവര് ജാഗ്രത കാണിക്കട്ടെ.\n2. ദൈവത്തെ ഓര്‍ത്തു ജീവിക്കുക\nജീവിതകാലം മുഴുവന് ദൈവത്തെ ഓര്‍ത്തു ജീവിക്കണം എന്നാണ് പറഞ്ഞിരിക്കുന്നത്. കല്യാണം കഴിക്കുമ്പോഴും കൊച്ചിന്‍റെ മാമ്മോദീസാ നടത്തുമ്പോഴും പിന്നെ കൊച്ചിനെ കെട്ടിക്കാന് നേരത്തും മാത്രം ദൈവത്തെ ഓര്‍ത്താല് പോരാന്നര്‍ത്ഥം. പള്ളിയില് അന്നേരം മാത്രം പോകുകയും ദൈവമേ എന്നു വിളിക്കുകയും ചെയ്യുന്ന ശീലമുള്ളവര്‍ക്കുള്ള മുന്നറിയിപ്പാണിത്. ദൈവം എന്‍റെ വ്യക്തിജീവിതത്തിലും പങ്കാളിയുടെ ജീവിതത്തിലും ഞങ്ങളുടെ കുടുംബത്തിലും ചൊരിഞ്ഞ അനുഗ്രഹങ്ങള് എത്ര അവര്‍ണ്ണനീയമാണെന്ന് ഓര്‍മ്മിക്കണം. അനുദിന കുടുംബപ്രാര്‍ത്ഥനകളില് ഈദൈവാനുഗ്രഹങ്ങളെ ഓര്‍ക്കാനും നന്ദി പറയാനും ശ്രമിക്കണം. നന്ദിയുടെ നിറവില്‍നിന്ന് തമ്പുരാന് മഹത്വം നല്കുന്ന കുടുംബങ്ങളില് ഐശ്വര്യം കളിയാടുമെന്നതില് തര്‍ക്കമില്ല.\n3. പാപം ചെയ്യാതെയും അനീതി പ്രവര്‍ത്തിക്കാതെയും ജീവിക്കുക\nപാപം ചെയ്യാതിരിക്കുക, ദൈവകല്പനകള് ലംഘിക്കാതിരിക്കുക, നീതിനിഷ്ഠമായ പ്രവൃത്തികള് ചെയ്യുക, അനീതി പ്രവര്‍ത്തിക്കാതിരിക്കുക, സത്യസന്ധമായി പ്രവര്‍ത്തിക്കുക തുടങ്ങിയവ കുടുംബത്തിന് ഐശ്വര്യം കൈ വരുത്തുമെന്നാണ് തോബിത്ത് വ്യക്തമാക്കുക. ഏതെങ്കിലും കുടുംബത്തില് ഐശ്വര്യക്കേടുണ്ടെങ്കില് ഓര്‍ക്കണം. മേല്‍പ്പറഞ്ഞ എന്തെങ്കിലും കാര്യത്തില് നമ്മളോ നമ്മുടെ പൂര്‍വ്വികരോ വീഴ്ച വരുത്തിയിട്ടുണ്ടാകാം. ദൈവകല്പനയുടെ ലംഘനമോ, അനീതിയോ, അസത്യമോ, പാപമോ ചെയ്തിട്ടുണ്ടാകാം. അതൊക്കെ തിരുത്തി ജീവിക്കാന് ഇന്നുതന്നെ പ്രതിജ്ഞയെടുക്കുക.\n4. ദാനധര്‍മ്മം ചെയ്യുക\nനീതിനിഷ്ഠയോടെ ജീവിക്കുന്നവര്‍ക്ക് നിന്‍റെ സമ്പാദ്യത്തില്‍നിന്നു ദാനം ചെയ്യാന് മടി കാണിക്കരുതെന്നാണ് തോബിയാസിനുള്ള ഉപദേശം. ദാനധര്‍മ്മം ചെയ്യുന്നതില് മടിയും വിമുഖതയുമൊന്നും പാടില്ല. അതുപോലെതന്നെ പാവപ്പെട്ടവനില്‍നിന്നു മുഖം തിരിച്ചു കളയാനും പാടില്ല. ഇങ്ങനെ നാം മുഖം തിരിച്ചു കളഞ്ഞാല് ദൈവവും മുഖം തിരിച്ചുകളയുമെന്നാണ് തോബിത്തിന്‍റെ അനുശാസന. എത്ര ഭീകരമായ ഒരു സ്ഥിതിയായിരിക്കും അതെന്നു ചിന്തിക്കുക. എന്‍റെ ദൈവംതമ്പുരാന് എന്നെ കാണുമ്പോള് മുഖം തിരിക്കുകയും എന്‍റെ ശത്രുവെന്നു ഞാന് കരുതിയ അയല്‍പക്കത്തെ മനുഷ്യന്‍റെ നേരെ നോക്കി ചിരിക്കുകയും ചെയ്യുന്നത് മനസ്സിലോര്‍ക്കുക!\nസമ്പത്ത് കൂടുന്നതനുസരിച്ച് ദാനവും കൂട്ടണമെന്നുകൂടി ഓര്‍മ്മപ്പെടുത്തുന്നുണ്ടിവിടെ. ചില മനുഷ്യര് പള്ളിയില് പത്തുരൂപ നോട്ടു മാത്രമിടും. ബാങ്കില് കൊടുത്താല് അവരുപോലും തിരസ്കരിക്കുന്ന പഴകിയതും കീറ്റലൊട്ടിച്ചതുമായ നോട്ട്. ഇതു കര്‍ത്താവിനിരിക്കട്ടെ എന്നാണ് മനസ്സിലിരുപ്പ്. അതേസമയം കൃത്യമായ വരുമാനത്തിന്‍റെ പത്തിലൊന്ന് പള്ളിക്കും പാവപ്പെട്ടവര്‍ക്കും കൊടുക്കുന്ന ഒട്ടനവധി വ്യക്തികളെ എനിക്കറിയാം. ദൈവം അവര്‍ക്ക് കൂടുതല് കൊടുത്തപ്പോള് അവര് പറഞ്ഞു: എന്‍റെ ദൈവം എനിക്കു കൂടുതല് ഫലസമൃദ്ധിയും ഉന്നതശമ്പളത്തിലുള്ള ജോലിയുമൊക്കെ തന്നതിനനുസരിച്ച് ഞാന് കൈ മറന്നു സഹായിക്കുന്നു. കൊടുക്കുന്തോറും അവര്‍ക്ക് കൂടിവന്നതേയുള്ളൂ എന്നതാണ് സത്യം. അല്ലാതെ അവര് ഒരിക്കലും ക്ഷയിച്ചു പോയിട്ടില്ല. മറ്റു ചിലര് അവിവേകം കാണിച്ച് ആധാരംകൂടി എടുത്തു കൊടുക്കും. അതുകൊണ്ടാണ് നീതിനിഷ്ഠയോടെ ജീവിക്കുന്നവര്‍ക്കു നന്നായി കൊടുത്തുകൊള്ളുക എന്ന് തോബിയാസിനെ അപ്പന് വ്യക്തമായി ഉപദേശിക്കുന്നത്.\nദാനധര്‍മ്മം ദരിദ്രകാലത്തേക്കുള്ള സമ്പാദ്യമാണ് എന്നത് സത്യമാണ്. നമ്മുടെ കഷ്ടപ്പാടിന്‍റെ കാലത്ത് പണ്ടുകാലത്തെ സുകൃതകര്‍മ്മങ്ങള് സഹായത്തിനെത്തുമെന്നതില് ഒരു സംശയവുമില്ല. മാത്രമല്ല മരണത്തില്‍നിന്നു നമ്മെയതു രക്ഷിക്കുകയും അന്ധകാരത്തില്‍പെടുന്നതില്‍നിന്നു കാത്തുകൊള്ളുകയും ചെയ്യും (തോബിത്ത് 4:10). അത്യുന്നതെന്‍റ സന്നിധിയില് വിശിഷ്ടമായ കാഴ്ചയും കൂടിയാണിത്. ദാനധര്‍മ്മം എത്രയോ ഗുണഗണങ്ങളും ആത്മീയനന്മകളും കൈവരുത്തുന്നു എന്ന് ഇതില്‍നിന്നെല്ലാം മനസ്സിലാക്കാനാകും.\n5. അധാര്‍മ്മികതയില്‍നിന്നു മാറി നില്ക്കുക\nഅധാര്‍മ്മികതയില്‍നിന്നു കാത്തുകൊള്ളുക എന്നു പറഞ്ഞിട്ട് ആദ്യം പറയുന്നത് പൂര്‍വ്വികരുടെ ഗോത്രത്തില്‍നിന്നു മാത്രമേ വിവാഹം കഴിക്കാവു എന്നാണ്. അന്യജനതകളില്‍നിന്നു വിവാഹം പാടില്ലെന്നുതന്നെ ഇവിടെ വ്യക്തമായി പറയുന്നു. കാരണം നാം പ്രവാചകന്മാരുടെ സന്തതികളാണ്. പൂര്‍വ്വപിതാക്കന്മാരൊക്കെ അങ്ങനെ ചെയ്യുകയും സന്താനംവഴി അനുഗ്രഹിക്കപ്പെടുകയും പിന്‍തലമുറ ദേശം കൈവശമാക്കുകയുമൊക്കെ ചെയ്തെന്നും തോബിത്ത് ഓര്‍മ്മിപ്പിക്കുന്നു. രജിസ്ററര് വിവാഹങ്ങളും മതം മാറി കല്യാണവുമൊക്കെ ‘ഓ സാരമില്ല’ എന്നു കരുതുന്നവര്‍ക്കുള്ള നല്ല മറുപടിയായി ഇതിനെ കാണാമെന്നു തോന്നുന്നു.\n6. അഹങ്കാരവും അലസതയും കൈവെടിയുക\nവീടകങ്ങളില്‍നിന്ന് ഒഴിച്ചുനിര്‍ത്തേണ്ട രണ്ടു വലിയ തിന്മകളാണ് അഹങ്കാരം, അലസത എന്നിവ. അഹങ്കാരം നിറഞ്ഞ വീട് വിനാശത്തിനും അരാജകത്വത്തിനും വഴി മാറും. അതേസമയം അലസതയാകട്ടെ നാശത്തിനും പട്ടിണിക്കും കാരണമാകും (14:13). അലസത ദാരിദ്ര്യത്തിന്‍റെ ആത്മാവാണ്. കഠിനാധ്വാനം ചെയ്യുന്ന കര്‍ഷകദമ്പതികളുടെ മകനായിട്ടാണ് ഞാന് പിറന്നത്. പാടത്തും പറമ്പിലും പണിയെടുക്കുന്ന അപ്പനമ്മമാര്. വിത്തു വിതയ്ക്കുന്നതും വിളവെടുക്കുന്നതും ധാന്യം ശേഖരിക്കുന്നതുമൊക്കെ എത്ര പ്രാര്‍ത്ഥനാപൂര്‍വ്വമായിരുന്നു എന്നു ഞാനോര്‍ക്കുന്നു. കഠിനാധ്വാനത്തിന്‍റെ മാതൃക മാതാപിതാക്കള് മക്കള്‍ക്കു പകര്‍ന്നുകൊടുക്കാന് ശ്രദ്ധിക്കട്ടെ. ദൈവമാണ് ഇതിനെല്ലാം അവസരമേകിയത് എന്ന ചിന്ത വിനയത്തോടെ ഇടപെടാനും പെരുമാറാനും സംസാരിക്കാനും വീടകങ്ങളില് സാഹചര്യമൊരുക്കട്ടെ.\n7. വേലക്കാരുടെ കൂലി കൃത്യമായി കൊടുക്കണം\nഒട്ടനവധി വേലക്കാര് തീര്‍ച്ചയായും തോബിത്തിന്‍റെ വീട്ടിലുണ്ടായിരുന്നു. അവരെ വെറുതെ കൂലിക്കാരും വേലക്കാരുമായി കാണാത്തവനായിരുന്നു ഉദാരമതിയും ദൈവഭക്തനുമായി തോബിത്ത് എന്ന് നമുക്കു നിസംശയം പറയാനാകും. വേലക്കാരന്‍റെ കൂലി പിറ്റേ ദിവസത്തേക്കു മാറ്റിവയ്ക്കാതെ അന്നുതന്നെ കൊടുത്തുതീര്‍ക്കണം എന്നത് ഏറെ ശ്രദ്ധേയമാണ്. നമ്മുടെ വീട്ടിലും സ്ഥാപനത്തിലുമൊക്കെ ജോലി ചെയ്യുന്നവര്‍ക്കു ന്യായമായ ശമ്പളം കൊടുക്കാനുള്ള ധാര്‍മികബാധ്യത ക്രൈസ്തവര്‍ക്കുണ്ട്. അടുത്ത കാലത്തു നടന്ന നഴ്സുമാരുടെ സമരങ്ങള് ഈയവസരത്തില് പ്രസക്തമാണ്.\n8. ചിട്ടയായ ജീവിതം\nചിട്ടയായ പെരുമാറ്റമാണ് ഒരു കുടുംബനാഥന് ഉണ്ടായിരിക്കേണ്ടത്. ഒരുവന് അഹിതമായത് അപരനോടും ചെയ്യരുത് എന്നതാണ് ഇതില് ഏറ്റവും പ്രധാനമായിട്ടുള്ളത്. മറ്റുള്ളവര് നിങ്ങളോട് എങ്ങനെ പെരുമാറാന് ആഗ്രഹിക്കുന്നുവോ അങ്ങനെതന്നെ അപരനോടും പെരുമാറുക എന്ന പുതിയനിയമദര്‍ശനവുമായി ഇതിനെ കൂട്ടി വായിക്കണം. അമിതമായ മദ്യപാനം ഒഴിവാക്കണമെന്നതും ചിട്ടയായ ജീവിതത്തോടു ബന്ധപ്പെട്ടതാണ്. മദ്യം നമ്മുടെ ആഘോഷങ്ങളില്‍നിന്ന് മാറ്റിനിര്‍ത്താനാകാത്ത ഒന്നായി ഇന്നു മാറിയിട്ടുണ്ട്. ചെറിയ പരിപാടികള്‍ക്കുപോലും മദ്യം അകത്താക്കുന്നവര് ഉന്മത്തത ശീലമാക്കുന്നു. വീടിന്‍റെ കെട്ടുറപ്പിനെ തകര്‍ത്തു കളയുന്നതും നാടിന്‍റെ സമാധാനത്തെ തല്ലിക്കെടുത്തുന്നതുമാണിത്.\n9. വിവേകമുള്ളവരില്‍നിന്ന് ഉപദേശം തേടുക\nനന്മ പറയുകയും നന്മ ചെയ്യുന്നവരുമായിട്ടുള്ള ഒട്ടനവധി സുഹൃത്തുക്കള് ഭാര്യാഭര്‍ത്താക്കന്മാര്‍ക്ക് ഉണ്ടായിരിക്കണം. സദുപദേശം നല്കാന് കഴിവുള്ളവരെ കൂടെക്കൂട്ടാനും അങ്ങനെ കുടുംബജീവിതം അഭിവൃദ്ധിപ്പെടാനും സാധിക്കും. സീറോ മലബാര് സഭയിലെ വിവാഹ കൂദാശകര്‍മ്മത്തിനിടെ ഇങ്ങനെയൊരു പ്രാര്‍ത്ഥനയുണ്ടല്ലോ: “ആവശ്യനേരങ്ങളില് സഹായിക്കാന് ദൈവം ഒട്ടനവധി സുഹൃത്തുക്കളെ നിങ്ങള്‍ക്കു നല്കട്ടെ.” സന്തോഷകാലത്ത് കൂടെക്കാണുകയും സന്താപകാലത്ത് ഓടിയൊളിക്കുകയും ചെയ്യുന്ന ചങ്ങാതികളല്ല നമുക്കു വേണ്ടത്. സുഖദുഃഖത്തിലും സന്തോഷസന്താപത്തിലും കൂടെനില്ക്കുന്ന നല്ല കുടുംബസുഹൃത്തുക്കള് ഭാര്യാഭര്‍ത്താക്കന്മാര്‍ക്ക് ഉണ്ടായിരിക്കണം. പ്രാര്‍ത്ഥനാപൂര്‍വ്വം ദമ്പതികള് ഇതു കണ്ടെത്താനും ശ്രമിക്കണം.\n10. കര്‍ത്താവിനെ വാഴ്ത്തുക\nകുടുംബജീവിതത്തിന്‍റെ പാതകള് നേരെയാകാനും ആഗ്രഹിക്കുന്ന കാര്യങ്ങളൊക്കെ ശുഭമായിത്തീരാനും ഇതിടയാക്കുമെന്നാണ് തോബിത്തിന്‍റെ സദുപദേശം. സര്‍വനന്മയും നല്കുന്നത് കര്‍ത്താവാണ് എന്ന വിചാരം മകനുണ്ടായിരിക്കണമെന്നും അപ്പന് ഉപദേശിക്കുന്നു. ജീവിതത്തിന്‍റെ നന്മകള് കൈവന്നത് ഞാന് പണിയെടുത്തിട്ടാണ്, അപ്പന് സമ്പാദിച്ചുകൊണ്ടുവന്നിട്ടാണ്, എന്‍റെ ബുദ്ധിശക്തികൊണ്ടാണ് എന്നൊക്കെ ഭള്ളു പറയരുതെന്നുതന്നെയാണ് ദമ്പതികളോടും കുടുംബങ്ങളോടും ഓര്‍മ്മിപ്പിക്കാനുള്ളതും.\nഅതുകൊണ്ട് ദൈവാനുഗ്രഹവും ജീവിതപങ്കാളിയുടെയും മാതാപിതാക്കളുടെയും അനുഗ്രഹവും ഒരുവന്‍റെ ജീവിതത്തിലുണ്ടാകണമെങ്കില് മേല്‍പ്പറഞ്ഞ പത്തു കല്പനകള് പ്രാവര്‍ത്തികമാക്കണം. സ്വയം മനസ്സിലാക്കാനും ജീവിതപങ്കാളിയെ മനസിലാക്കാനും പ്രാര്‍ത്ഥനാപൂര്‍വ്വം ദൈവസ്തുതികളര്‍പ്പിച്ച് കുടുംബജീവിതത്തിന്‍റെ ഓരോ ദിവസവും ചെലവഴിക്കാനും നമുക്കിടയാകട്ടെ.\nഫാ. ജോസഫ് പുത്തന്‍പുരയ്ക്കല് കപ്പൂച്ചിന്\n← സത്യദൈവത്തെ പ്രഘോഷിക്കുന്ന വിശുദ്ധി നിറഞ്ഞ വൈദികർക്കായി നെഞ്ചുരുകിയർപ്പിക്കുന്നു!\nഅനുഗ്രഹിക്കപ്പെടാന് നാം എന്തു ചെയ്യണം? →\nക്രിസ്ത്യന് ട്രോളുകള് ക്രിസ്തീയമോ?\nനവോത്ഥാനം- എന്ത്? എങ്ങനെ? ആരുടെ?\nJanuary 11, 2019 darsakanadm 0\nFebruary 4, 2019 darsakanadm 0\nമറ്റുള്ളവരെപ്പോലെയല്ല, ഇവള് നല്ലവണ്ണം ഒരുങ്ങിയിട്ടുണ്ട്\nകേരള നവോത്ഥാനം,സത്യത്തിന് നേരേ കണ്ണടയ്ക്കുന്നവര്…\nJanuary 11, 2019 darsakanadm No Comments\nApril 6, 2019 darsakanadm No Comments


മൂന്ന് അതിര്‍ത്തി സംസ്ഥാനങ്ങളില് ബിഎസ്എഫിന് കൂടുതല് അധികാരം; വിവാദം | 4PM News\nഅന്താരാഷ്ട്ര അതിര്‍ത്തി പങ്കിടുന്ന മൂന്ന് സംസ്ഥാനങ്ങളില് ബോര്‍ഡര് സെക്യൂരിറ്റി ഫോഴ്‌സിന് കൂടുതല് അധികാരം നല്‍കി കേന്ദ്ര സര്‍ക്കാര്. പാകിസ്ഥാന്, ബംഗ്ലാദേശ് എന്നീ രാജ്യങ്ങളുമായി അതിര്‍ത്തി പങ്കിടുന്ന പശ്ചിമ ബംഗാള്, പഞ്ചാബ്, അസം തുടങ്ങിയ സംസ്ഥാനങ്ങളിലാണ് ബിഎസ്എഫിനാണ് കൂടുതല് അധികാരം നല്‍കാന് കേന്ദ്ര ആഭ്യന്തര മന്ത്രാലയം തീരുമാനിച്ചത്. അതിര്‍ത്തിയുടെ 50 കിലോമീറ്ററിനുള്ളില് പരിധിയില് തിരച്ചില്, കസ്റ്റഡി, അറസ്റ്റ് എന്നിവക്കാണ് ബിഎസ്എഫിന് അധികാരം നല്‍കിയത്. നേരത്തെ ഇത് 15 കിലോമീറ്ററായിരുന്നു.\nദേശീയസുരക്ഷയുമായി ബന്ധപ്പെട്ട് 10 സംസ്ഥാനങ്ങളിലെയും രണ്ട് കേന്ദ്രഭരണ പ്രദേശങ്ങളിലെയും നിയമവിരുദ്ധ പ്രവര്‍ത്തനങ്ങള് തടയുകയാണ് ലക്ഷ്യമെന്ന് ആഭ്യന്തരമന്ത്രാലയം വിശദീകരിച്ചു. രാഷ്ട്രീയമായി ഏറെ പ്രത്യാഘാതങ്ങള് ഉണ്ടാക്കുന്ന തീരുമാനമാണിത്. അതിര്‍ത്തി സംരക്ഷണവും നുഴഞ്ഞുകയറ്റവും തടയുകയാണ് ബിഎസ്എഫിന്റെ പ്രധാന ചുമതല. എന്നാല് സമീപകാലത്തെ സംഭവങ്ങള് വെച്ച് നോക്കുമ്പോള് ഇക്കാര്യത്തില് ബിഎസ്എഫ് പരാജയമാണ്-മുതിര്‍ന്ന പൊലീസ് ഉദ്യോഗസ്ഥന് പറഞ്ഞു. ബിഎസ്എഫിന് അധികാരം വര്‍ധിപ്പിച്ചത് ലോക്കല് പൊലീസുമായി അഭിപ്രായ വ്യത്യാസമുണ്ടാകാന് കാരണമാകും. പുതിയ തീരുമാനത്തോടെ ബിഎസ്എഫ് ചില സംസ്ഥാനങ്ങളുടെ അതിര്‍ത്തി പരിധിക്കുള്ളില് കയറുമെന്നും അദ്ദേഹം പറഞ്ഞു.\nജോലിക്കിടെ കടന്നൽ കുത്തേറ്റ് എക്സൈസ് ഡ്രൈവർ മരിച്ചു\nകുവൈത്തിൽ സ്വകാര്യ കമ്പനികളുടെ ഉടമസ്ഥാവകാശം വിദേശികൾക്കും നൽകാൻ ആലോചന


യുഎസ് ഓപ്പണ് കിരീടം റാഫേല് നദാലിന് : Deepika.com Sports News\nന്യൂയോര്‍ക്ക്: മധുരപ്പതിനാറിന്‍റെ മാധുര്യം നുകര്‍ന്ന് പവര് ടെന്നീസിന്‍റെ ചക്രവര്‍ത്തി. തന്നെ വെല്ലാന് ഇനിയും കരുത്താര്‍ജിക്കണം എന്ന ശക്തമായ മുന്നറിയിപ്പ് എതിരാളിക്കു നല്‍കി റാഫേല് നദാല് യുഎസ് ഓപ്പണ് ടെന്നീസില് കിരീടമണിഞ്ഞു.\nറാഫയ്‌ക്കെതിരേ റാക്കറ്റെടുത്ത് ശക്തി ചോര്‍ന്ന ദക്ഷിണാഫ്രിക്കന് താരം കെവിന് ആന്‍ഡേഴ്സണ് അടിയറവു പറഞ്ഞു. സ്‌പെയിനിന്‍റെ കാളക്കൂറ്റന് 16-ാം ഗ്രാന് സ്്‌ലാം കിരീടം. നേരിട്ടുള്ള സെറ്റുകള്‍ക്കായിരുന്നു സീസണിലെ അവസാന ഗ്രാന് സ്്‌ലാം കിരീടത്തില് നദാല് മുത്തമിട്ടത്. സ്‌കോര്: 6-3, 6-3, 6-4.\n52 വര്‍ഷത്തിനു ശേഷം യുഎസ് ഓപ്പണ് ഫൈനലിലെത്തുന്ന ദക്ഷിണാഫ്രിക്കന് താരമാണ് ആന്‍ഡേഴ്‌സണ്. ആറടി എട്ടിഞ്ചിന്‍റെ ഉയരക്കരുത്തില് ഫ്‌ളെഷിംഗ് മെഡോസില് റാക്കറ്റെടുത്ത ആന്‍ഡേഴ്സണ് ചിത്രത്തിലേ ഇല്ലായിരുന്നു. അത്രയ്ക്കു മേധാവിത്വമായിരുന്നു നദാലിന്‍റേത്.\nഈ സീസണില് നദാല് നേടുന്ന രണ്ടാമത്തെ ഗ്രാന്‍സ്്‌ലാം കിരീടമാണിത്. നേരത്തെ ഫ്രഞ്ച് ഓപ്പണില് കിരീടം നേടിയിരുന്നു. ഓസ്ട്രേലിയന് ഓപ്പണില് ഫൈനലിലെത്തുകയും ചെയ്തിരുന്നു. റോജര് ഫെഡററോടാണ് പരാജയപ്പെട്ടത്. ഗ്രാന്‍സ്്‌ലാം കിരീട നേട്ടത്തില് രണ്ടാം സ്ഥാനത്താണ് മുപ്പത്തിയൊന്നുകാരനായ നദാല്.\n19 ഗ്രാന്‍സ്‌ലാം കിരീടങ്ങളുള്ള റോജര് ഫെഡറര് മാത്രമാണ് കിരീടത്തിന്‍റെ എണ്ണത്തില് സ്പാനിഷ് താരത്തിന് മുന്നിലുള്ളത്. 2017ലെ നാല് ഗ്രാന്‍സ്്‌ലാമുകളില് രണ്ടു വീതം നേടി ഫെഡററും നദാലും ഒരിക്കല് കൂടി പഴയ വീര്യത്തിലേക്ക് തിരിച്ചെത്തുന്നിതിനും കൂടിയാണ് ഈ സീസണ് സാക്ഷിയായത്. അതുകൊണ്ടുതന്നെ ക്ലാസിക് ടെന്നീസിന്‍റെ അനുപമ ചാരുതാണ് ഈ സീസണില് ആരാധകര് കണ്ടത്. ഓസ്‌ട്രേലിയന് ഓപ്പണും വിംബിള്‍ഡണും ഫെഡറര് നേടിയപ്പോള് ഫ്രഞ്ച് ഓപ്പണും യുഎസ് ഓപ്പണും നദാലിന്‍റേതായി. ഈ നേട്ടങ്ങള് നദാലിനെ വീണ്ടും കൊണ്ടുചെന്നെത്തിച്ചത് ലോക ഒന്നാം നമ്പര് പദവിയിലാണ്.\nഡെല്‍പോട്രോയെ മുക്കിക്കൊന്ന വീര്യം നദാലിനു നഷ്ടപ്പെട്ടിട്ടുണ്ടായിരുന്നില്ല. ഒരവസരത്തില്‍പ്പോലും എതിരാളിയുടെ വെല്ലുവിളിക്ക് കീഴ്‌പെടേണ്ട സാഹചര്യം നദാലിനുണ്ടായില്ല.\nഗ്രാന്‍സ്്‌ലാമിലെ ആദ്യ ഫൈനല് കളിക്കാനിങ്ങിയ കെവിന് ആന്‍ഡേഴ്സണെതിരെ തുടക്കം മുതല് റാഫ ആധിപത്യം പുലര്‍ത്തി. ബേസ് ലൈന് പ്ലെയറുടെ കൃത്യത ഷോട്ടിലും പ്രകടമാക്കിയ നദാല് ആത്മവിശ്വാസത്തോടെ ഫോര്‍ഹാന്‍ഡ് ബാക് ഹാന്‍ഡ് ഷോട്ടുകള് പായിച്ചു.\nആദ്യ സെറ്റില് 23 അണ്‍ഫോഴ്സ്ഡ് എറേഴ്സ് വരുത്തിയ ആന്‍ഡേഴ്സണ് ഒരു ബ്രേക്ക് പോയിന്‍റ് പോലും നേടാനായില്ല. റാഫയുടെ ഫോര്‍ഹാന്‍ഡുകള്‍ക്കും ബാക്ക് ഹാന്‍ഡുകള്‍ക്കും മറുപടിയില്ലാതെ ഉഴറിയ ആന്‍ഡേഴ്‌സണ് ആദ്യസെറ്റ് 3-6നു നഷ്ടപ്പെട്ടു. രണ്ടാം സെറ്റ് ആദ്യസെറ്റിന്‍റെ തനിയാവര്‍ത്തനമായിരുന്നു. നദാലിന്‍റെ മികച്ച റിട്ടേണുകളില് ഓടിയെത്താന് ആന്‍ഡേഴ്‌സണായില്ല. 23 ഗ്രാന്‍സ്്‌ലാം ഫൈനലുകളില് കളിച്ച നദാല് തന്‍റെ ഫോമും കരുത്തും മുഴുവന് പുറത്തെടുത്തു. രണ്ടാം സെറ്റും 6-3നു സ്വന്തമാക്കിയ നദാലിനെതിരേ മൂന്നാം സെറ്റില് ആന്‍ഡേഴ്‌സന് പൊരുതി.\nടൂര്‍ണമെന്‍റിലാകെ 114 എയ്‌സുകള് നേടിയ ആന്‍ഡേഴ്‌സണ് ഫൈനലിലും മികവ് ആവര്‍ത്തിച്ചു. ഫൈനലില് 10 എയ്‌സുകള് ആന്‍ഡേഴ്‌സൺ പായിച്ചപ്പോള് ഒരു എയ്‌സ് മാത്രമാണ് നദാലിന്‍റെ റാക്കറ്റില്‍നിന്നു പിറന്നത്.\nകളിയുടെ മറ്റ് മേഖലകളില് ആന്‍ഡേഴ്‌സൺ അമ്പേ പരാജയപ്പെട്ടു. 40 അണ്‍ഫോഴ്‌സ്ഡ് എററുകളാണ് ആന്‍ഡേഴ്‌സൺ വരുത്തിയത്. അവസാനം ഒരു ബായ്ക്ക് ഹാന്‍ഡ് വോളിയിലൂടെ നേടിയ പോയിന്‍റില് സെറ്റും മാച്ചും സ്വന്തമാക്കിയ നദാല് കിരീടം ഉറപ്പിച്ചു.\nകൂടുതൽ ഗ്രാൻ സ്്‌ലാമുകൾ നേടിയവർ\nതാരം, രാജ്യം, എണ്ണം, ഓസ്‌ട്രേലിയന് ഓപ്പണ്, ഫ്രഞ്ച് ഓപ്പണ്,\nവിംബിള്‍ഡണ്, യുഎസ് ഓപ്പണ് എന്ന ക്രമത്തില്\nറോജര് ഫെഡറര് സ്വിറ്റ്‌സര്‍ലന്‍ഡ് 1951 8 5\nറാഫേല് നദാല് സ്‌പെയിന് 16 1 1023\nപീറ്റ് സാംപ്രസ് യുഎസ്എ 142075\nറോയ് എമേഴ്‌സണ് ഓസ്‌ട്രേലിയ 126222\nജോക്കോവിച്ച് സെർബിയ\t126132\nറോഡ് ലേവര് ഓസ്‌ട്രേലിയ 113242\nബ്യോണ്‍ബോര്‍ഗ് സ്വീഡന് 110650\nബില് ടില്‍ഡന് യുഎസ്എ 100037\nഫ്രെഡ് പെറി ബ്രിട്ടന് 8 1 133\nകെന് റോസ്‌വാള് ഓസ്‌ട്രേലിയ 84202\nനദാലിന്‍റെ കിരീടം വന്ന വഴി\nഡുസാന് ലാജോവിച്ച് (സെര്‍ബിയ) 7-6, 6-2, 6-2\nടാറോ ഡാനിയേല് (ജപ്പാന്) 4-6, 6-3, 6-2, 6-2\nലിയനാര്‍ഡോ മേയര് (അര്‍ജന്‍റീന) 6-7, 6-3, 6-1, 6-4\nഅലക്‌സാണ്ടര് ഡൊഗോലോപോവ് (യുക്രെയ്ന്) 6-2, 6-4, 6-1\nആന്ദ്രെ റുബ്ലേവ് (റഷ്യ) 6-1, 6-2, 6-2\nയുവാന് മാര്‍ട്ടിന് ഡെല് പോട്രോ (അര്‍ജന്റീന) 4-6, 6-0, 6-3, 6-2\nകെവിന് ആന്‍ഡേഴ്‌സൺ (ദക്ഷിണാഫ്രിക്ക)\t6-3, 6-3, 6-4


Mammootty's photography video viral - Malayalam Filmibeat\n| Updated: Friday, December 7, 2018, 10:22 [IST]\nഅമ്മയുടെ നേതൃത്വത്തില് നടക്കുന്ന താരനിശയ്ക്ക് വേണ്ടിയുള്ള കാത്തിരിപ്പിലാണ് ആരാധകര്. ഇത്തവണ പ്രളയത്തില് അകപ്പെട്ട് പോയ കേരളത്തിന് സഹായവുമായിട്ടാണ് താരങ്ങളെല്ലാം ഒത്ത് ചേരുന്നത്. ഡിസംബര് ഏഴിന് അബുദാബിയില് വെച്ച് നടക്കുന്ന ഷോ യ്ക്ക് വേണ്ടിയുള്ള മുന്നൊരുക്കങ്ങളെല്ലാം പൂര്‍ത്തിയായിരിക്കുകയാണ്.\nനവംബര് അവസാനത്തോടെ താരങ്ങളെല്ലാം പരിശീലനത്തിനായി എത്തിയിരുന്നു. അക്കൂട്ടത്തില് ആരാധകര്‍ക്ക് പ്രിയപ്പെട്ടത് മോഹന്‍ലാലിന്റെയും മമ്മൂട്ടിയുടെയും വിശേഷങ്ങളറിയാനാണ്. സിനിമയുടെ സെറ്റിലാണെങ്കിലും ഇതുപോലെ എല്ലാവരും ഒത്തുചേരുന്ന സ്ഥലങ്ങളിലും മമ്മൂട്ടി എല്ലാവരും ചിരിപ്പിക്കാറുണ്ട്. ഇത്തവണ ഫോട്ടോഗ്രാഫിയിലൊരു പരീക്ഷണം നടത്തിയിരിക്കുകയാണ് മെഗാസ്റ്റാര്.\n@mammukka taking @actorasifali 's Photo😃😃@Forumkeralam1 | @VRFridayMatinee | @MoviePlanet8 pic.twitter.com/e0TLUiEHC4\n— Megastar Addicts (@MegastarAddicts) December 6, 2018\nവാഹനങ്ങളെ പോലെ തന്നെ ഫോട്ടോഗ്രാഫിയോടും മലയാളത്തിന്റെ മെഗാസ്റ്റാര്‍ക്ക് പ്രത്യേക താല്‍പര്യമുണ്ട്. ഇക്കാര്യം ഏവര്‍ക്കും അറിയാവുന്നതുമാണ്. സിനിമയുടെ ഷൂട്ടിംഗ് ലൊക്കേഷനുകളില് സഹതാരങ്ങളുടെ മനോഹരമായ ഫോട്ടോസ് എടുത്ത് മമ്മൂട്ടി നേരത്തെ വാര്‍ത്തകളില് നിറഞ്ഞിട്ടുണ്ട്. ഇപ്പോള് അമ്മയുടെ സ്‌റ്റേജ് ഷോ യുമായി ബന്ധപ്പെട്ട് താരങ്ങളെല്ലാം ഒത്ത് കൂടിയിരിക്കുമ്പോഴാണ് മമ്മൂക്കയുടെ വക ഫോട്ടോ സെക്ഷന് ഉണ്ടായിരിക്കുന്നത്.\nജയറാം ആസിഫ് അലി, ജഗദീഷ്, മുകേഷ്, തുടങ്ങി ഒട്ടനവധി താരങ്ങള്‍ക്കൊപ്പമാണ് ഫോട്ടോഗ്രാഫി പരീക്ഷണങ്ങള് മമ്മൂക്ക നടത്തിയത്. മമ്മൂക്കയ്ക്ക് ഫോട്ടോ എടുക്കുന്നതിന് വേണ്ടി ആസിഫ് അലിയും ജയറാമും പോസ് ചെയ്യുന്ന വീഡിയോ ആണ് സോഷ്യല് മീഡിയ വഴി വൈറലാവുന്നത്. മമ്മൂട്ടി ആരാധകരടക്കം വീഡിയോ ഏറ്റെടുത്തിരിക്കുകയാണ്.\nകേരള ചരിത്രത്തില് ഈ നൂറ്റാണ്ടിലെ ഇത്രയും വലിയൊരു പ്രളയം കണ്ടത് ആദ്യമായിട്ടായിരുന്നു. ദിവസങ്ങളോളം വെള്ളത്തിനടയിലായി പോയിരുന്ന സംസ്ഥാനത്തിന് കനത്ത നാശനഷ്ടമായിരുന്നു ഉണ്ടായത്. വീടുകള് തകര്‍ന്നവരും കൃഷി നശിച്ചവരുമായി ഒട്ടനവധി ആളുകളാണ് നമ്മുടെ ചുറ്റുമുള്ളത്. കേരളത്തിനൊരു കൈത്താങ്ങുമായി താരസംഘടനയായ അമ്മയും ഏഷ്യാനെറ്റും കൈകോര്‍ക്കുകയാണ്. ഒന്നാണ് നമ്മള് എന്ന പേരിട്ടിരിക്കുന്ന സ്റ്റേജ് ഷോ യിലൂടെ ലഭിക്കുന്ന പണം കേരളത്തിന്റെ പുനര്‍നിര്‍മാണത്തിന് വേണ്ടി വിനിയോഗിക്കാനാണ് സംഘടനയുടെ തീരുമാനം.\nഡിസംബര് ഏഴിന് അബുദാബിയില് നിന്നുമാണ് താരസംഘമം നടത്തുന്നത്. നൃത്തം, പാട്ട്, സ്‌കീറ്റുകള് എന്നിങ്ങനെ ഒരുപാട് പരിപാടികളാണ് സംഘടിപ്പിച്ചിരിക്കുന്നത്. മറ്റൊരു പ്രത്യേകത മലയാളം മാത്രമേ പരിപാടിയില് ഉള്ളുവെന്നുള്ളതാണ്. മലയാള സിനിമയില് നിന്നുള്ള പാട്ടുകളാണ് ഡാന്‍സുകള്‍ക്കും മറ്റുമായി തിരഞ്ഞെടുക്കാന് പാടുള്ളു. ലേസര് ത്രിഡി മാപ്പിംഗ് അടക്കം ഒരുപാട് സാങ്കേതികവിദ്യകളും ഷോയിലുണ്ടാവും.\nഷോയുടെ പരിശീലനത്തിനായി നവംബര് അവസാനത്തോടെ താരങ്ങളെല്ലാം ഒത്ത് ചേര്‍ന്നിരുന്നു. ഇതിന്റെ വീഡിയോസും ഫോട്ടോസും സോഷ്യല് മീഡിയ വഴി പുറത്ത് വന്നിരുന്നു. അതില് വൈറലായത് അമ്മയുടെ പ്രസിഡന്റും നടനുമായ മോഹന്‍ലാലിന്റെ ഡാന്‍സ് വീഡിയോ ആണ്. 'വെണ്‍പുലരികള് പൊന്‍കസവിടും ഇന്ദ്രനീലമേഘമെന്റെ ദൂതു പോയ ഹംസമായി' എന്ന പാട്ടിനൊപ്പം ചുവടുകള് വെക്കുന്ന മോഹന്‍ലാലിന്റെ വീഡിയോ ആണ് പുറത്ത് വന്നിരിക്കുന്നത്. ഫ്ളെക്സിബിള് ആയ ചുവടുകള്‍ക്ക് ആസ്വദിച്ച് ഡാന്‍സ് ചെയ്യുകയാണ് മോഹന്‍ലാല്. പുറത്ത് വന്ന് കുറച്ച് സമയത്തിനുള്ളില് യൂട്യൂബില് നിന്നും ലക്ഷക്കണക്കിന് ആളുകളാണ് വീഡിയോ കണ്ടിരിക്കുന്നത്.\nRead more about: amma mammootty mohanlal siddique അമ്മ മമ്മൂട്ടി മോഹന്‍ലാല് സിദ്ദിഖ്\nMammootty's photography video viral


India vs Australia | മൂന്നാം ടി20യിൽ ഓസീസിനെ വീഴ്ത്താൻ 187 റൺസ് വേണം | India vs Australi 3rd T20I Match at Sydney India needs 187 runs to win – News18 Malayalam\nIndia vs Australia | മൂന്നാം ടി20യിൽ ഓസീസിനെ വീഴ്ത്താൻ 187 റൺസ് വേണം\nകെ.എൽ രാഹുൽ റൺസൊന്നുമെടുക്കാതെ പുറത്തായി. ശിഖർ ധവാൻ 28 റൺസെടുത്ത് പുറത്തായി.\nLast Updated : December 08, 2020, 16:26 IST\nIndia vs Australia | ഓസ്ട്രേലിയയ്ക്കെതിരായ ടി20 പരമ്പര തൂത്തുവാരാൻ കോഹ്ലിപ്പട. ടി20 പരമ്പരയിലെ മൂന്നാം മത്സരത്തിൽ ഓസ്ട്രേലിയയ്ക്കെതിരെ ഇന്ത്യയ്ക്ക് 187 റൺസ് വിജയലക്ഷ്യം. ഒടുവിൽ വിവരം ലഭിക്കുമ്പോൾ 8.5 ഓവറിൽ രണ്ടിന് 74 റൺസ് എന്ന നിലയിലാണ് ഇന്ത്യ. കെ.എൽ രാഹുൽ റൺസൊന്നുമെടുക്കാതെ പുറത്തായി. ശിഖർ ധവാൻ 28 റൺസെടുത്ത് പുറത്തായി. ടോസ് നഷ്ടപ്പെട്ട് ആദ്യം ബാറ്റുചെയ്ത ഓസ്ട്രേലിയ നിശ്ചിത 20 ഓവറിൽ അഞ്ചിന് 186 റൺസെടുത്തു. ആദ്യ രണ്ടു മത്സരങ്ങളും ജയിച്ച ഇന്ത്യ ഇതിനോടകം പരമ്പര സ്വന്തമാക്കി കഴിഞ്ഞു.\nഅർദ്ധസെഞ്ച്വറി നേടിയ മാത്യു വാഡെയുടെ(80) തകർപ്പൻ പ്രകടനമാണ് ഓസ്ട്രേലിയയ്ക്കു മികച്ച സ്കോർ സമ്മാനിച്ചത്. ഗ്ലെൻ മാക്സ് വെൽ 54 റൺസെടുത്തു പുറത്തായി. നായകൻ ആരോൺ ഫിഞ്ച് റൺസൊന്നുമെടുക്കാതെ പുറത്തായപ്പോൾ കഴിഞ്ഞ മത്സരത്തിൽ തിളങ്ങിയ സ്റ്റീവൻ സ്മിത്ത് 24 റൺസെടുത്ത് പവലിയനിലേക്കു മടങ്ങി. ഇന്ത്യയ്ക്കുവേണ്ടി വാഷിങ്ടൺ സുന്ദർ രണ്ടു വിക്കറ്റ് വീഴ്ത്തി. മലയാളി താരം സഞ്ജു വി സാംസൺ ഇന്നത്തെ മത്സരത്തിൽ കളിക്കുന്നുണ്ട്.\nരണ്ടാം മത്സരം ജയിച്ച സിഡ്നി വീണ്ടും വിജയം സമ്മാനിക്കുമെങ്കിൽ ഇന്ത്യയ്ക്ക് ഇന്ന് പരമ്പര തൂത്തുവാരാം. ബാറ്റിങ്ങിലെയും ബൌളിങിലെയും കരുത്തരായ രോഹിത് ശർമ, ബുംറ എന്നിവരില്ലാതെ പരമ്പര ജയിച്ചതിൽ ഇന്ത്യയ്ക്ക് അഭിമാനിക്കാം. ഇവർക്കു പുറമെ ജഡേജ പരിക്കേറ്റ് പുറത്തായത് ഇന്ത്യയ്ക്കു തിരിച്ചടിയായേക്കും.\nശിഖർ ധവാൻ, വിരാട് കോഹ്ലി എന്നിവരുടെ മികച്ച ഫോം ഇന്ത്യയ്ക്ക് പ്രതീക്ഷയേകുന്നു. ഒപ്പം അവസാന ഓവറുകളിൽ ആഞ്ഞടിക്കുന്ന ഹർദ്ദിക് പാണ്ഡ്യയും ഇന്ത്യയുടെ മാച്ച് വിന്നറാണ്. രണ്ടാം ടി20യിൽ ഇന്ത്യയുടെ വിജയം ഉറപ്പാക്കിയത് പാണ്ഡ്യയുടെ മികച്ച ഇന്നിംഗ്സായിരുന്നു. തമിഴ്നാട് ബൌളർ ടി നടരാജനും ഇന്ത്യൻ നിരയിൽ പ്രതീക്ഷയർപ്പിക്കാവുന്ന താരമാണ്. ആദ്യ രണ്ടു മത്സരങ്ങളിൽ വൻ സ്കോർ കണ്ടെത്താൻ സാധിക്കാതിരുന്ന സഞ്ജു ഇത്തവണ തിളങ്ങുമോയെന്നാണ് മലയാളി ആരാധകർ ഉറ്റുനോക്കുന്നത്.\nFirst published: December 08, 2020, 16:26 IST


ഓൺലൈനിലും മുഴങ്ങും രാമായണ ശീലുകൾ | 16Jul2021\nകൊച്ചി: രാമായണ ശീലുകൾ സൗഖ്യം പകരുന്നതാണ് കർക്കടകത്തിലെ സന്ധ്യകൾ. ഒട്ടേറെപ്പേരാണ് ക്ഷേത്രങ്ങളിലെ ഭക്തിസാന്ദ്രമായ അന്തരീക്ഷത്തിൽ രാമായണ പാരായണം കേൾക്കാനെത്തുന്നത്. കോവിഡ്കാല നിയന്ത്രണങ്ങൾ തുടരുമ്പോൾ രാമായണ പാരായണത്തിനും ഇക്കുറി പരിമിതികളുണ്ട്. ക്ഷേത്രങ്ങളിൽ രാമായണ പാരായണം നടത്തുന്നുണ്ടെങ്കിലും പ്രവേശനം പരിമിതമാണ്. കോവിഡ് മാനദണ്ഡങ്ങൾക്കനുസരിച്ച് വളരെ കുറച്ചുപേർക്കു മാത്രമേ നേരിട്ട് കേൾക്കാൻ കഴിയൂ. ഇതിനു പരിഹാരമായി ഭക്തസംഘടനകളും റസിഡൻറ്‌സ് അസോസിയേഷൻ ഗ്രൂപ്പുകളും ഓൺലൈൻ വായനയ്ക്ക് അവസരമൊരുക്കുന്നുണ്ട്. പ്രഭാഷണ വേദിയിൽനിന്നുള്ള ലൈവുകളും റെക്കോഡ് വീഡിയോകളുമായി രാമായണ പാരായണം നഷ്ടമാവാതെ എത്തിക്കാനുള്ള ശ്രമം നടക്കുന്നുണ്ട്.\nപാരായണത്തിന് വാട്‌സാപ്പ് കൂട്ടായ്മകളുമുണ്ട്. കഴിഞ്ഞ വർഷംതന്നെ ഓൺലൈൻ വായന എന്ന ചിന്ത ഉണ്ടായിരുന്നെങ്കിലും പലരും ഓൺലൈൻ രീതികളോട് പൊരുത്തപ്പെട്ടു തുടങ്ങിയത് ഇപ്പോഴാണ്. വാട്‌സാപ്പ് ഗ്രൂപ്പുകളിൽ ഓരോ ദിവസം ഓരോരുത്തരായി രാമായണം വായിക്കും. എറണാകുളം നഗരത്തിലെ പതിവ് ഭാഗവത-രാമായണ പാരായണ സംഘങ്ങളും ഓൺലൈനിലേക്ക് ചുവടുമാറിക്കഴിഞ്ഞു.\nആറാം വർഷത്തിലേക്ക് കടക്കുകയാണ് എറണാകുളം ക്ഷേത്ര സമിതി നടത്തുന്ന ‘ഭാവയാമി രഘുരാമം’ എന്ന പ്രഭാഷണ പരമ്പര. നിയന്ത്രണങ്ങളിൽ ഇളവു ലഭിച്ചതിനാൽ ഇക്കുറി നേരിട്ടുള്ള പാരായണമുണ്ട്. ക്ഷേത്ര മതിലിനു പുറത്ത് പടിഞ്ഞാറേ നടയിൽ ക്ഷേത്ര കൂത്തമ്പലത്തിലാണ് പ്രഭാഷണം നടത്തുന്നത്. നേരിട്ട് കേൾക്കാൻ കഴിയാത്തവർക്കായി ഓൺലൈനിലും സൗകര്യം ഒരുക്കുന്നുണ്ടെന്ന് ഭാരവാഹികൾ പറഞ്ഞു. എറണാകുളത്തപ്പൻ ക്ഷേത്രത്തിന്റെ ഔദ്യോഗിക പേജുകളിലൂടെ പാരായണം ഭക്തരിലേക്ക് എത്തിക്കും.\nഓൺലൈൻ സാധ്യത ഉപയോഗപ്പെടുത്തി തുടങ്ങിയിട്ട് ഒരു വർഷമായി. സ്വന്തം കഥകൾക്കു പുറമേ, ‘ഐതിഹ്യമാല’യിലെ കഥകളും അവതരിപ്പിക്കുന്നുണ്ട്. നിരവധി പേർ ഓൺലൈൻ വായന പിന്തുടരുന്നുണ്ട്. ഇതു കാലത്തിന്റെ മാറ്റമാണ്. നേരിട്ടുള്ള അവതരണത്തെ അപേക്ഷിച്ച് ഓൺലൈൻ വായനയ്ക്ക് പരിമിതികളുമുണ്ട്. അതു തിരിച്ചറിഞ്ഞു വേണം അവതരിപ്പിക്കാൻ. വ്യാഖ്യാനങ്ങളും അർത്ഥ വിശദീകരണങ്ങളും കഴിവതും ലളിതമാക്കണം. ശ്രോതാക്കൾക്ക് പിന്തുടരാൻ ബുദ്ധിമുട്ടുള്ള വാക്യങ്ങൾ ആവർത്തിക്കേണ്ടി വരും.\n- ഡോ. ശ്രീകുമാരി രാമചന്ദ്രൻ, എഴുത്തുകാരി


Trivandrum, First Published 9, Apr 2019, 12:14 PM IST\nതിരുവനന്തപുരം ആര്.ടി. ഓഫീസിന്റെ ചരിത്രത്തിലെ ഏറ്റവും കുറഞ്ഞ ലേലത്തുക.\nതിരുവനന്തപുരം: സാധരാണയായി ഫാന്‍സി നമ്പര് ലേലം വിളിയിലൂടെ ലക്ഷങ്ങളുടെ ലാഭമാണ് സര്‍ക്കാര് ഉണ്ടാക്കുന്നത്. പ്രത്യേകിച്ചും ഒന്നാം നമ്പര് ഉള്‍പ്പെടെയുള്ള ലേലങ്ങള്‍ക്ക് വാശിയേറിയ ലേലം വിളിയാവും പലപ്പോഴും നടക്കുക. അപ്പോള് തുക പിന്നെയും ഉയരും. എന്നാല് കഴിഞ്ഞ ദിവസം തിരുവനന്തപുരത്ത് കെ.എല്. 01 സി.എല് 01 എന്ന നമ്പറിനു വേണ്ടി നടന്ന ലേലംവിളി ഉടമയ്ക്ക് ലോട്ടറിയടിച്ച പോലെയായി. വെറും ഒരു ലക്ഷം രൂപയ്ക്കാണ് ഈ ഫാന്‍സി നമ്പര് വിറ്റുപോയത്. തിരുവനന്തപുരം സ്വദേശിയായ അരുണ് വത്സലന് ആണ് ആ ഭാഗ്യവാന്.\nലേലവ്യവസ്ഥകള് കര്‍ശനമാക്കിയശേഷം തിരുവനന്തപുരം ആര്.ടി. ഓഫീസിന്റെ ചരിത്രത്തിലെ ഏറ്റവും കുറഞ്ഞ ലേലത്തുകയാണ് ഇത്തവണ കിട്ടിയതെന്നാണ് റിപ്പോര്‍ട്ടുകള്. ഇതിന് തൊട്ടുമുമ്പ് കെ.എല് 01 സി.കെ 01 എന്ന നമ്പരിന് വേണ്ടി നടത്തിയ ലേലത്തില് 31 ലക്ഷം രൂപയാണ് സര്‍ക്കാരിന് ലഭിച്ചത് എന്നതാണ് ശ്രദ്ധേയം.\nഫാന്‍സി നമ്പര് ലേലം വിളി രാജ്യവ്യാപകകേന്ദ്രിത വാഹനരജിസ്ട്രേഷന് സംവിധാനമായ വാഹനിലേക്ക് മാറിയശേഷം ആദ്യമായിട്ടായിരുന്നു ഒന്നാംനമ്പര് ബുക്കുചെയ്യാന് അവസരമുണ്ടായത്. ഇതു തന്നെയാണ് ഉടമയെ തുണച്ചതും. ലേലത്തിനായി അരുണ് മാത്രമാണ് ബുക്ക് ചെയ്‍തിരുന്നത്. അതായത് വെല്ലുവിളിയൊന്നുമില്ലാതെ ലേലം അരുണ് സ്വന്തമാക്കിയെന്ന് ചുരുക്കം.\nതിങ്കളാഴ്ച നടന്ന ഓണ്‍ലൈന് ലേലം ആകെ സര്‍ക്കാരിന് ഫലത്തില് നഷ്‍ടക്കച്ചവടമായി. 98 നമ്പരുകള് ലേലം ചെയ്തപ്പോള് അടിസ്ഥാന വിലയ്ക്ക് പുറമെയായി ലഭിച്ചത് 1.93 ലക്ഷം രൂപ മാത്രം. സി.എല്. ശ്രേണിയിലെ ഒന്ന്, മൂന്ന്, അഞ്ച്, ഏഴ്, ഒമ്പത് ഉള്‍പ്പെടെ ആവശ്യക്കാര് ഏറെയുള്ള നമ്പരുകളെല്ലാം ലേലം ചെയ്‌തെങ്കിലും സര്‍ക്കാരിന് കാര്യമായ ലാഭമൊന്നും ലഭിച്ചില്ല. സി കെയിലെ 9999 ഉള്‍പ്പെടെയുള്ള നമ്പരുകള് കാര്യമായ മത്സരമില്ലാതെ ലേലത്തില്‍പോയെന്നതും ശ്രദ്ധേയം.\nപുതിയ സോഫ്റ്റ്വേര് സംവിധാനത്തിലേക്ക് മാറുമ്പോഴുണ്ടാകുന്ന ആശയക്കുഴപ്പമാണ് നമ്പര് ലേലത്തില് സര്‍ക്കാരിന് തിരിച്ചടിയായതെന്നാണ് റിപ്പോര്‍ട്ടുകള്. പല ഉപഭോക്താക്കള്‍ക്കും ഓണ്‍ലൈന് ലേലത്തിലെ പരിചയക്കുറവും സര്‍ക്കാരിന് നഷ്‍ടക്കച്ചവടമായി. അരുണ് വത്സലന് സ്വന്തമാക്കിയ സി.എല്. 01 നുവേണ്ടി മറ്റു ചിലര് രംഗത്തുണ്ടായിരുന്നെങ്കിലും അവര്‍ക്ക് നമ്പര് ബുക്ക് ചെയ്യാന് സാധിച്ചില്ല.\nഓണ്‍ലൈന് നമ്പര് ബുക്കിങ്ങിനുവേണ്ട പ്രധാന രേഖ താത്കാലിക പെര്‍മിറ്റാണ്. എന്നാല് വാഹന് സംവിധാനം ഏര്‍പ്പെടുത്തുന്നിനുമുമ്പ് ഉപയോഗിച്ചിരുന്ന സ്മാര്‍ട്ട് മൂവ് എന്ന സോഫ്റ്റ് വെയറില് വാഹനങ്ങള് രജിസ്റ്റര് ചെയ്‍തതാണ് ഇവര്‍ക്ക് വിനയായത്. സ്മാര്‍ട്ട് മൂവില് വിതരണം ചെയ്ത താത്കാലിക പെര്‍മിറ്റ് വാഹന് സംവിധാനത്തില് ഈ താത്കാലിക പെര്‍മിറ്റ് സ്വീകരിക്കാത്തതിനാലാണ് പലര്‍ക്കും പിന്മാറേണ്ടി വന്നത്. എന്തായാലും പുതിയ സംവിധാനം നിലവില് ഉടമകള്‍ക്ക് ലാഭവും സര്‍ക്കാരിന് നഷ്‍ടക്കച്ചടവടവുമായിരിക്കുകയാണ്.\nLast Updated 9, Apr 2019, 12:14 PM IST\nFancy Number Online Auction\nFancy Number Online Auction In Trivandrum\nK L 01 CL 01


”പവര്‍സ്റ്റാര്” എത്തുന്നു: നാല് ഭാഷകളില് | Newsthen l The news interactive\nHome/LIFE/”പവര്‍സ്റ്റാര്” എത്തുന്നു: നാല് ഭാഷകളില്\n”പവര്‍സ്റ്റാര്” എത്തുന്നു: നാല് ഭാഷകളില്\nകുറഞ്ഞ കാലയളവില് മലയാള സിനിമയില് തന്റേതായ സ്ഥാനം നേടിയെടുത്ത സംവിധായകനാണ് ഒമര് ലുലു. സോഷ്യല് മീഡിയ ഏറ്റവും നന്നായി തന്റെ ചിത്രങ്ങള്‍ക്ക് വേണ്ടി എങ്ങനെ ഉപയോഗിക്കാം എന്നതിന്റെ ഏറ്റവും മികച്ച ഉദാഹരണമാണ് ഒമര് ലുലു. തന്റെ ചിത്രങ്ങള്‍ക്ക് സമൂഹമാധ്യമങ്ങളിലൂടെ അത്രയധികം പ്രൊമോഷന് വര്‍ക്ക് നടത്തിയ മറ്റൊരു സംവിധായകന് മലയാളത്തിലുണ്ടാവില്ല. സിജു വില്‍സണ്, ഷറഫുദ്ധീന്, സൗബിന് ഷാഹിര് എന്നിവരെ കേന്ദ്ര കഥാപാത്രങ്ങളാക്കി ഒമര് ലുലു സംവിധാനം ചെയ്ത ഹാപ്പി വെഡ്ഡിംഗ് ആണ് അദ്ദേഹത്തിന്റെ ആദ്യ സിനിമ. ചെറിയ ബഡ്ജറ്റിലെത്തിയ സിനിമ വലിയ വിജയമാവുകയും സംവിധായകന്റെ പേര് ശ്രദ്ധിക്കപ്പെടുകയും ചെയ്തിരുന്നു.\nഹാപ്പി വെഡ്ഡിംഗിന് ശേഷം ഹണി റോസ്, ബാലു വര്‍ഗീസ്സ്, ധര്‍മജന് എന്നിവരെ കേന്ദ്ര കഥാപാത്രമാക്കി ഒമര് ലുലു സംവിധാനം ചെയ്ത ചങ്ക്‌സ് എന്ന ചിത്രവും വലിയ സാമ്പത്തിക വിജയം നേടിയിരുന്നു. ചിത്രത്തില് പ്രയോഗിച്ചിരിക്കുന്ന ഡബിള് മീനിംഗ് കോമഡി എല്ലാത്തരം പ്രേക്ഷകരേയും തൃപ്തിപ്പെടുത്തിയിരുന്നില്ലെങ്കിലും താന് ഒരു പ്രേത്യക ടാര്‍ഗറ്റഡ് ഓഡിയന്‍സിന് വേണ്ടിയിട്ടാണ് പടം ചെയ്യുന്നതെന്ന് സംവിധായകന് തന്നെ പല അഭിമുഖങ്ങളിലും തുറന്ന് പറഞ്ഞിട്ടുണ്ട്.\nചങ്ക്‌സിന് ശേഷം ഒരു കൂട്ടം പുതിയ താരങ്ങളെ മലയാളത്തിന് പരിചയപ്പെടുത്തിക്കൊണ്ടായിരുന്നു സംവിധായകന്റെ മൂന്നാം വരവ്. ഒരു അഡാര് ലവ് എന്ന ചിത്രം ലോക വ്യാപകമായി ശ്രദ്ധ നേടുകയായിരുന്നു. ചിത്രത്തിലെ മാണിക്യ മലരായ പൂവി എന്ന് തുടങ്ങുന്ന ഗാനം ഏറെ ശ്രദ്ധ നേടുകയും ഗാനരംഗത്ത് പ്രത്യക്ഷപ്പെട്ട പ്രിയ വാര്യര് ഒരു നാഷണല് സ്റ്റാര് ആയി മാറുകയും ചെയ്യുന്ന കാഴ്ചയാണ് പിന്നീട് കണ്ടത്. പാട്ടിന് ലഭിച്ച സ്വീകാര്യത സിനിമയ്ക്കും നേടുവാനായി പിന്നീട് പ്രിയ വാര്യരുടെ കഥാപാത്രത്തെ കേന്ദ്ര കഥാപാത്രമാക്കിക്കൊണ്ട് ചിത്രത്തിന്റെ തിരക്കഥ മാറ്റിയെഴുതി ചിത്രീകരിക്കുകയായിരുന്നു. ചിത്രം ഒരേ സമയം പല ഭാഷകളില് പ്രദര്‍ശനത്തിനെത്തുകയും സാമ്പത്തികമായി വലിയ വിജയം നേടുകയുമായിരുന്നു.\nചിത്രത്തിന് പ്രേക്ഷകരുടെ ഭാഗത്ത് നിന്നും സമ്മിശ്ര പ്രതികരണമാണ് ലഭിച്ചത്. അഡാര് ലവ് എന്ന ചിത്രത്തിന് ശേഷം പ്രിയ വാര്യര് മറ്റ് ഭാഷകളിലേക്ക് ചുവട് മാറ്റുകയായിരുന്നു. പ്രിയ വാര്യരുടെ ഏറ്റവും പുതിയ തെലുങ്ക് ഗാനം ഇതിനോടകം സമൂഹമാധ്യമങ്ങളില് ശ്രദ്ധ നേടിക്കഴിഞ്ഞു. അഡാറ് ലവ്വിന് ശേഷം അരുണിനെ നായകനാക്കി ഒമര് ലുലു സംവിധാനം ചെയ്ത ചിത്രമായിരുന്നു ധമാക്ക. നിക്കി ഗില്‍റാണി, മുകേഷ്, ഇന്നസെന്റ്, ധര്‍മജന്, ഹരീഷ് കണാരന് തുടങ്ങി നിരവധി താരങ്ങള് ചിത്രത്തില് അണിനിരന്നെങ്കിലും ചിത്രം സാമ്പത്തികമായി വിജയം നേടാതെ പോവുകയായിരുന്നു. ചിത്രത്തിനും പ്രേക്ഷകരുടെ ഭാഗത്ത് നിന്നും സമ്മിശ്രപ്രതികരണമാണ് ലഭിച്ചത്.\nധമാക്ക എന്ന ചിത്രത്തിന് ശേഷം ഒമര് ലുലു വാര്‍ത്തകളില് നിറയുന്നത് തന്റെ പുതിയ ചിത്രമായ പവര്‍സ്റ്റാറിലൂടെയാണ്. ഒരു കാലത്ത് മലയാളികളുടെ പ്രീയപ്പെട്ട ആക്ഷന് ഹീറോ ആയിരുന്ന ബാബു ആന്റണിയെ കേന്ദ്ര കഥാപാത്രമാക്കിയാണ് ഒമര് ലുലു പവര്‍സ്റ്റാര് എന്ന ചിത്രം സംവിധാനം ചെയ്യുന്നത്. ഈ തവണ കോമഡിയില്ലാത്ത, നായികമാരില്ലാത്ത, പാട്ടുകളില്ലാത്ത മാസ് ആക്ഷന് ചിത്രവുമായിട്ടാണ് അദ്ദേഹത്തിന്റെ വരവ്. ചിത്രത്തിന് വേണ്ടി തിരക്കഥയൊരുക്കുന്നത് മലയാള സിനിമയിലെ എക്കാലത്തെയും മികച്ച ഹിറ്റ് സിനിമകള്‍ക്ക് തിരക്കഥയൊരുക്കിയ ഡെന്നിസ് ജോസഫാണെന്ന പ്രത്യേകതയുമുണ്ട്.\nഡെന്നിസ് ജോസഫിന്റെ തിരക്കഥ തന്നെയാണ് പവര്‍സ്റ്റാര് എന്ന ചിത്രത്തിലേക്ക് പ്രേക്ഷകരെ അടുപ്പിക്കുന്ന പ്രധാന ഘടകം. ബാബു ആന്റണിക്കൊപ്പം കന്നഡ താരം ശ്രേയസ് മഞ്ജു, ബാബു രാജ്, റിയാസ് ഖാന്, അബു സലിം തുടങ്ങിയവരും ചിത്രത്തില് അഭിനയിക്കുന്നുണ്ട്. ചിത്രം നാല് ഭാഷകളിലായിരിക്കും പ്രദര്‍ശനത്തിനെത്തുക. കന്നഡത്തിലും മലയാളത്തിലും സ്‌ട്രെയിറ്റ് റിലീസായും തമിഴിലും തെലുങ്കിലും മൊഴിമാറ്റ ചിത്രവുമായിട്ടായിരിക്കും പവര്‍സ്റ്റാര് എത്തുകയെന്ന് അണിയറ പ്രവര്‍ത്തകര് പറയുന്നു.\nഡല്‍ഹിയിലെ ട്രാക്ടര് റാലി; പരിക്കുകളും കേസുകളും ഇങ്ങനെ\nഉന്നേ കുത്തിക്കൊല്ലാമേ വിടമാട്ടേണ്ടാ: ആവേശമുണര്‍ത്തി മാസ്റ്റര്, ഒടിടി റിലീസ് തീയതി പ്രഖ്യാപിച്ചു


Wednesday 27 December 2017 9:37 pm IST\nതൃശൂര്: ജില്ലയിലുണ്ടായ ഓഖി ചുഴലിക്കാറ്റിന്റെ നാശനഷ്ടങ്ങള് വിലയിരുത്തുന്നതിനും കേന്ദ്ര സര്‍ക്കാരിന് റിപ്പോര്‍ട്ട് സമര്‍പ്പിക്കുന്നതിനും വേണ്ടി നിയോഗിക്കപ്പെട്ട കേന്ദ്ര സംഘം രാവിലെ 8.45 ഓടെ കൊടുങ്ങല്ലൂരില് എത്തി.\nഉച്ചയ്ക്ക് ഒരു മണിക്ക് ശേഷം ജില്ലയിലെ വിവിധ ഭാഗങ്ങളില് സന്ദര്‍ശനം നടത്തി. എറണാകുളത്തെ സന്ദര്‍ശനത്തിന് ശേഷമാണ് സംഘം തൃശൂരിലേക്ക് എത്തിയത്.\nകേന്ദ്ര ഊര്‍ജ്ജവകുപ്പ് ഡയറക്ടര് എം.എം. ദകാഡെ, കേന്ദ്ര കൃഷിവകുപ്പ് ഡയറക്ടര് ആര്. പി. സിംഗ്, കേന്ദ്ര ഷിപ്പിംഗ് വിഭാഗം ഡയറക്ടര് ചന്ദ്രമണി എന്നിവരടങ്ങിയ സംഘമാണ് നാശനഷ്ടങ്ങള് വിലയിരുത്താന് ജില്ലയിലെത്തിയത്. കളക്ടര് എ. കൗശിഗന് സംഘത്തിലുണ്ടായിരുന്നു.\nആദ്യം ഏറിയാട് ബീച്ചിലും എടവിലങ്ങ് പഞ്ചായത്തിലുമാണ് സംഘം സന്ദര്‍ശനം നടത്തിയത്.\nഓഖി ദുരന്തമേഖലകളിലെ തകര്‍ന്ന വീടുകള്, റോഡുകള്, ജലസേചനമാര്‍ഗ്ഗങ്ങള്, വൈദ്യുത സംവിധാനങ്ങള്, കാര്‍ഷിക രംഗം, കടല്‍ഭിത്തികള്, മത്സ്യ കര്‍ഷകരുടെ തകര്‍ന്ന ബോട്ടുകള് മുതലായവയെകുറിച്ചെല്ലാം സംഘം പഠനം നടത്തി.\nആര്.ഡി.ഒ സോജന്, കൊടുങ്ങല്ലൂര് തഹസില്‍ദാര് ജെസ്സി സേവിയര് എന്നിവരും പോലീസ് സംഘവും കേന്ദ്രസംഘത്തിനൊപ്പമുണ്ടായിരുന്നു.


ഫൊക്കാന മലയാളി മങ്ക സൗന്ദര്യ മത്സരത്തിനുള്ള ഒരുക്കങ്ങൾ ആരംഭിച്ചു; രേവതി പിള്ള- കോർഡിനേറ്റർ, ഡോ. ബ്രിജിത്ത് ജോർജ് – ചെയർ, ഡോ. കല ഷഹി- വിമൻസ് ഫോറം ചെയർപേഴ്സൺ നേതൃത്വം നൽകും – Kerala Times\nഫൊക്കാന മലയാളി മങ്ക സൗന്ദര്യ മത്സരത്തിനുള്ള ഒരുക്കങ്ങൾ ആരംഭിച്ചു; രേവതി പിള്ള- കോർഡിനേറ്റർ, ഡോ. ബ്രിജിത്ത് ജോർജ് – ചെയർ, ഡോ. കല ഷഹി- വിമൻസ് ഫോറം ചെയർപേഴ്സൺ നേതൃത്വം നൽകും\nജൂൺ 15 നകം രെജിസ്റ്റർ ചെയ്യാം; വിജയികൾക്ക് 1000 ഡോളർ സമ്മാനം\nന്യൂജേഴ്‌സി: 2022 ജൂലൈ7മുതൽ 10 വരെ ഒർലാണ്ടോയിലെ ഹിൽട്ടൺ ഡബിൾ ട്രീ ഹോട്ടലിൽ നടക്കുന്ന ഫൊക്കാന ഗ്ലോബൽ ഡിസ്‌നി കൺവെൻഷനോടനുബന്ധിച്ച് നടത്തുന്ന മലയാളി മങ്ക ബ്യുട്ടി പേജന്റ് മത്സരത്തിനുള്ള ഒരുക്കങ്ങൾ ആരംഭിച്ചു. ഫൊക്കാന കൺവെൻഷനുകളിലെ പ്രധാന ആകർഷങ്ങളിൽ ഒന്നായ മലയാളി മങ്ക എന്ന സ്ത്രീകൾക്കുള്ള ഈ സൗന്ദര്യ മത്സരം ഫൊക്കാന വിമൻസ് ഫോറമാണ് നടത്തി വരുന്നത്. ഫൊക്കാന വിമൻസ് ഫോറം ചെയർപേഴ്സൺ ഡോ. കല ഷഹി, സെക്രെട്ടറി അബ്ജ അരുൺ, ഡോ. ബ്രിജിത്ത് ജോർജ് (ചിക്കാഗോ)- മലയാളി മങ്ക ബ്യൂട്ടി പേജന്റ് ചെയർപേഴ്സൺ, ഫൊക്കാന ന്യൂ ഇംഗ്ലണ്ട് (ബോസ്റ്റൺ) റീജിയൺ വൈസ് പ്രസിഡണ്ട് രേവതി പിള്ള – കോർഡിനേറ്റർ, ഉഷ ചാക്കോ(ന്യൂയോർക്ക്) കോ-ചെയർ എന്നിവർ നേതൃത്വം നൽകുന്ന കമ്മിറ്റിയാണ് മലയാളി മങ്ക മത്സരത്തിനുള്ള ഒരുക്കങ്ങൾ നടത്തി വരുന്നത്.\n25 വയസ്സും അതിനു മുകളിലും പ്രായമുള്ള സ്ത്രീകള്‍ക്കാണ് മലയാളി മങ്ക സൗന്ദര്യ മത്സരത്തില് പങ്കെടുക്കാനുള്ള യോഗ്യത. മത്സര വിജയിയായി മലയാളി മങ്ക കിരീടമണിയിക്കപ്പെടുന്നയാൾക്ക് സര്‍ട്ടിഫിക്കറ്റ്, ട്രോഫി, 1000 ഡോളർ കാഷ് അവാര്‍ഡ് എന്നിവയാണ് സമ്മാനം. പങ്കെടുക്കുന്ന എല്ലാ മത്സരാത്ഥികൾക്കും സമ്മാനമുണ്ട്. മലയാളി മങ്ക ബ്യുട്ടി പേജന്റ് മത്സരത്തിൽ പങ്കെടുക്കാൻ താൽപ്പര്യമുള്ളവർക്ക് 2022 ജൂൺ 15 നകം ഓൺലൈനിലൂടെ രെജിസ്റ്റർ ചെയ്യേണ്ടതാണെന്ന് സംഘാടകർ അറിയിച്ചു.\n2022 ജൂലൈ എട്ടിന് ഉച്ചകഴിഞ്ഞാണ് മലയാളി മങ്ക മത്സരം കൺവെൻഷന്റെ പ്രധാന വേദിയിൽ അരങ്ങേറുക. മൂന്നു റൗണ്ട് മത്സരങ്ങളാണുള്ളത്. കേരള ഡ്രസ്സ് റൗണ്ട്, ടാലന്റ് റൗണ്ട്, സാരി റൗണ്ട് എന്നീ ക്രമങ്ങളിലാണ് മത്സരങ്ങൾ നടത്തുക. ആദ്യ റൗണ്ടിൽ സ്വയം പരിചയപ്പെടുത്തൽ (self intoroduction), രണ്ടാം റൗണ്ടിൽ സ്വന്തം കഴിവുകൾ പ്രകടിപ്പിക്കുക (ടാലന്റ്റ് റൗണ്ട്), മൂന്നാം റൗണ്ടിൽ ചോദ്യോത്തരവേള ( question answer round) എന്നിങ്ങനെയാകും മത്സരങ്ങൾ സംഘടിപ്പിക്കുന്നത്.\nന്യൂയോര്‍ക്കിലെ ഡെയ്‌സിസ് ട്രോഫി വേള്‍ഡ് ആൻഡ് തോമസ് തോമസ് സാരഥി ഡെയ്‌സി തോമസ് ആണ് മലയാളി മങ്ക ബ്യൂട്ടി പേജന്റ് മത്സരത്തിന്റെ സ്‌പോണ്‍സര്. രെജിസ്ട്രേഷൻ സംബന്ധിച്ച് കൂടുതൽ വിവരങ്ങൾക്ക് ഡോ. കല ഷഹി ഫോൺ: +1 (202) 359-8427, അബ്ജ അരുൺ ഫോൺ:+1 (202) 683-0168, രേവതി പിള്ള ഫോൺ: + 617 470 0740, ഡോ. ബ്രിജിത്ത് ജോർജ് ഫോൺ:+1 (847) 208-1546., ഉഷ ചാക്കോ ഫോൺ: 845 480 9213, എന്നിവരുമായി ബന്ധപ്പെടുക.\nഇന്ത്യ പ്രസ് ക്ലബ് ഓഫ് നോർത്ത് അമേരിക്ക പ്രവർത്തനോത്ഘാടനം മെയ് 29 ന് ഹ്യൂസ്റ്റനിൽ


വേള്‍ഡ് മലയാളി കൗണ്‍സില് ലോക മലയാള ദിനാഘോഷം\nWed Jun 29 2022 03:01:15 GMT+0530 (India Standard Time)\nBY NSH7 Nov 2021 12:18 PM GMT\nNSH7 Nov 2021 12:18 PM GMT\nദുബയ്: വേള്‍ഡ് മലയാളി കൗണ്‍സില് അല് ഐന് പ്രൊവിന്‍സ് കേരളപ്പിറവിയോട് അനുബന്ധിച്ച് ലോക മലയാള ദിനാഘോഷം സംഘടിപ്പിച്ചു. പ്രസ്തുത ചടങ്ങില് ഭാഷാപ്രതിജ്ഞ ചൊല്ലുകയും 'മലയാളവും ആനുകാലിക സാഹചര്യങ്ങളും' എന്ന വിഷയത്തില് സംവാദവും നടത്തുകയുണ്ടായി. പ്രൊവിന്‍സിലെ കുടുംബങ്ങള് പങ്കെടുത്ത കലാപരിപാടികളും കൊവിഡ് മാനദണ്ഡങ്ങള് പാലിച്ചുള്ള കുടംബസംഗമവും നടത്തി. കേരളപ്പിറവി ആഘോഷങ്ങള്‍ക്ക് പുറമെ കുടംബങ്ങള് തമ്മില് മധുരം കൈമാറി ദീപാവലി ആഘോഷവും നടത്തി.\nഡബ്ല്യുഎംസി അല് ഐന് പ്രൊവിന്‍സ് പ്രസിഡന്റ് വര്‍ഗീസ് പനക്കല് അധ്യക്ഷത വഹിച്ചു. ഗ്ലോബല് വൈസ് പ്രസിഡന്റ് അഡ്മിന് സി യു മത്തായി മുഖ്യാഥിതി ആയിരുന്നു. ഗ്ലോബല് സെക്രട്ടറി ജിമ്മി, മിഡ്ഡില് ഈസ്റ്റ് റീജ്യന് വൈസ് പ്രസിഡന്റ് അഡ്മിന് വിനീഷ് മോഹന്, ട്രഷറര് രാജീവ് കുമാര്, സെക്രട്ടറി സി എ ബിജു എന്നിവര് ചടങ്ങില് സംസാരിച്ചു. ഗ്ലോബല് ലേഡീസ് ഫോറം പ്രസിഡന്റ് ജാനറ്റ് വര്‍ഗീസ്, അലൈന് പ്രൊവിന്‍സ് അഡൈ്വസറി ബോര്‍ഡ് ചെയര്‍മാന് ഡോ. സുധാകരന്, മെംബര് ഡോക്ടര് ഷാഹുല് ഹമീദ് തുടങ്ങിവര് ആശംസാ പ്രസംഗം നടത്തുക്കുകയും ഡോ. സുനീഷ് ഭാഷാ പ്രതിജ്ഞ ചോല്ലിക്കൊടുക്കുകയും ചെയ്തു.\nWorld Malayalee Council World Malayalam Day Celebration


emalayalee.com - ന്യൂയോര്‍ക്ക് സ്റ്റേറ്റ് സെനറ്റ് ഡമോക്രാറ്റിക് പ്രൈമറിയില് കെവിന് തോമസ് എതിരില്ലാതെ ജയിച്ചു\nന്യൂയോര്‍ക്ക്: ന്യൂയോര്‍ക്ക് സ്റ്റേറ്റ് സെനറ്റ്ഡിസ്ട്രിക്റ്റ് 6-ല് നിന്നുഡമോക്രാറ്റിക് പ്രൈമറിയില് അറ്റോര്‍ണി കെവിന് തോമസ് എതിരില്ലാതെ വിജയിച്ചു. ഡെമോക്രാറ്റിക് പാര്‍ട്ടി നേരത്തെ എന്‍ഡോഴ്സ് ചെയ്തതിരുന്നു.\nഡിസ്ട്രിക്റ്റ് 42-ല് ഇന്ത്യാക്കാരിയായ പ്രമീള മാലിക്ക് നിലവിലുള്ള സ്റ്റേറ്റ് സെനറ്റര് ജെന്നിഫര് മെറ്റ്‌സ്ഗറോട് ഡമോക്രാറ്റിക് പ്രൈമറിയില് പരാജയപ്പെട്ടു. (9883 വോട്ട്-6336 വോട്ട്)\nഡിസ്ട്രിക്ട് 56-ല് ഇന്ത്യന് വംശജനായ ജെറമി കൂനിക്കും ഡമോക്രാറ്റിക് പ്രൈമറിയില് എതിരില്ല.\nകെവിന് തോമസ്, 33, മല്‍സരിക്കുന്ന ആറാം ഡിസ്ട്രിക്റ്റ്, ബെത്ത്പേജ്, ഈസറ്റ് മെഡൊ, ഫാര്‍മിംഗ്ഡെല്, ഫ്രാങ്ക്ലിന് സ്‌ക്വയര്, ഗാര്‍ഡന് സിറ്റി, ഹെമ്പ്സ്റ്റെഡ് തുടങ്ങി ഇന്ത്യാക്കാര് ഏറെയുള്ളപ്രദേശമാണ്.\nനിലവിലുള്ള റിപ്പബ്ലിക്കനായ സെനറ്റര് കെമ്പ് ഹാനന് (72) ഇരുപത്തൊന്‍പതു വര്‍ഷമായി ഇവിടത്തെ സെനറ്ററാണ്. അതിനു മുന്‍പ് 13 വര്‍ഷം അസംബ്ലിമാനായിരുന്നു.\nഒരു ദശാബ്ദത്തിലേറെയായി ബ്രോങ്ക്സില് പാവങ്ങള്‍ക്കുവേണ്ടി പ്രവര്‍ത്തിക്കുന്ന അറ്റോര്‍ണിയാണ് കെവിന്. താന് എന്തിനുവേണ്ടി പ്രവര്‍ത്തിക്കുന്നുവോ അതിനെയെല്ലാം ഇല്ലാതാക്കുന്ന പ്രവര്‍ത്തനങ്ങളാണ് റിപ്പബ്ലിക്കന് പാര്‍ട്ടിചെയ്യുന്നത്. അതിനെതിരേയുള്ള പോരാട്ടത്തിന്റെ ഭാഗമായാണ് സ്ഥാനാര്‍ത്ഥിത്വമെന്നു കെവിന് പറയുന്നു\nചില ഉദാഹരണങ്ങള് മുപ്പത്തിമൂന്നുകാരനായ കെവിന് ചൂണ്ടിക്കാട്ടുന്നു. പാവങ്ങളെ ഉയര്‍ത്തിക്കൊണ്ടു വരാനാണ് സ്റ്റുഡന്റ്സ് ലോണ് സമ്പ്രദായം കൊണ്ടുവന്നത്. ഇന്നിപ്പോള് കൂടുതല് പേരെ പാവങ്ങളാക്കാന് സ്റ്റുഡന്റ്സ് ലോണ് വഴിയൊരുക്കുന്നു. ആ കടക്കെണിയില് നിന്നു ഒരിക്കലും മോചനം കിട്ടാത്ത പലിശ നിരക്കും മറ്റുമാണ്. കടക്കാരെ പിഴിയുന്ന സ്റ്റുഡന്റ്സ് ലോണ് സ്ഥാപനങ്ങള്‍ക്കെതിരേ കെവിന് നിയമ പോരാട്ടം നടത്തുന്നു\nമറ്റൊന്ന് ബാങ്കുകളാണ്. ഒബാമ ബാങ്കുകള്‍ക്കു മേല് കടിഞ്ഞാണിട്ടു. എന്നാല് ആ നിയന്ത്രണങ്ങളൊക്കെ പ്രസിഡന്റ് ട്രമ്പ് നീക്കംചെയ്തു. ഇപ്പോള് പണ്ടു ചെയ്തിരുന്ന പോലെ'റിസ്‌കി ബിസിനസ്' നടത്താന് ബാങ്കുകള്‍ക്ക് തടസ്സമില്ല. അതു തുടരുമ്പോള് അഞ്ചോ, ആറോ വര്‍ഷത്തിനുള്ളില് വീണ്ടും ബാങ്കിംഗ് രംഗത്തു തകര്‍ച്ച പ്രതീക്ഷിക്കാം. സമ്പദ് രംഗത്തെ തകര്‍ച്ച എല്ലാവരുടേയും ജീവിത നിലവാരത്തെ (ക്വാളിറ്റി ഓഫ് ലൈഫ്) തകര്‍ക്കും.\nപ്രസിഡന്റ് ക്ലിന്റന്റെ ഇലക്ഷന് പ്രചാരണത്തിനു നേതൃത്വം കൊടുത്തവരിലൊരാളായ റിബേക്ക വാള്‍ഡോഫിന്റെ നേതൃത്വത്തില് കാംപയിന് കമ്മിറ്റി പ്രവര്‍ത്തനമാരംഭിച്ചിട്ടുണ്ട്.\nന്യൂയോര്‍ക്ക് ടൈംസ് അടക്കമുള്ള മാധ്യമങ്ങള് പലതവണ കെവിന്റെ പ്രവര്‍ത്തനങ്ങളെ പ്രശംസിച്ച് എഴുതിയിട്ടുണ്ട്. യു.എസ്. കമ്മീഷന് ഓണ് സിവില് റൈറ്റ്സിന്റെ ന്യൂയോര്‍ക്ക് സ്റ്റേറ്റ് അഡൈ്വസറി കമ്മിറ്റി അംഗമാണ് കെവിന്. ഈ സ്ഥാനം ലഭിക്കുന്ന ആദ്യ ഇന്ത്യക്കാരാണ്.\nകൂടുതല് ജോലി സാധ്യത ഉറപ്പാക്കുക, ഒബാമ കെയര് പരിഷ്‌കരിച്ച് നിലനിര്‍ത്തുക, സോഷ്യല് സെക്യൂരിറ്റിമെഡികെയര് ആനുകൂല്യങ്ങള് നിലനിര്‍ത്തുക, മിഡില് ക്ലാസിനു നികുതി ഇളവ് ലഭ്യമാക്കുക, ക്ലീന് എനര്‍ജി പ്രോത്സാഹിപ്പിക്കുക, ലോംഗ് ഐലന്റ് റെയില് റോഡ് നന്നായി സംരക്ഷിക്കുക. എം.എസ്13 അടക്കമുള്ള ഗാംഗുകളെ അടിച്ചമര്‍ത്തുക തുടങ്ങിയവയാണ് കെവിന്റെ വാഗ്ദാനങ്ങള്.


സിപിഎം പിന്തുണയിൽ വീണ്ടും കേരള കോൺഗ്രസിന് ജയം\nകോട്ടയം: കോട്ടയത്ത് വീണ്ടും സിപിഎം-കേരള കോണ്‍ഗ്രസ് (എം) ധാരണ. കോട്ടയത്ത് നടക്കുന്ന ജില്ലാ പഞ്ചായത്ത് വികസന സ്റ്റാന്‍ഡിങ് കമ്മിറ്റി തിരഞ്ഞെടുപ്പിൽ സിപിഎം കേരളാ കോണ്‍ഗ്രസിന് വീണ്ടും പിന്തുണ നല്‍കി. ജില്ലാപഞ്ചായത്ത് പ്രസിഡന്റ് തിരഞ്ഞെടുപ്പിലും സിപിഎം കേരള കോണ്‍ഗ്രസ് (എം) ധാരണ പ്രകടമായിരുന്നു.\nകേരളാ കോണ്‍ഗ്രസ് അംഗം സെബാസ്റ്റ്യന് പുളത്തുങ്കലാണ് ജില്ലാ പഞ്ചായത്ത് വികസന സ്റ്റാന്‍ഡിങ് കമ്മിറ്റി തിരഞ്ഞെടുപ്പിൽ വിജയിച്ചിരിക്കുന്നത്. ഇദ്ദേഹത്തിന് 12 അംഗങ്ങളുടെ പിന്തുണ ലഭിച്ചു. സിപിഎമ്മിന്റെ ആറ് അംഗങ്ങളും, കേരളാ കോണ്‍ഗ്രസിന്റെ ആറ് അംഗങ്ങളുമാണ് സെബാസ്റ്റ്യന് പുളത്തുങ്കലിനെ പിന്തുണച്ചത്.\nതിരഞ്ഞെടുപ്പിൽ നിന്ന് സിപിഐ യുടെ അംഗവും, പി സി ജോര്‍ജ് പിന്തുണ നൽകുന്ന അംഗവും വിട്ടു നിന്നു. സ്റ്റാന്‍ഡിങ് കമ്മിറ്റി ചെയര്‍മാനായിരുന്ന കേരളാ കോണ്‍ഗ്രസ് അംഗം സഖറിയാസ് കുതിരവേലിയുടെ ഒഴിവിലേക്കാണ് തിരഞ്ഞെടുപ്പ് നടന്നത്. സഖറിയാസ് കുതിരവേലി ജില്ലാ പഞ്ചായത്ത് പ്രസിഡന്റായി തിരഞ്ഞെടുക്കപ്പെട്ടിരുന്നു.\nലിസമ്മ ബേബിയാണ് കോണ്‍ഗ്രസിന്റെ സ്ഥാനാർത്ഥി. മുൻകാലരീതി അനുസരിച്ച് കേരളാ കോണ്‍ഗ്രസ്-കോണ്‍ഗ്രസ് ധാരണ പ്രകാരം നിലവില് ഒഴിവു വന്ന സീറ്റ് കേരളാ കോണ്‍ഗ്രസിനുള്ളതാണ്. എന്നാൽ ജില്ലാ പഞ്ചായത്ത് പ്രസിഡന്റ് തിരഞ്ഞെടുപ്പില് കേരളാ കോണ്‍ഗ്രസിനിന്റെ ഭാഗത്ത് നിന്ന് ധാരണ തെറ്റിച്ചു കൊണ്ടുള്ള നീക്കത്തെ തുടർന്ന് കോണ്‍ഗ്രസ് പിന്തുണ നൽകാതെ പിന്മാറി.\nഎന്നാൽ ജില്ലാ പഞ്ചായത്ത് പ്രസിഡന്റ് തിരഞ്ഞെടുപ്പില് കേരളാ കോണ്‍ഗ്രസിന് ലഭിച്ച അതേ പിന്തുണ ഈ തിരഞ്ഞെടുപ്പിലും സിപിഎം നൽകി. കോണ്‍ഗ്രസിന് എട്ട്, സിപിഎമ്മിന് ആറ്, കേരളാ കോണ്‍ഗ്രസിന് ആറ്, സിപിഐക്ക് ഒന്ന്, പി സി ജോര്‍ജിന് പിന്തുണയുള്ള ഒരംഗം എന്നിങ്ങനെ 22 അംഗങ്ങളാണ് കൗണ്‍സിലില് ഉള്ളത്.\nനിലവിലെ ക്ഷേമകാര്യ സ്റ്റാന്‍ഡിങ് കമ്മിറ്റി അംഗമായ സെബാസ്റ്റ്യന് പുളത്തുങ്കല് പുതിയ സ്ഥാനത്തെത്തിയതോടെ ക്ഷേമ കാര്യസ്റ്റാന്‍ഡിങ് കമ്മിറ്റി ചെയര്‍മാന് സ്ഥാനത്തേക്ക് വീണ്ണ്ടും തിരഞ്ഞെടുപ്പ് നടക്കും.\nTags: CPMDistrict Panchayat Development Standing CommitteeDistrict Panchayat President electionsElectionsKerala Congresskerala congress ( M)kottayamSebastian Pulathungalsupported Kerala Congress membertie-up


ഓർഡർ ചെയ്തത് പനീർ ബട്ടർ ; നൽകിയത് ബട്ടർ ചിക്കൻ ; ഭക്ഷണവിതരണ ആപ്ലിക്കേഷൻ സൊമാട്ടോയ്ക്കു - Samakalika Malayalam\nഓർഡർ ചെയ്തത് പനീർ ബട്ടർ ; നൽകിയത് ബട്ടർ ചിക്കൻ ; ഭക്ഷണവിതരണ ആപ്ലിക്കേഷൻ സൊമാട്ടോയ്ക്കും ഭക്ഷണശാലയ്ക്കും 55,000 രൂപ പിഴ\nBy സമകാലിക മലയാളം ഡെസ്‌ക് | Published: 08th July 2019 01:19 PM |\nLast Updated: 08th July 2019 01:19 PM | A+A A- |\nപൂനെ: ഓർഡർ ചെയ്ത ഭക്ഷണത്തിനു പകരം എത്തിച്ചത് മറ്റൊന്ന്. ഭക്ഷണം മാറി എത്തിച്ച ഭക്ഷണവിതരണ ആപ്ലിക്കേഷനായ സൊമാട്ടോയ്ക്കും പൂനയിലെ ഭക്ഷണശാലയ്ക്കും അരലക്ഷം രൂപയിലേറെ പിഴ. പൂനെയിലെ ഉപഭോക്തൃ കോടതിയാണ് സൊമോട്ടോയ്ക്കും ഭക്ഷണശാലയ്ക്കും 55,000 രൂപ പിഴ ശിക്ഷ വിധിച്ചത്.\nപൂനെയിലെ അഭിഭാഷകനായ ഷണ്‍മുഖ് ദേശ്മുഖിനാണ് ഓർഡർ ചെയ്തതിന് പകരം വേറെ ഭക്ഷണം ലഭിച്ചത്. വെജിറ്റേറിയൻ ഭക്ഷണമായ പനീർ ബട്ടർ മസാലയാണ് ദേശ്മുഖ് ഓർഡർ ചെയ്തത്. എന്നാൽ ലഭിച്ചതാകട്ടെ ബട്ടർ ചിക്കനും. കറികൾക്ക് സാമ്യം ഉള്ളതിനാൽ ചിക്കൻ ആണെന്നറിയാതെ ദേശ്മുഖ് ഇത് കഴിച്ചു. രണ്ടുവട്ടം ഇങ്ങനെ സംഭവിച്ചു. ഇതേതുടർന്നാണ് ഷണ്‍മുഖ് കോടതിയെ സമീപിച്ചത്.\nതങ്ങളുടെ കമ്പനിയെ അപമാനിക്കാനാണു ഷണ്‍മുഖ് ശ്രമിക്കുന്നതെന്നും ഭക്ഷണത്തിന്‍റെ പണം തിരികെ നൽകിയിട്ടുണ്ടെന്നും സൊമാട്ടോ കോടതിയിൽ വാദിച്ചു. ഹോട്ടലിന്‍റെ ഭാഗത്തുനിന്നുണ്ടായ പിഴവിന് തങ്ങളെ കുറ്റപ്പെടുത്തരുതെന്നും ആവശ്യപ്പെട്ടു. എന്നാൽ സംഭവത്തിൽ സൊമാട്ടോയ്ക്കും ഹോട്ടലിനും പിഴവ് സംഭവിച്ചിട്ടുണ്ടെന്നു കണ്ടെത്തിയ കോടതി ഇരുവർക്കും പിഴ വിധിക്കുകയായിരുന്നു. ഹോട്ടൽ ഉടമ നേരത്തെ തന്നെ കുറ്റം സമ്മതിച്ചിരുന്നു. 45 ദിവസത്തിനുള്ളിൽ നഷ്ടപരിഹാരം കൈമാറണമെന്നും കോടതി നിർദേശിച്ചിട്ടുണ്ട്.\nസൊമാട്ടോ പിഴ ശിക്ഷ പനീർ ബട്ടർ മസാല ബട്ടര് ചിക്കന്


കഞ്ഞിപ്പുര-മൂടാൽ ബൈപ്പാസ്; ലീഗ് സമരം ജനങ്ങളെ പറ്റിക്കാൻ- മന്ത്രി ജലീൽ - Valanchery Online\nHomeNewsPoliticsകഞ്ഞിപ്പുര-മൂടാൽ ബൈപ്പാസ്; ലീഗ് സമരം ജനങ്ങളെ പറ്റിക്കാൻ- മന്ത്രി ജലീൽ\nവളാഞ്ചേരി വട്ടപ്പാറ വളവിൽ നടക്കുന്ന അപകടങ്ങൾക്ക് പതിറ്റാണ്ടുകളുടെ പഴക്കമുണ്ട്. 2006 മുതൽ 2011 വരെയുള്ള5വർഷമൊഴിച്ചാൽ നാടിന് സ്വാതന്ത്ര്യം കിട്ടിയതിന് ശേഷം ഇക്കാലമത്രയും ഈ മേഖലയിൽ നിന്നുള്ള എല്ലാ ജനപ്രതിനിധികളും ലീഗുകാരായിരുന്നു എന്നുള്ളത് സമരം നടത്തുന്നവർ മറക്കരുത്. 539 പേരിൽ നിന്ന് 19 ഏക്കറിലധികം ഭൂമിയാണ് കഞ്ഞിപ്പുര – മൂടാൽ ബൈപ്പാസിനായി ഏറ്റെടുക്കാനുണ്ടായിരുന്നത്. കഴിഞ്ഞ UDF ഭരണകാലത്ത് 103 ആളുകളിൽ നിന്ന് ഭൂമി ഏറ്റെടുത്ത്7കോടി 18 ലക്ഷം രൂപയാണ് നൽകിയിരുന്നത്. അതേ തുടർന്നാണ് ബൈപ്പാസിന്റെ പ്രവൃത്തി ഉൽഘാടനം ജനങ്ങളുടെ കണ്ണിൽ പൊടിയിടാൻ കെങ്കേമമായി നടത്തിയത്.\nഈ സർക്കാർ വന്നതിനു ശേഷം 357 സ്ഥലമുടമകൾക്ക് 33 കോടി 64 ലക്ഷം രൂപ നൽകി ഭൂരിഭാഗം സ്ഥലവും ഏറ്റെടുത്തു കഴിഞ്ഞു. 79 പേർക്ക് കൂടി പണം നൽകി ശേഷിക്കുന്ന3ഏക്കർ കൂടി ഏറ്റെടുക്കുന്നതോടെ ബൈപ്പാസിന്റെ നിർമ്മാണ പ്രവൃത്തിയിലേക്ക് കടക്കാനാകും. ഈ സർക്കാരിന്റെ കാലാവധി കഴിയും മുമ്പ് തന്നെ കഞ്ഞിപ്പുര-മൂടാൽ ബൈപ്പാസ് യാഥാർത്ഥ്യമാക്കി വളാഞ്ചേരിയിലെ ഗതാഗതക്കുരുക്കും വട്ടപ്പാറയിലെ അപകടങ്ങളും ശ്വാശ്വതമായി പരിഹരിക്കും.\nഒരു വർഷം കൊണ്ട് കത്തിപ്പുര – മൂടാൽ ബൈപ്പാസ് പൂർത്തിയാക്കും എന്ന് ഞാൻ പറഞ്ഞത് സ്ഥലമേറ്റെടുപ്പുൾപ്പെടെ എല്ലാ പ്രതിബന്ധങ്ങളും മറികടന്ന് എത്രയും വേഗം ബൈപ്പാസ് പൂർത്തിയാക്കണമെന്ന നല്ല ഉദ്യേശ്യത്തോടുകൂടിയാണ്. യുദ്ധകാലാടിസ്ഥാനത്തിൽ കാര്യങ്ങൾ മുന്നോട്ട് പോയതും അതിന്റെ വെളിച്ചത്തിലാണ്. അതിനിടയിലാണ് ഇടിത്തീ പോലെ പ്രളയം കടന്നു വരുന്നത്. ഭൂമി ഏറ്റെടുക്കൽ ജോലിയിൽ മുഴുകിയിരുന്ന ഉദ്യോഗസ്ഥർക്ക് പ്രളയവുമായി ബന്ധപ്പെട്ട കാര്യങ്ങളിലേക്ക് തിരിയേണ്ടി വന്നതിനാൽ കുറച്ചു കാലതാമസമുണ്ടായത് സ്വാഭാവികമായിരുന്നു. ഇതൊന്നും കാണാതെ എന്റെ പ്രസ്താവനയെ കേവല വാക്കർത്ഥത്തിലെടുത്ത് അത് ഉയർത്തിക്കാട്ടി സമരം നടത്തുന്ന ലീഗും സ്ഥലം എം.എൽ.എ യും ഇക്കാലമത്രയും അവർ ശ്രമിച്ചിട്ട് നടക്കാത്ത കാര്യം ഈ ഗവൺമെന്റിന്റെ കാലത്ത് നടക്കുമെന്ന് വന്നപ്പോഴുള്ള ജാള്യത മറക്കാനാണെന്ന വസ്തുത ആർക്കാണറിയാത്തത്. മറവിരോഗം ബാധിക്കാത്ത നാട്ടിലെ ജനങ്ങൾ നിജസ്ഥിതി മനസ്സിലാക്കുക തന്നെ ചെയ്യും.


anticlock novel from V J James - book review by Shaji Jacob | കലയിൽ ഒരു കാലഘടികാരം - MarunadanMalayali.com\nNovember 15, 2019 | 09:54 PM IST | Permalink\nവിപരീതങ്ങളുടെ കലയാണ് വി.ജെ. ജയിംസിന് നോവൽ എന്ന് നിരീശ്വരൻ നിരൂപണം ചെയ്യുമ്പോൾ ഈ പംക്തിയിൽ സൂചിപ്പിച്ചത് ആവർത്തിക്കട്ടെ. ‘ആന്റിക്ലോക്കും’ അതിന്റെ ശീർഷകം പോലെതന്നെ വൈരുധ്യങ്ങളുടെ സമവായത്തിലൂടെ ജീവിതത്തിന്റെ വ്യാകരണം രചിക്കുന്ന നോവലാകുന്നു. ‘പുറപ്പാടിന്റെ പുസ്തകം’ (1999) മുതൽ ‘ആന്റിക്ലോക്ക്’ വരെ; കഴിഞ്ഞ രണ്ടുപതിറ്റാണ്ടുകാലത്തുടനീളം ജയിംസ് പ്രകടിപ്പിച്ചുപോരുന്ന നോവലെഴുത്തിലെ പ്രൊഫഷണലിസത്തിന്റെ ഏറ്റവും മൗലികമായ ഘടകവും തുടർച്ചയായി നിലനിർത്തുന്ന എഴുത്തിന്റെ കലാവിദ്യയെക്കുറിച്ചുള്ള ഈയൊരു സൂക്ഷ്മജാഗ്രത തന്നെയാണ്.\nജയിംസിന്റെ നോവലുകൾ സാമൂഹ്യപാഠങ്ങളോ കുടുംബകഥകളോ രാഷ്ട്രീയവിമർശനങ്ങളോ സ്ഥലപുരാണങ്ങളോ ചരിത്രഗാഥകളോ അല്ല. മനുഷ്യജീവിതത്തിലെ അസാധാരണമായ ചില അനുഭവങ്ങളുടെയോ അവസ്ഥകളുടെയോ ജ്യാമിതീയഭാവനകളാണ്. വിരുദ്ധഭാവസങ്കലിതമായ രൂപപാഠങ്ങൾ. വിപരീതങ്ങളുടെ ഉത്സവം. ഉപരിതലത്തിലേതെന്നതിനെക്കാൾ അധോതലത്തിലെ ജീവിതങ്ങൾ. ജീവിതോന്മുഖമെന്നതിനെക്കാൾ മരണാഭിമുഖമായ സഞ്ചാരങ്ങൾ. മനുഷ്യാസ്തിത്വത്തിന്റെ സമവായങ്ങളിലേക്കെന്നതിനെക്കാൾ പടലപ്പിണക്കങ്ങളിലേക്കുള്ള നോട്ടങ്ങൾ. കാലഭാവനയുടെ പരിചിതമെന്നതിനെക്കാൾ അപരിചിതമായ ഭൂപടങ്ങൾ. ആത്യന്തികമായി, മനുഷ്യജീവിതത്തിന്റെ നിത്യസന്ദേഹങ്ങളെക്കുറിച്ചുള്ള ആരായലുകളാണ് അവ. തുറക്കാത്തതോ തുറക്കാനാവാത്തതോ ആയ പൂട്ടുകൾ ഒരു നിരന്തരസൂചകമായി ഈ എഴുത്തുകാരന്റെ രചനകളിൽ കടന്നുവരുന്നത് യാദൃച്ഛികമല്ല. ജീവിതത്തെ ഒരു കടങ്കഥയായി കണ്ട് അതിനുത്തരം തേടുകയാണ് ജയിംസിന്റെ രചനകൾ ചെയ്യുന്നത്. വിശ്വാസവും ശാസ്ത്രവും; ജീവിതവും മരണവും; മിത്തും യാഥാർഥ്യവും; ഈശ്വരനും നിരീശ്വരനും; ക്ലോക്കും ആന്റിക്ലോക്കും; വിരക്തിയും കാമനയും; ചലനവും നിശ്ചലതയും; ജഡവും ജീവനുമൊക്കെ അതിന്റെ പൂട്ടുതുറക്കൽ വിദ്യയുടെ താക്കോൽ പരീക്ഷണങ്ങൾ മാത്രമാണ്. ഒരു വാക്യത്തിലെന്നല്ല, ഒറ്റവാക്കിൽതന്നെ സംഗ്രഹിക്കാവുന്ന പ്രമേയമായിരിക്കും ജയിംസിന്റെ നോവലുകൾക്കെല്ലാമുള്ളത്. ഒരു താക്കോൽവാക്കിൽ നിന്നു വിടർത്തിയെടുക്കുന്ന മയിലാട്ടമാണ് അവയ്ക്കുണ്ടാവുക. മരണം, യാത്ര, ഓർമ, മോഷണം, വിശ്വാസം, സമയം......... വിചാരപദ്ധതികളായി വളരുന്ന ലോക-ജീവിതബന്ധങ്ങളുടെയും സയുക്തികവും സംവാദാത്മകവുമായ ബോധങ്ങളുടേതെന്നതിനെക്കാൾ പ്രതിബോധങ്ങളുടെയും മേച്ചിൽപ്പുറമാണ് ജയിംസിന്റെ ഓരോ രചനയും.\nരഹസ്യങ്ങളുടെ പുസ്തകമാണ് നോവൽ എന്നു ജയിംസ് വിശ്വസിക്കുന്നുണ്ടാവണം. പുറപ്പാടുകളുടെ പുസ്തകം മുതൽ ആന്റിക്ലോക്ക് വരെ ഏതും നോക്കൂ. ഒരാൾക്കും മറ്റൊരാളോടും പങ്കുവയ്ക്കാൻ പറ്റാത്ത പ്രാണദുഃഖങ്ങളും ജീവിതാനന്ദങ്ങളും കൊണ്ടുപണിത അതാര്യമായൊരു ചില്ലുകൂടാരമാണ് തന്റെ ഓരോ നോവലും എന്നാണ് ജയിംസ് വായനക്കാരോടു പറയുന്നത്. ജീവിതത്തിന്റെ രഹസ്യചരിത്രമാണ് നോവൽ എന്ന് സിദ്ധാന്തിക്കുന്ന രചനകൾ. ചരിത്രത്തിന്റെ രഹസ്യ പുസ്തകങ്ങൾ.\nകാലം/സമയം എന്ന താക്കോൽ വാക്കിലാണ് ആന്റിക്ലോക്ക് തൂങ്ങിയാടുന്നത്. ജീവിതവും മരണവും തന്നെയാണ് അതിന്റെ ഭാവഭൂമികകൾ. അതിപുരുഷരൂപങ്ങളോടുള്ള ഭയവും വിശ്വാസവും തങ്ങളുടെ അസ്തിത്വത്തെ പുനർനിർണയിക്കുന്ന കുറെ മനുഷ്യരുടെ അവസ്ഥാന്തരങ്ങളാണ് ആന്റിക്ലോക്ക്. ആദിനാട് എന്ന തെക്കൻ തിരുവിതാംകൂറിലെ കുടിയേറ്റ പ്രദേശമാണ് നോവലിന്റെ വിശാലമായ ഭൂപശ്ചാത്തലം. നെയ്യാർ ഡാം നിർമ്മാണത്തിൽ കുടിയിറക്കിയ മനുഷ്യരുടെ പുനരധിവാസമേഖല.\nഗ്രാമത്തിലെ ശവപ്പെട്ടിപ്പണിക്കാരനായ ഹെൻട്രിയാണ് നോവലിന്റെ ആഖ്യാതാവ്. വീടിനു മുകളിൽ മരംവീണു മരിക്കുന്നു, അയാളുടെ ഭാര്യ ബിയാട്രീസും മൂന്നു മക്കളും. മറ്റൊരു ശവപ്പെട്ടിക്കട നടത്തുന്ന ജോപ്പനും ഭാര്യ ഗ്രേസിയും, ശവക്കുഴിവെട്ടുകാരനായ ആന്റപ്പനും മകൻ ഡേവിഡും, പഴയകാല കമ്യൂണിസ്റ്റായ കരുണനും മകൾ ശാരിയും, നൂറ്റിപ്പന്ത്രണ്ടാം വയസ്സിലും വാച്ച് നന്നാക്കുന്ന പണ്ഡിറ്റ്, മഹാധനികനായ ലോപ്പസും തളർന്നു കിടക്കുന്ന ഭാര്യയും മകനും മരുമകളും - ആന്റിക്ലോക്കിലെ കഥാപാത്രങ്ങൾ ഇവരാണ്. ഒരു ക്ലോക്കിന്റെ പ്രതലത്തിലെന്നപോലെ നാലു പാദങ്ങളായി പിളർന്നുനിൽക്കുന്ന, മർത്യജീവിതത്തിന്റെ തന്നെ നാലവസ്ഥകളായി കാണാവുന്ന, നാലു മിത്തിക്കൽ ഋതുക്കൾ പോലുള്ള, ഇതിവൃത്തഘടനയാണ് ആന്റിക്ലോക്കിനുള്ളത്.\nശവപ്പെട്ടിയും സെമിത്തേരിയും അസ്ഥിക്കുഴിയുമൊക്കെ പ്രതിനിധാനം ചെയ്യുന്ന മരണത്തിന്റെയും നിശ്ചലതയുടെയും സൂചകലോകമാണ് ഒന്ന്. വാച്ചും ക്ലോക്കും ആന്റിക്ലോക്കും സന്നിഹിതമാകുന്ന ജീവിതത്തിന്റെയും ചലനത്തിന്റെയും പ്രതീകലോകമാണ് മറ്റൊന്ന്. ലോപ്പസിന്റെ കൊളോണിയൽ ബംഗ്ലാവും അതിലെ നിഗൂഢതകളും പ്രതിനിധാനം ചെയ്യുന്ന സമ്പത്തിന്റെയും അധികാരത്തിന്റെയും സ്ഥലലോകമാണ് മൂന്നാമതൊന്ന്. ഹെൻട്രിക്കും ബിയാട്രീസിനും ആന്റപ്പനും ജോപ്പനും ഗ്രേസിക്കും ഡേവിഡിനും ശാരിക്കും കരുണനും പണ്ഡിറ്റിനുമൊക്കെ സംഭവിക്കുന്ന വിശ്വാസനഷ്ടങ്ങളുടെ കാലലോകമാണ് നാലാമത്തേത്. അതുവഴി, സ്ഥലത്തിലും കാലത്തിലും നിറയുന്ന സൂചകങ്ങളുടെയും പ്രതീകങ്ങളുടെയും ആകെത്തുകയാണ് ജീവിതമെന്നു സ്ഥാപിക്കുന്നു, ആന്റിക്ലോക്ക്. ഇവ നാലിലൂടെയും നടക്കുന്ന ചാക്രികഭ്രമണമാകുന്നു, ആയുസ്. ഭൂത-വർത്തമാനങ്ങൾക്കിടയിൽ ദോലനം ചെയ്യുന്ന ഭാവ-രൂപങ്ങളുടെ പെൻഡുലമാണത്. ഭാവി മരണമാണ്. നിശ്ചലം. ജീവിതം, ഭൂതവർത്തമാനങ്ങളിൽ സംഭവിക്കുന്ന ചലനമാണ്. ഒരർഥത്തിൽ കാലം തന്നെയാണത്. ആ ചലനത്തിന്റെ, കാലത്തിന്റെ, ഗതി മുന്നോട്ടാണെന്നു നാം കരുതുന്നു. നോവൽ പക്ഷെ, കാലത്തെ ഒരു മാത്ര സ്തംഭിപ്പിച്ചു നിർത്തുകയും പിന്നെ പിറകോട്ടു ചലിപ്പിക്കുകയും ചെയ്യുന്ന ഒരു ആന്റിക്ലോക്കിന്റെ നിർമ്മിതിയെ ആഖ്യാനത്തിന്റെ കേന്ദ്രബിന്ദുവാക്കുകയും അതുവഴി ഭാവനയിൽ കാലത്തിന്റെ ഒരു വിപരീത കാലഭൂപടം വരഞ്ഞിടുകയും ചെയ്യുന്നു. കലയിൽ നിർമ്മിച്ച കാലഭൂപടമാണത്; കാലത്തിൽ നിർമ്മിച്ച കലാഭൂപടവും. വിധിയുടെ വഴിമുടക്കലാണതിന്റെ ലക്ഷ്യം. കാലത്തെ തലകീഴ്മറിക്കൽ. ഏകദിശയിൽ ചരിക്കുന്ന ജീവിതത്തിന്റെ നാഴികവട്ടത്തെ വിപരീതത്തിന്റെ ഭാവവിദ്യകൊണ്ട് വഴിതെറ്റിക്കുന്ന സങ്കേതപദ്ധതി. ആഖ്യാനത്തിന്റെ ആഭിചാരം.\nചലിതവും നിശ്ചലിതവുമായ കാലത്തിന്റെ ഭാവഭൂപടമെന്ന നിലയിൽ ആന്റിക്ലോക്കിനെ കാണാൻ മേല്പറഞ്ഞ നാല് പാദങ്ങൾക്കും തമ്മിൽ തമ്മിലുള്ള കഥയുടെ ജൈവബന്ധം കൂടി തിരിച്ചറിയേണ്ടിയിരിക്കുന്നു. ഹെൻട്രിയുടെ ഈ ആത്മഗതമാണ് ആന്റിക്ലോക്കിന്റെ കഥാസൂത്രം. “ശക്തന്മാർക്ക് ആരെയും എന്തും ചെയ്യാം. ഉശിരുകെട്ട ദുർബലർക്ക് ഒത്തുകൂടിവരുന്ന സാഹചര്യത്തിനായി കാത്തിരിക്കാനല്ലാതെ എന്തു ചെയ്യാനാവും? ഞാൻ കാത്തിരിക്കുകതന്നെ ചെയ്യും. എന്റെ ദിവസവും എന്റെ നിമിഷവും തേടിവരും വരെ, അന്ധതമസ്സിൽപ്പെട്ട ശിംശോനെപ്പോലെ ഒരു പ്രതികാരനിമിഷത്തിനായി ഞാൻ കാത്തിരിക്കുകതന്നെ ചെയ്യും”.\nമൂന്നു തലങ്ങളിൽ ഈ ശക്തരുടെ സാന്നിധ്യം നോവൽ പ്രത്യക്ഷീകരിക്കുന്നു. രണ്ടാം ലോകയുദ്ധത്തിൽ ഹിറ്റ്‌ലർ സഖ്യകക്ഷികൾക്കെതിരെ നടത്തിയ പോരാട്ടവും സുഭാഷ്ചന്ദ്രബോസ് ബ്രിട്ടനെതിരെ ഹിറ്റ്‌ലർക്കു നൽകിയ പിന്തുണയുമാണ് ഒന്ന്. അന്ന് സുഭാഷ്‌ബോസിനൊപ്പം നിലയുറപ്പിച്ച സൈനികനായിരുന്നു, പണ്ഡിറ്റ്. സുഭാഷ്‌ബോസ് നൽകിയ ഒരു ഘടികാരം തന്റെ മരണം വരെ ശരീരത്തിൽ ഒരവയവം പോലെ ബന്ധിച്ചിരുന്നു, പണ്ഡിറ്റ്.\nനെയ്യാർ ഡാം പണിതപ്പോൾ ആദിവാസികളെയും കർഷകരെയും കുടിയിറക്കിയ ഭരണകൂടത്തിന്റെ നടപടികളാണ് രണ്ടാമത്തേത്. അണക്കെട്ടിന്റെ ഉദ്ഘാടനവേളയിൽ മുഖ്യമന്ത്രി ഇ.എം.എസ്, കുടിയിറക്കപ്പെട്ടവരുടെ കണ്ണീരൂറിക്കൂടിയാണ് ഡാം നിറഞ്ഞത് എന്നു കുമ്പസാരിക്കുന്നുണ്ട്. നോവലിലെ കഥാപാത്രങ്ങൾ മിക്കവരും ഈ വികസനത്തിന്റെ ഇരകളാണ്.\nലോപ്പസ് ആദിനാട്ടിൽ തുറക്കുന്ന ക്വാറികളും അവ സൃഷ്ടിക്കുന്ന ഭൂകമ്പങ്ങളുമാണ് നോവലിലെ പ്രത്യക്ഷ രാഷ്ട്രീയം. ഭൂമിക്കും ജനതക്കും മേൽ സാത്താനെപ്പോലെ അയാൾ തന്റെ തിന്മയുടെ പെരുങ്കയ്യുകൾ വിടർത്തി നിലകൊള്ളുന്നു. നാടടക്കി ഭരിച്ച സായിപ്പിന്റെ ബംഗ്ലാവാണ് ലോപ്പസിന്റെ വീട്. അവിടെ നീന്തൽക്കുളത്തിനടിയിൽ തനിക്കൊരു രഹസ്യകേന്ദ്രമുണ്ടാക്കുന്നു അയാൾ. ഭൂമിക്കടിയിൽ നിർമ്മിച്ച ആ പേടകം അയാൾക്കു സുഖങ്ങളുടെ താവളമായി. ജർമ്മനിയിലാണ് ലോപ്പസിന്റെ മകൻ. അവന്റെ ഭാര്യ ജർമ്മൻകാരിയാണ്. അവർ നാട്ടിലെത്തുന്നു. കേടായിക്കിടന്ന ജർമ്മൻ ക്ലോക്ക് പണ്ഡറ്റിനെക്കൊണ്ട് നന്നാക്കി വീട്ടിൽ പ്രതിഷ്ഠിക്കുന്നു, മദാമ്മ. പിന്നീട് പണ്ഡിറ്റുണ്ടാക്കിയ ആന്റിക്ലോക്കിന് അവർ മോഹവില പ്രഖ്യാപിക്കുന്നുമുണ്ട്.\nമറ്റെന്തെല്ലാം സാധ്യതകളുണ്ടെങ്കിലും ലോപ്പസിന്റെ സമ്പത്തിനും അധികാരത്തിനും പ്രതാപത്തിനും ചൂഷണത്തിനും ക്രൂരതകൾക്കും ചുറ്റും പ്രദക്ഷിണം വയ്ക്കുന്നവരാണ് ആന്റിക്ലോക്കിലെ കഥാപാത്രങ്ങളെല്ലാം. ആദിനാടിന്റെ സ്ഥലവും കാലവും അയാളുടെ ചൊൽപ്പടിയിലാണ്. ജീവിതവും മരണവും അയാളുടെ വിധിയെഴുത്താണ്. ഭൂതവും വർത്തമാനവും അയാളുടെ നിർണയങ്ങളാണ്. വീട്ടിൽ, തളർന്നുകിടപ്പാണ് ഭാര്യയെങ്കിലും നാടുനീളെ ഉണർന്നുകളിക്കുകയാണ് അയാളുടെ പൗരുഷം.\nആരാണ് ലോപ്പസ്? - ദൈവം? ചെകുത്താൻ? അധികാരി? ഉടമ? കാഫ്കയും റൂൾഫോയും ഓർവെല്ലുമൊക്കെ അവതരിപ്പിച്ച ആൺപ്രരൂപങ്ങളുടെ ഗൂഢപരിവേഷമാർജ്ജിച്ച അതിമാനുഷ ബിംബമാണയാൾ. ‘ലോപ്പസ് ആരെയും വേട്ടയാടും’ എന്ന ഹെൻട്രിയുടെ ഭയമാണ് നോവലിന്റെ അബോധം.\nഹിറ്റ്‌ലറുടെ രക്തരേഖ, മരുമകളിലൂടെ സ്വന്തം വംശത്തിലേക്കു സംക്രമിപ്പിക്കുന്നതിനൊപ്പം അയാൾ ജർമ്മൻ വേട്ടനായയെയും പശുക്കളെയും വളർത്തുകയും ഹിറ്റ്‌ലറുടേതിനു സമാനമായ ഒരധോനിലയം സ്ഥാപിക്കുകയും ജർമൻ ക്ലോക്ക് നന്നാക്കിയെടുത്ത് കാലത്തിൽ തന്റെ ആര്യസമ്പർക്കം സ്‌നാനപ്പെടുത്തുകയും ചെയ്യുന്നു. “ജർമന്മയമുള്ളതെല്ലാം ചേർന്ന് സാത്താൻ ലോപ്പോയ്ക്കുവേണ്ടി പ്രത്യേകമൊരു അന്തരീക്ഷം സൃഷ്ടിക്കുകയാണെന്നുപോലും എനിക്ക് സംശയമുണ്ട്. ചോദ്യം ചെയ്യപ്പെടാത്ത അധികാരഗർവിൽനിന്നും ഏകാധിപതിയിലേക്കുള്ള ദൂരം തുച്ഛമാണെന്ന് സാത്താൻ ലോപ്പോ ഓർമ്മപ്പെടുത്തുന്നു. അയാളുടെ ചെയ്തികളിലെ ന്യായാന്യായങ്ങൾ നോക്കാതെ ഒപ്പംനിൽക്കാൻ ഒരുപറ്റം എറാന്മൂളികളും പോറ്റിവളർത്തപ്പെടുന്നുണ്ട്. എതിരാളികളെ കൊന്നൊടുക്കാൻ പാകത്തിൽ ഒരു ഹിറ്റ്‌ലർ അയാളിൽ ആവേശിച്ചുകിടപ്പുണ്ടെന്ന് തോന്നാൻ ഇവയൊക്കെ എന്നെ പ്രേരിപ്പിക്കുകയാണ്”.\nഎങ്കിലും കഥാന്ത്യത്തിൽ ദാവീദ് ഗോലിയാത്തിനെയെന്നപോലെ ഹെൻട്രി ലോപ്പസിനെ വകവരുത്തുന്നു.\nനിസ്സാരനായ ഹെൻട്രിയുടെ ഭാര്യയെ പ്രാപിക്കാൻ ശ്രമിക്കുകയും കുടുംബം തകർക്കുകയും മാത്രമല്ല ലോപ്പസ് ചെയ്യുന്നത്. ആദിനാട്ടിലെ ഭൂമിയെ ആക്രമിക്കാൻ അയാൾ കൊണ്ടുവന്ന യന്ത്രങ്ങൾക്കുവേണ്ടി വെട്ടിയ വഴി തായ്‌വേരുതകർത്ത വൻ മരംവീണ് ഹെൻട്രിയുടെ ഭാര്യയും മക്കളും മരിക്കുകയും ചെയ്തു. ആമരണം ഹെൻട്രി അയാളെ വെറുത്തു. അയാൾക്കുവേണ്ടി ഒരു ശവപ്പെട്ടി പണിത് ലോകാവസാനം വരെ കാത്തിരിക്കുകയും ചെയ്തു. ഹെൻട്രിയെ ജീവിപ്പിക്കുന്നത് ബിയാട്രീസിനോടുള്ള പ്രണയവും മക്കളോടുള്ള വാത്സല്യവും മാത്രമല്ല. ലോപ്പസിനോടുള്ള പകയുമാണ്. ഇതാണ് ‘ആന്റിക്ലോക്കി’ന്റെ രാസസൂത്രങ്ങളിൽ മുഖ്യം. മനുഷ്യജീവിതത്തിലെ ഭാവവിപര്യയങ്ങളുടെ രാസൈക്യം. ബിയാട്രീസ് ഉള്ളപ്പോഴും ഹെൻട്രിയുടെ ജീവിതം വിപരീതങ്ങളുടെ ഉദ്യാനമായിരുന്നു. ശവപ്പെട്ടിക്കുള്ളിൽ കിടന്നുപോലും പ്രണയം പുഷ്പിച്ച സന്ദർഭങ്ങൾ ‘ആന്റിക്ലോക്കി’ലെ ഏറ്റവും കൗതുകകരമായ ജീവിതതത്വം വെളിപ്പെടുന്ന ഈ ഭാഗം വായിക്കുക.\n“പണ്ട്, മദ്ധ്യാഹ്നങ്ങളിലെ പുറവെയിൽ നോക്കി ഞാനിങ്ങനെ നിൽക്കുമ്പോഴാണ് എനിക്കുള്ള ഉച്ചഭക്ഷണപ്പൊതിയുമായി എന്റെ ബിയാട്രീസ് ഇടവഴിതാണ്ടി കടന്നുവരാറ്. അവളറിയാതെ അവളുടെ ഓരോ ചലനവും ഒപ്പിയെടുത്ത് ഞാൻ ആവേശംകൊള്ളുമായിരുന്നു. ആദ്യമൊക്കെ വികാരം വന്നിട്ട് എനിക്ക് ശ്വാസംമുട്ടുമായിരുന്നു. അത്രയ്ക്ക് ഭംഗിയായിരുന്നു ബിയാട്രീസിനെ കാണാൻ. വശീകരിക്കാൻ ശേഷിയുള്ള മദനപ്പൂഗന്ധമായി അവൾ പ്രവേശിക്കുമ്പോൾ ശവപ്പെട്ടിക്കുള്ളിൽനിന്ന് ഒരു പ്രേതത്തെപ്പോലെ അവളെ കടന്നുപിടിച്ച് ഞാൻ എന്നിലേക്ക് ഒട്ടിക്കുമായിരുന്നു. അവളുടെ സ്‌നേഹം പുരട്ടിയ എതിർപ്പുകൾ എന്റെ നെഞ്ചിലേക്ക് ഒരു ഗാഢാശ്ലേഷമായി കടന്നുപോവുമായിരുന്നു.\nബിയാട്രീസിനെപ്പോലെ അതിസുന്ദരിയായ ഒരുവൾ തീർച്ചയായും ഒരു ശവപ്പെട്ടിപ്പണിക്കാരന്റെ ജീവിതം പങ്കിടേണ്ടവളല്ല. കാഴ്ചയ്ക്ക് ഞാനും തരക്കേടില്ലെങ്കിലും എന്റെ ദേഹക്കൂറ് ബിയാട്രീസിന്റെ ഏഴയൽപക്കത്തുപോലും എത്തുമായിരുന്നില്ല. ദയനീയമായ വീട്ടുസാഹചര്യം മൂലമായിരുന്നു അവളുടെ അപ്പൻ ബിയാട്രീസിനെ എന്റെപേർക്ക് ആലോചിക്കാനെത്തിയത്. പെണ്ണുകാണൻ ചടങ്ങിനു ചെന്നപ്പോൾ അവളുടെ മുഖത്ത് നോക്കാനുള്ള ആത്മവിശ്വാസംപോലും എനിക്കുണ്ടായിരുന്നില്ല. അന്തോനീസ് സഹദായുടെ പള്ളിയിൽവച്ച് ഒളിച്ചുനോക്കാവുന്ന സുരക്ഷിതദൂരത്തുനിന്ന് ഞാനവളെ ആരാധനയോടെ കണ്ടുനിന്നിട്ടുണ്ട്. മാനംപൊട്ടി താഴെവീണ മാലാഖയെന്ന ഉപമ അവൾക്ക് ശരിക്കും ചേരും. അങ്ങനെയൊരു മാലാഖപ്പെണ്ണിന് ശവപ്പെട്ടിയോട് സഹവസിക്കുന്നൊരു അസുരജന്മത്തെ എങ്ങനെ ഇഷ്ടപ്പെടാൻ കഴിയുമെന്നായിരുന്നു എന്റെ പേടി.\nഎന്നിട്ടും അവളെന്നെ ഇഷ്ടപ്പെട്ടു.\nപെണ്ണിന്റെ പക്കലെ പ്രണയത്തിന്റെ മുഴക്കോൽ എത്രമേൽ വേറിട്ടതാണെന്ന് അവളെനിക്ക് കാട്ടിത്തന്നു. നീളത്തിലും വീതിയിലും അതിന്മേലുള്ള അടയാളപ്പെടുത്തലുകൾ പ്രവചിക്കാനാവാത്തവിധം പുരുഷസങ്കല്പത്തിൽനിന്ന് ഭിന്നമാണ്. ഉളിപിടിച്ച് തഴമ്പിച്ച എന്റെ കൈപേശികളും വിയർത്ത ആൺമണവും ഇഷ്ടമാണെന്ന് ബിയാട്രീസ് തുറന്നു പറഞ്ഞ ദിവസം ഞാനവൾക്കുവേണ്ടി സ്വർഗത്തിന്റെ വാതിലും ജനൽപ്പൂട്ടും തുറന്നിട്ടുകൊടുത്തു.\nആദ്യമൊക്കെ ശവപ്പെട്ടികൾ കാണുന്നതേ ബിയാട്രീസിനു ഭയമായിരുന്നു.\n‘എങ്ങ്‌നീ ശവപ്പെട്ടികളടൊപ്പം കഴ്യാമ്പറ്റണ്....’ അവൾ ചോദിച്ചു.\n‘അതിന് ശവപ്പെട്ടികളെ എന്തിത്ര ഭയക്കാൻ’. ഞാൻ തിരിച്ചു ചോദിച്ചു.\n‘ശവപ്പെട്ടീന്നു പറഞ്ഞാലേ മരണവാ. പേടിക്കാണ്ടെങ്ങനെ...?’\n‘ജീവിതത്തി ഒറപ്പ് പറയാവ്ന്ന ഒരേയൊരു സത്യോള്ളൂ ബിയാട്രീസ്, മരണം. ഏതു പണക്കാരന്റേം പാവപ്പെട്ടവന്റേം ജീവിതത്തില് തീർച്ച്യായും സംഭവിക്കുവെന്ന് പറയാവുന്ന ഒരേയൊരു കാര്യം’.\n‘എന്തരൊക്കെപ്പറഞ്ഞാലും മരണോം ശവപ്പെട്ടീം എനിക്ക് പേടി തന്നാ’.\nഅതു പറയുമ്പോൾ അവളുടെ വെളുത്ത മുഖത്തുകൂടി ഭയത്തിന്റെ കരിന്തേളുകൾ ഇഴഞ്ഞുനടന്നു.\nഅപ്പോൾ ഞാനവളെ പിന്നിൽനിന്നും മെല്ലെ കൈചുറ്റിപ്പിടിച്ചു. ശ്വാസംതട്ടുമാറ് കാതിനോട് മുഖം ചേർത്തു ഞാൻ നിന്നപ്പോൾ അവൾ ശവപ്പെട്ടിയും മരണവും മറന്ന് തരളിതയായി പുഷ്പിക്കാൻ തുടങ്ങി. ആ വികാരനിമിഷത്തിൽ അവളുടെ കാതിൽ ചുണ്ടുകൊണ്ടൊപ്പി ഞാൻ ചോദിച്ചു:\n‘അമ്മേട ഗർഭത്തി ചുരുണ്ടൂടി കെടന്നപ്പം നീ പേടിച്ചിര്‌ന്നോ ബിയാട്രീസ്’.\n‘ആവോ അറീല്ല. ഗർഭപാത്രത്തിലെ കെടപ്പ് ഏറ്റോം സുരക്ഷിതമാന്നാ പറഞ്ഞുകേട്ടിട്ടൊള്ളത്’.\n‘തുണിത്തൊട്ടിലി താരാട്ടുംകേട്ട് ഒറങ്ങീരുന്നപ്പഴോ? ഭയോണ്ടാര്‌ന്നോ’.\n‘അത്‌നൊക്കെ എന്തരിനാ ഭയക്കുന്നേ. നല്ല രസോല്ലേ തൊട്ടിലിക്കെടക്കാൻ’.\n‘അതേ എന്തിനാ ഭയക്കുന്നേ. ശവപ്പെട്ടീം അതുപോലാ. ഗർഭപാത്രം പോലെ സുരക്ഷിതമായ് കാക്കും. തൊട്ടില്‌പോലെ ശാന്തമായിട്ട് ഒറക്കും. എത്ര പാവമാ ഓരോ ശവപ്പെട്ടീം. എന്നട്ട് നമ്മ്‌ളെന്തിനാ അതിനെ ഭയക്കണതും വെറുക്കണതും’.\nഅതു പറയുമ്പോൾ ബിയാട്രീസിനെ ഒന്നുകൂടി ഇറുകിപ്പുണർന്ന് ഞാൻ എന്നോടു ചേർത്തു. ദേഹത്തിന്റെ ചൂടും വാസനസോപ്പിന്റെ മണവും എന്റെ ധമനികളിൽ ലഹരിമരുന്ന് കുത്തിവച്ചു.\n‘ഇതു നമ്മുടെ ചോറല്ലേ ബിയാട്രീസ്’. ഞാൻ ചോദിച്ചു. ‘മനുഷമ്മാർ മരിച്ചില്ലേൽ, ശവപ്പെട്ടീക്കെടന്നില്ലേ നമ്മ്‌ളെങ്ങന അരി വാങ്ങും. മക്കക്കെങ്ങന ഫീസ് കൊടുക്കും. മരണത്തീന്നാ നമ്മള് ഭക്ഷിക്കണത്. മരണമാ നമ്മെ ജീവിപ്പിക്കണത്. അതോണ്ട് നമക്കീ ശവപ്പെട്ടികളെ വെറ്ക്കണ്ട’.\nഅടിമുടി പൂത്ത് കുറെക്കൂടി എന്നോടമർന്ന് ബിയാട്രീസ്.\n‘എന്താ, ഇപ്പഴും തോന്നണുണ്ടോ പേടി’. ഞാനവളുടെ കാതിനോട് മധുരസ്വരത്തിൽ ചോദിച്ചു.\n‘എനിക്കിപ്പ പേട്യൊക്കെ തീർന്നപോലെ’. അവളെന്റെ കാതിനോട് മധുരസ്വരത്തിൽ മറുപടി പറഞ്ഞു. ‘ശരിക്കും പാവമാ ശവപ്പെട്ടി, ല്ലേ?’\n‘അതേ. ഓരോ ശവപ്പെട്ടീലും എഴുതീട്ടൊണ്ടാവും അതിനു വിധിക്കപ്പട്ടോന്റെ പേര്. നീ ഇങ്ങനെ സങ്കല്പിക്കുക. ഈ ശവപ്പെട്ട്യോരോന്നിലും ഓരോ കാവൽമാലാകമാരൊണ്ടെന്ന്. നല്ല സുന്ദരികളായ മാലാകമാർ. ഇതിനുള്ളി ഒറങ്ങണോരെ മാലാകമാരാ കാക്കുക. നീയുവൊര് മാലാകയാണ് ബിയാട്രീസ്. ന്റ കാവൽ മാലാക’.\nഎന്റെ വാക്കുകേട്ട് ബിയാട്രീസ് പഴയ നിയമത്താളിലെ ദാരുശില്പം പോലെ നിന്നു. മെഴുകുപോലെ മിനുസവും വെണ്ണപോലെ മാർദ്ദവവും എന്നോടു ചേർന്നു. അടുത്ത് ചാരിനിർത്തിയിരുന്ന ശവപ്പെട്ടിയെ അവളന്നേരം മെല്ലെ തലോടി. പെട്ടിക്കുനേരെ മുഖം ചേർത്ത് അതിനെ മൃദുവായി ചുംബിച്ചു.\nഅതു കണ്ടതും ഞാനെന്റെ മാലാഖയെ ശവപ്പെട്ടിയോടുചേർത്ത് കെട്ടിപിടിച്ച് അവളുടെ ചുവന്ന ചുണ്ടിൽ മൃദുവായി കടിച്ചു. അപ്പോൾ എന്നിൽനിന്നും തെന്നിമാറി ഒരു ഉല്ലാസസിനിമയിലെ നായികയെപ്പോലെ ബിയാട്രീസ് ശവപ്പെട്ടികൾക്കിടയിലൂടെ ഓടി. പ്രണയവിവശനായ നായകനെപ്പോലെ ഞാനും അവൾക്ക് പിന്നാലെ ഓടി.\nഒരു പെട്ടിയുടെ അപ്പുറവും ഇപ്പുറവും നിന്ന് അതിന്റെ വിള്ളലിലൂടെ ഞങ്ങൾ പരസ്പരം നോക്കിച്ചിരിച്ചു. ഞാനെന്റെ കൈകൾ വിടർത്തി നീട്ടിയപ്പോൾ അവളും കൈകൾ വിടർത്തി. അങ്ങനെ ശവപ്പെട്ടിയെ മധ്യത്തിൽനിർത്തി ഞങ്ങൾ കൈകോർത്ത് പ്രണയപാരവശ്യത്തോടെ നിന്നു. നോട്ടം കൊരുത്ത് അധികനേരമങ്ങനെ നിൽക്കാനുള്ള നിയന്ത്രണമില്ലാതെ ഞാൻ ബിയാട്രീസ് നിൽക്കുന്ന മറുഭാഗത്തേക്കു ചെന്ന് അവളെ ഗാഢമായി ആശ്ലേഷിച്ചു.\nപിന്നെ ഞങ്ങളൊന്നിച്ച് വീണുകിടക്കുന്ന ഒരു ശവപ്പെട്ടിക്കുള്ളിലേക്ക് ചാഞ്ഞു.\nഅങ്ങനെ ഒരാൾക്കുമാത്രം ഉദ്ദേശിച്ചിട്ടുള്ള ശവപ്പെട്ടിയിൽ എത്രവട്ടം ഞങ്ങൾ രണ്ടാൾക്കുള്ള ഇടം കണ്ടെത്തിയതാണ്. അൽഫോൻസ്, റോസിലിൻ, റൊസാരിയോസ് ഒരുപക്ഷേ, എല്ലാവരുംതന്നെ ആ പെട്ടികൾക്കുള്ളിലാവണം പിറവിയെടുത്തത്.\nശവപ്പെട്ടിയുടെ സന്താനങ്ങൾ അതേയിടത്തേക്കുതന്നെ....\nഓ വേണ്ട, മുന്നോട്ടിനി ചിന്തിച്ചുകൂടെനിക്ക്.\nഎന്റെ ബിയാട്രീസും പൊന്നുമക്കളുമില്ലാത്ത ഇടം മരണപാതാളത്തേക്കാൾ ഇരുണ്ടതും അതിലുമേറെ ശൂന്യവുമാണ്. തളർന്ന് കിതച്ച് ഞാൻ ശവപ്പെട്ടിക്കു പിന്നിൽ മരിക്കാതെ മരിച്ചവനെപ്പോലേ നിന്നു”.\nനോവലിന്റെ ഇതിവൃത്തത്തിനെന്നപോലെ ഹെൻട്രിയുടെ ജീവിതത്തിനുമുണ്ട് നാലു ഭാവപാദങ്ങൾ. ലോപ്പസിനോടുള്ള പകയാണ് ഹെൻട്രിയുടെ ഒന്നാം ജീവിതം എന്നു സൂചിപ്പിച്ചു. ബിയാട്രീസിനോടും മക്കളോടുമുള്ള സ്‌നേഹം രണ്ടാം ജീവിതവും. ആന്റപ്പനുമായുള്ള സൗഹൃദമാണ് ഹെൻട്രിയുടെ മറ്റൊരു ജീവിതം. ആ സൗഹൃദം ആന്റപ്പന്റെ മകൻ ഡേവിഡിലേക്കും അവന്റെ കാമുകി ശാരിയിലേക്കും വളർന്നു. പണ്ഡിറ്റുമായുള്ള ആത്മബന്ധമാണ് ഹെൻട്രിയുടെ ജീവിതത്തിലെ നാലാം പാദം. ആന്റിക്ലോക്കിന്റെ സങ്കല്പനപരവും ജീവനപരവുമായ സാധ്യതകൾ പണ്ഡിറ്റ് പങ്കുവയ്ക്കുന്നത് ഹെൻട്രിയുമായി മാത്രമാണ്. കാലത്തിന്റെ കാവൽക്കാരനും മരണത്തിന്റെ കാവൽക്കാരനും തമ്മിലുള്ള ഒരു രഹസ്യ ഉടമ്പടിയാണത്. നിർമ്മാണം പൂർത്തിയാക്കിയ ആന്റിക്ലോക്ക് ഹെൻട്രിക്കു നൽകി തന്റെ ജീവിതം ഉപേക്ഷിക്കുന്നു, പണ്ഡിറ്റ്. സമയത്തിൽ നടത്തുന്ന വിപരീതപരീക്ഷണമായാണ് അയാൾ ആന്റിക്ലോക്കിനെ കാണുന്നത്. ഒരു വിപൽപരീക്ഷണവുമാണത്. നോക്കുക:\n“ ‘ഇക്കാലത്തിനെടേ എത്രേത്ര വാച്ചുകളും ക്ലോക്കുകളും ഞാൻ ചലിപ്പിച്ചു. കാലത്തെ മുന്നോട്ടു മുന്നോട്ട് കൊണ്ടുപോവ്വാര്ന്നു അവ. എനിക്കിപ്പം മറ്റൊര് കൗതുകം തോന്നണു’.\n‘കാലത്തെ പൊറകിലോട്ട് ചലിപ്പിക്കണോന്ന്. പ്രദക്ഷിണവഴിയിലൂടെ മുന്നോട്ടാണെങ്കി അപ്രദക്ഷിണമായി പിന്നോട്ടും പോവാല്ലോ. ഇതുവരെ ഞാൻ അങ്ങനൊന്ന് നിർമ്മിച്ചില്ല ജീവിതത്തില്. എനിക്കൊര് ആന്റിക്ലോക്ക് ഒണ്ടാക്കണം’.\nഞാൻ ആദ്യമായി കേൾക്കുകയായിരുന്നു അങ്ങനെയൊരു സാധനത്തെക്കുറിച്ച്. ക്ലോക്കിന്റെ ദിശയ്ക്ക് വിപരീതമായി സൂചികൾ സഞ്ചരിക്കുമ്പോഴാണ് ആന്റിക്ലോക്കായി തീരുകയെന്ന് പണ്ഡിറ്റ് എനിക്ക് പറഞ്ഞുതന്നു. താൻ നിർമ്മിക്കാൻപോകുന്ന ആന്റിക്ലോക്കിന് ഇരുപത്തിനാല് അക്കങ്ങൾ അങ്കനം ചെയ്തിട്ടുണ്ടാവുമെന്നും അദ്ദേഹം കൂട്ടിച്ചേർത്തു. അല്ലാതെ സാധാരണ ക്ലോക്കിനെപ്പോലെ പന്ത്രണ്ട് അങ്കനങ്ങളായിരിക്കില്ല. അതിലൂടെ സഞ്ചരിച്ചാൽ പ്രഭാതത്തിൽനിന്ന് നേരിട്ട് രാത്രിയിലേക്കെത്താം. സന്ധ്യയിൽനിന്ന് ഉച്ചച്ചൂടിലേക്കും. അതെത്ര രസമാണ്. പണ്ഡിറ്റ് വാക്കുകൾകൊണ്ട് രൂപം നൽകിയ ആന്റിക്ലോക്ക് കാണാൻ എനിക്ക് അക്ഷമ തോന്നി. ആ ക്ലോക്ക് എന്നെ ഇപ്പോഴായിരിക്കുന്ന ഇടത്തിൽനിന്ന് പിന്നിലേക്ക് കൊണ്ടുപോകുമോ. എന്റെ ബിയാട്രീസിനും കുഞ്ഞുങ്ങൾക്കുമൊപ്പം ആയിരുന്ന കാലത്തിലേക്ക്. എന്റെ ഹൃദയതാളത്തെ പിന്നിലേക്ക് പിന്നിലേക്ക് ചുറ്റഴിച്ച് എന്റെ ജന്മനിമിഷത്തിലേക്ക് അതെന്നെ എത്തിച്ചു ചേർക്കുമോ? ജന്മനിമിഷം പിന്നിട്ടാൽ പിന്നെന്താണ്? ഞാനപ്പോൾ എന്താണ്? ആരാണ്? അത്രയുമെത്തിയപ്പോൾ ആന്റിക്ലോക്കിനെക്കുറിച്ച് എനിക്ക് സന്ദേഹം തോന്നാനും തുടങ്ങി.\n‘നാളെമൊതല് ഞാനതിന്റെ പരിശ്രമത്തിലായിരിക്കും’, പണ്ഡിറ്റ് പറഞ്ഞു. ‘വേണോങ്കി ഒരു ചൈനീസ് വാച്ച് വാങ്ങി അതിന്റെ പൊളാരിറ്റി തിരിച്ചു കണക്റ്റ് ചെയ്താല് നിസ്സാരമായിട്ട് അതൊണ്ടാക്കാവ്‌ന്നേയൊള്ളൂ. എനിക്കതല്ല വേണ്ടത്. മൊത്തമായും ഒര് മെക്കാനിക്കൽ ക്ലോക്ക്. സമയത്തെ പൽച്ചക്രങ്ങൾക്കെടേൽ അരച്ചുചതച്ച് സെക്കന്റും മിനിറ്റും മണിക്കൂറുവാക്കുന്ന ഒര് സമയഫാക്ടറി. പണ്ടുകാലത്തെ ക്ലോക്കുകളെപ്പോലെ മനുഷോർജ്ജംകൊണ്ട് മാത്രം വേണം അത് പ്രവർത്തിക്കാൻ. ഞാനുദ്ദേശിക്കണ പൂർണതേൽ അതൊണ്ടാക്കണത് അത്ര നിസാര കാര്യോല്ല. ഈ വയസ്സുകാലത്തിനി അത് നിർമ്മിച്ചെടുക്കാമ്പറ്റ്‌വോന്നും അറീല്ല. ഇപ്പൊപ്പറ്റീല്ലേൽ പിന്നെ ഒരിക്കലുവില്ല’.\nഅതു കേട്ടപ്പോൾ നൂറ്റിപ്പന്ത്രണ്ടുകാരനായ ഒരു വയോവൃദ്ധന് ആന്റിക്ലോക്കിന്റെ നിർമ്മാണപ്രവർത്തനങ്ങളിൽ പൂർണമായും മുഴുകാനാവുമോ എന്ന് എനിക്കും സന്ദേഹമുണ്ടായി. പറഞ്ഞുകേട്ടിടത്തോളം സാധാരണ ക്ലോക്ക് നിർമ്മിക്കുംപോലെ എളുപ്പമല്ലത്. കാലത്തെ നേർ വിപരീതത്തിലോടിക്കുന്ന സ്പ്രിങ്ങുകളും പൽച്ചക്രങ്ങളും ചെറു പിരിയാണികളും ചേർപ്പുകളും പരസ്പരം കൃത്യതയോടെ ബന്ധപ്പെടണം”.\nകാലത്തിന്റെയും ജീവിതത്തിന്റെയും ചലനാത്മകതയുടെ രൂപകമായ ക്ലോക്കും സ്ഥലത്തിന്റെയും മരണത്തിന്റെയും നിശ്ചലതയുടെ രൂപകമായ ശവപ്പെട്ടിയുമാണ് ആന്റിക്ലോക്കിലെ കേന്ദ്രബിംബങ്ങൾ. ബൈബിളിന്റെയും ശാസ്ത്രത്തിന്റെയും ഭാവലോകങ്ങളുടെ ഉഭയസാന്നിധ്യം ഈ നോവലിനു നൽകുന്നതും മരണത്തിന്റെയും ജീവിതത്തിന്റെയും രൂപകാത്മക സാധ്യതകൾ തന്നെയാണ്. ശാസ്ത്രത്തിൽ നിന്നു മാത്രമല്ല പഴയനിയമത്തിൽ നിന്നു കൂടിയാണ് പണ്ഡിറ്റ് ആന്റിക്ലോക്കിന്റെ ആരക്കാലുകൾ കണ്ടെടുക്കുന്നത്. അയാൾ പറയുന്നു:\n“ ‘ആന്റിക്ലോക്കാണ് പ്രപഞ്ചത്തിന്റെ നേരായ താളം. നിനക്കറിയാവോ ഹെൻട്രീ, ദൂരത്തിലേക്കു സൂക്ഷിച്ചുനോക്കിയാൽ ചന്ദ്രൻ ഭൂമിയെ ചുറ്റണതും ഭൂമി സ്വയം കറങ്ങണതുവെല്ലാം ആന്റിക്ലോക്ക് ദിശയിലാണെന്നു കാണാം. ഗ്രഹങ്ങൾ സൂര്യനെ ചുറ്റണത്, നമ്മട സൗരയൂഥം കറങ്ങണത്, ഗാലക്‌സികൾ ശൂന്യാകാശത്ത് ചുറ്റിത്തിരിയണത് ഒക്കെ ആന്റിക്ലോക്ക് ഡയറക്ഷനിലാ. മൊത്തം പ്രപഞ്ചത്തിന്റെ ചലനദിശയോട് ചേർന്നുപോകണ അത്തരമൊര് ക്ലോക്കാണ് നിനക്ക് നൽകപ്പെട്ടിരിക്കണത്. എന്നുവച്ചാ നെന്റെ സമയമിപ്പം പ്രപഞ്ചത്തിന്റെ നേർഗതിയോട് ചേർന്നുനിൽക്കുന്നുവെന്നർത്ഥം. ലോകത്തിൽ ഏറ്റോമൊടുവിലായ് പൂർത്തിയായ ആന്റിക്ലോക്കാണിത്. നിനക്കറിയോ, ആദ്യത്തെ ആന്റിക്ലോക്കിനെക്കുറിച്ച് ബൈബിളിൽ സൂചന നൽകണൊണ്ട്’.\nനിത്യേന ബൈബിൾ വായിച്ച് മിക്ക ഭാഗവും മനപ്പാഠമായിട്ടും ഞനങ്ങനൊന്ന് കണ്ടിട്ടേ ഉണ്ടായിരുന്നില്ല. അതിനാൽ എന്റെ ആകാംക്ഷ അത്യധികമായിരുന്നു.\n‘ആഹാസിന്റെ നിഴൽഘടികാരമാണത്’. പണ്ഡിറ്റ് പറഞ്ഞു: ‘ഏശയ്യേട പുസ്തകം നോക്കുക. നിന്റെ പിതാവായ ദാവീദിന്റെ ദൈവമായ കർത്താവ് ഇപ്രകാരം അരുളിച്ചെയ്യുന്നു, നിന്റെ പ്രാർത്ഥന ഞാൻ കേൾക്കുകയും നിന്റെ കണ്ണീർ കാണുകയും ചെയ്തിരിക്കുന്നു. നിന്റെ ആയുസ്സിനോട് ഞാൻ പതിനഞ്ച് സംവത്സരം കൂട്ടും. ആഹാസിന്റെ നിഴൽഘടികാരത്തിൽ സൂര്യഗതിയനുസരിച്ച് ചാഞ്ഞുപോയിരിക്കുന്ന നിഴലിനെ ഞാൻ പത്തുവടി പിന്നിലേക്കു തിരിക്കും. അങ്ങനെ സൂര്യൻ ഘടികാരത്തിൽ ഇറങ്ങിപ്പോയിരുന്ന പത്തുപടി തിരിച്ചുപോയി. അതാര്ന്നു ആദ്യത്തെ ആന്റിക്ലോക്ക്. ഇനി നെന്റെ ജീവിതത്തീന്നും പല പടികൾ സൂര്യൻ പിന്നിലേക്കു സഞ്ചരിച്ചാൽ അത്ഭുതപ്പെടാനില്ല. ആന്റിക്ലോക്കിന്റെ മഹത്ത്വമെന്തെന്ന് അതുതന്നെ നിനക്ക് മനസ്സിലാക്കിത്തരട്ടെ’ ”.\nജീവിതം ഒരേ ദിശയിൽ മാത്രം സഞ്ചരിക്കുന്ന ഒരു ഘടികാരസൂചിയല്ലെന്നും ചരിത്രമെന്ന തുപോലെ ഭാവനയും കാലത്തിനു കുറുകെയും നെടുകെയും സഞ്ചരിക്കുന്ന ഭാവലോകങ്ങളുടെ സാധ്യതകളിലാണ് നിലകൊള്ളുന്നതെന്നും തെളിയിക്കുന്നു, ആന്റിക്ലോക്ക്. ആ അർഥത്തിൽ, കലയിൽ നിർമ്മിച്ച കാലഭൂപടം മാത്രമല്ല, കാലഘടികാരവുമാണ് ജയിംസിന്റെ നോവൽ.\n“തമ്പുരാന്റെ മഹത്ത്വം അവകാശമാക്കിയവരേ,\nമരിച്ച വിശ്വാസികളുടെ ഓർമ്മദിനം ആചരിക്കുന്നതിനായിട്ടാണല്ലോ ശവക്കോട്ടയുടെ വളപ്പിൽ നാമിപ്പോൾ ഒത്തുകൂടിയിരിക്കുക. ഇവിടെ വേരുപിടിച്ചുനിൽക്കുന്ന ഓരോ കുരിശിനുമുണ്ടാവും വിലാപ്പുറം പിളർത്തുന്ന കഥകൾ പറയാൻ. കണ്ണീരുകൊണ്ട് നനച്ചുവളർത്തിയ കുരിശുപാടത്ത് നാളെയൊരിക്കൽ മുളച്ചുപൊന്താനുള്ളവരാണ് ഞാനും നിങ്ങളും. കുരിശായി കൈവിരിച്ചുനിൽക്കുമ്പോൾ ജനനത്തിന്റെയും മരണത്തിന്റെയും തീയതികൾ മാത്രമായി നമ്മുടെ ജീവചരിത്രം ചുരുങ്ങിപ്പോവും. എന്നിട്ടുമതോർക്കാതെ, മരണം പമ്മിനിന്ന് പിടികൂടാൻ പോവുമ്പൊഴും, ജഡത്തിന്റെ മാടിവിളിയിൽ നാം വീണുകൊണ്ടേയിരിക്കുന്നു. അനുഭവിക്കാൻ വേണ്ടിയല്ലെങ്കിൽ ജഡസന്തോഷം എന്തിനുവേണ്ടി സൃഷ്ടിക്കപ്പെട്ടുവെന്ന് മുഷ്ടിചുരുട്ടി ചോദ്യം ചെയ്യാൻ നമുക്കവകാശമുണ്ട്. എല്ലാം തുറന്നുവച്ച് പ്രലോഭിപ്പിച്ചിട്ട് ഒന്നും നീ തൊടരുതെന്ന് പറയുന്ന സ്രഷ്ടാവ് സ്വേച്ഛാധിപതിയാണെന്നു കരുതാനും നമുക്ക് സ്വാതന്ത്ര്യമുണ്ട്. എങ്കിൽ ഓർക്കുക, വസ്ത്രത്തിന്റെ മറ ഒരുവന്റെ പൂർണതയെ അടക്കിവച്ചിരിക്കുന്നതുപോലെ അജ്ഞതയുടെ മറ ഒരുവനിലെ പ്രകാശത്തെ മറച്ചുവയ്ക്കുന്നുവെന്ന് പ്രകാശം ഇരുളായിരിക്കുന്നവൻ അറിയുന്നില്ല.\nകനത്ത മഴപെയ്യുന്നൊരു രാത്രിയിൽ ഒറ്റയ്ക്കീ സെമിത്തേരിയിലെത്തി കുതിർന്നൊലിച്ചുനിന്ന് പറ്റുമെങ്കിൽ ഓരോരുത്തരും ചുറ്റുപാടുമൊന്ന് നോക്കണം. ഏകാകിതയുമായി താദാത്മ്യപ്പെട്ട് അങ്ങനെ നിലകൊണ്ട്, എന്നേലുമൊരു ദിനം ഞാനും നിങ്ങളും മണ്ണിൽ കിനിഞ്ഞിറങ്ങുന്ന മഴയിൽ നനയാനുള്ളതാണെന്ന് ചിന്തിക്കുമ്പോൾ ജീവിതം അതിന്റെ അന്തസ്സാരശൂന്യത തുറന്നുകാട്ടും. തേടേണ്ടതാണോ തേടിയതെന്ന ചിന്ത ഉള്ളിലുയരും. മരിച്ചവർക്കായി കൊളുത്തിവയ്ക്കുന്ന മെഴുകുതിരികൾ വിളിച്ചുപറയുന്ന ജീവനസത്യം തെളിഞ്ഞുകിട്ടും. ശിരസ്സുമുതൽ കത്തിയുരുകി താഴെയെത്തുമ്പോൾ നാരും നട്ടെല്ലുമില്ലാതെ ശൂന്യതയിൽ ലയിക്കുന്ന മനുഷ്യനാണ് ഓരോ തിരിയുമെന്നറിയുക. കണ്ണടച്ച് ക്ഷണനേരം സ്വയമൊരു തിരിയായി മാറൂ. ചിലരുടെ ബാല്യം ഇതിനകം എരിഞ്ഞുതീർന്നു. ചിലർ പാതിയിലേറെയും ചിലർ മുക്കാലും ഇനി ചിലർ ഏതാണ്ട് പൂർണമായും എരിഞ്ഞുതീർന്നിരിക്കുന്നു. വെട്ടം അതിന്റെ ഉത്പത്തിയിൽ ചെന്നു ലയിക്കുന്നതോടെ നിലനിൽപ്പിന്റെ അടയാളങ്ങൾ അസ്തമിക്കുകതന്നെ ചെയ്യും.\nആഘോഷിക്കേണ്ടതാണ് ജീവിതം, അടക്കിപ്പിടിക്കേണ്ടതല്ലെന്ന് ഉറക്കെ വിളിച്ചുപറയുമ്പോൾ മറക്കാതിരിക്കുക, എല്ലാ സ്വാതന്ത്ര്യങ്ങളിലും ആഗ്രഹത്തിന്റെ വാൾമുനകൾ കൂട്ടിമുട്ടുന്ന ഘർഷണമുണ്ട്. മനസ്സുകൾ ഏറ്റുമുട്ടുന്ന രക്തച്ചൊരിച്ചിലും സ്‌നേഹബന്ധങ്ങൾ കത്തിയെരിയുന്ന തീയും പുകയുമുണ്ട്. അതിലാത്രേ ആത്മാവിൽ ദരിദ്രരായവർ ഭാഗ്യവാന്മാരാകുന്നതും അവർക്ക് സ്വർഗം വാഗ്ദാനം ചെയ്യപ്പെടുന്നതും. പലരും തെറ്റിദ്ധരിച്ചിരിക്കുന്നതുപോലെ ഭൂമിയിൽ ദാരിദ്ര്യമനുഭവിക്കുന്നവർക്കെല്ലാം ദൈവരാജ്യത്തിൽ തീനും കുടിയുമനുഭവിക്കാം എന്നല്ല അതിനർത്ഥം. ആത്മാവിൽ ഉണ്ടാവേണ്ടത് ആഗ്രഹങ്ങളുടെ ദാരിദ്ര്യമാണ്. ആശയൊഴിഞ്ഞ് ശൂന്യമാകുന്ന മുറയ്ക്ക് ആത്മാവ് അതിന്റെ സ്വയം പ്രകാശനശേഷി പ്രദർശിപ്പിച്ച് നിങ്ങളിൽതന്നെയുള്ള ദൈവരാജ്യത്തിന്റെ അനുഭവം നൽകുമെന്ന വാഗ്ദാനമാണത്. ആഗ്രഹങ്ങൾ ദുഃഖകാരണമാണെന്ന് ബുദ്ധൻ പറഞ്ഞുവച്ചതിന്റെ പൊരുളും മറ്റൊന്നല്ല.\nകള്ളക്കടത്തു നടത്തി ഒന്നുമീ ലോകത്തുനിന്നും കൊണ്ടുപോകാനാവില്ലെങ്കിൽ പാഞ്ഞുനടന്ന് എല്ലാം വെട്ടിപ്പിടിച്ചിട്ടെന്ത്? മങ്ങിയരണ്ട വെളിച്ചത്തിൽ ചെന്തീപോലത്തെ മാലാഖ മരണത്തിന്റെ സന്ദേശവും കൊണ്ടെത്തുമ്പോൾ, ഞാനൊരു നിമിഷം ഒരുങ്ങട്ടെയെന്ന് അനുമതി ചോദിച്ചാൽ ദൂതനത് അനുവദിക്കില്ല. ആ നാഴികയും വിനാഴികയും ഏതെന്ന് മുൻകൂർ അറിവുകിട്ടിയാൽ എത്രമേൽ ഒരുങ്ങി ഇരിക്കുമായിരുന്നോ അതുപോലെ എപ്പോഴും ആയിരിക്കുവിൻ. മരണം എന്നെ മാത്രം തൊടില്ലെന്നും വേറാരെയെങ്കിലുമേ പിടിച്ചുകൊണ്ടുപോകൂ എന്നും വിചാരിക്കുന്നുവെങ്കിൽ ഓർമ്മിക്കുക, ഏതൊരു മരച്ചോട്ടിൽ ചെന്ന് നോക്കിയാലും കാണാം ഭേദപ്പെട്ടൊരു കാറ്റിൽപോലും വീണുകിടക്കുന്ന അനവധി പച്ചിലകൾ. അങ്ങനെയെങ്കിൽ, അവിചാരിതമായി ആഞ്ഞുവീശുന്നൊരു കൊടുങ്കാറ്റിൽ എത്രയെത്ര പച്ചിലകൾ ഞെടുമ്പറ്റ് പൊഴിഞ്ഞുവീഴാതിരിക്കില്ല”.\n2018, വില: 325 രൂപ


മമത ബാനര്‍ജിക്ക് അഞ്ച് ലക്ഷം പിഴയിട്ട് കോടതി - Keralabhooshanam Daily മമത ബാനര്‍ജിക്ക് അഞ്ച് ലക്ഷം പിഴയിട്ട് കോടതി\nHome/NEWS/LATEST/മമത ബാനര്‍ജിക്ക് അഞ്ച് ലക്ഷം പിഴയിട്ട് കോടതി\nനന്ദിഗ്രാം തെരഞ്ഞെടുപ്പ് കേസ് പരിഗണിക്കുന്നതിൽ നിന്ന് പിന്മാറാൻ ആവശ്യപ്പെട്ട പശ്ചിമ ബംഗാൾ മുഖ്യമന്ത്രി മമത ബാനർജിക്ക് അഞ്ച് ലക്ഷം രൂപ പിഴയിട്ട് കൊൽക്കത്ത ഹൈക്കോടതി ജഡ്ജി ജസ്റ്റിസ് കൗശിക് ചന്ദ. കേസ് പരിഗണിക്കുന്നതിൽ നിന്ന് ജസ്റ്റിസ് കൗശിക് ചന്ദ സ്വയം പിന്മാറി. തന്നെ അപകീർത്തിപ്പെടുത്താൻ ആസൂത്രിതമായ നീക്കങ്ങളുണ്ടായെന്ന് കൗശിക് ചന്ദ നിരീക്ഷിച്ചു.\nമമത ബാനർജിക്കെതിരെ രൂക്ഷവിമർശനമുന്നയിച്ചുക്കൊണ്ടാണ് കൊൽക്കത്ത ഹൈക്കോടതി ജഡ്ജി ജസ്റ്റിസ് കൗശിക് ചന്ദ നന്ദിഗ്രാം തെരഞ്ഞെടുപ്പ് കേസിൽ നിന്ന് സ്വയം പിന്മാറിയത്. സാധാരണ നിലയിൽ പിന്മാറൽ ആവശ്യം കോടതിയിലാണ് ഉന്നയിക്കുന്നത്. എന്നാൽ, തനിക്കെതിരെ ആരോപണങ്ങൾ ഉന്നയിച്ചുക്കൊണ്ട് ആക്ടിങ് ചീഫ് ജസ്റ്റിസിന് കത്ത് കൊടുക്കുകയായിരുന്നു മമത ബാനർജി. 2016ൽ ബിജെപിയുടെ നിയമകാര്യ സെല്ലിന്റെ പരിപാടിയിൽ പങ്കെടുത്തതിന്റെ ചിത്രങ്ങൾ തൃണമൂൽ കോൺഗ്രസ് പാർട്ടി നേതാക്കൾ ശേഖരിച്ചു വച്ചിരുന്നു. താൻ ഹർജി പരിഗണിക്കുന്നതിൽ നിന്ന് തടയാൻ, മാനസികമായി ബുദ്ധിമുട്ടിക്കുന്നത് അടക്കം ആസൂത്രിത ശ്രമങ്ങളുണ്ടായി. ഈ സാഹചര്യത്തിൽ മമത ബാനർജിക്ക് അഞ്ച് ലക്ഷം രൂപ പിഴയിടുകയാണെന്ന് ജസ്റ്റിസ് കൗശിക് ചന്ദ വ്യക്തമാക്കി. മമതയുടെ തെരഞ്ഞെടുപ്പ് ഹർജിയിൽ വാദം കേൾക്കില്ല.\nസംസ്ഥാന രാഷ്ട്രീയത്തിൽ ഉന്നത സ്ഥാനത്തുള്ളവരാണ് കേസിലെ കക്ഷികൾ. അവസരം മുതലെടുക്കുന്നവർ ജുഡിഷ്യറിയുടെ സംരക്ഷകരെന്ന മട്ടിൽ അവതരിച്ചിട്ടുണ്ട്. താൻ പിന്മാറിയില്ലെങ്കിൽ ഈ പ്രശ്നക്കാർ വിവാദം സജീവമാക്കി നിർത്തുമെന്നും ജസ്റ്റിസ് കൗശിക് ചന്ദ നിരീക്ഷിച്ചു. നന്ദിഗ്രാമിലെ ബിജെപിയുടെ സുവേന്ദു അധികാരിയുടെ തെരഞ്ഞെടുപ്പ് റദ്ദാക്കണമെന്ന മമത ബാനർജിയുടെ ഹർജിയാണ് കൊൽക്കത്ത ഹൈക്കോടതിക്ക് മുന്നിലുള്ളത്.


A student found dead inawell ataconvent in Thiruvalla | സിസ്റ്റേഴ്‌സ് മഠത്തിലെ കിണറ്റില് വിദ്യാര്‍ഥിനി മരിച്ച നിലയില്; എന്തോ വീഴുന്ന ശബ്ദം കേട്ടെന്ന്... - Malayalam Oneindia\nUpdated: Thu, May 7, 2020, 16:57 [IST]\nതിരുവല്ല: സിസ്‌റ്റേഴ്‌സ് മഠത്തിലെ കിണറ്റില് അന്തേവാസിയായ വിദ്യാര്‍ഥിനി മരിച്ച നിലയില്. വെള്ളമെടുക്കാന് ശ്രമിക്കുന്നതിനിടെ കാല് വഴുതി വീണതാണെന്നാണ് കരുതുന്നത്. മൃതദേഹം പോസ്റ്റ്‌മോര്‍ട്ടത്തിനായി ആശുപത്രിയിലേക്ക് മാറ്റി. പാലിയേക്കര ബസേലിയന്‍സ് സിസ്റ്റേഴ്‌സ് മഠത്തിലാണ് അന്തേവാസിയായ വിദ്യാര്‍ഥിനിയെ മരിച്ചനിലയില് കണ്ടെത്തിയത്. ചുങ്കപ്പാറ സ്വദേശി ദിവ്യ പി ജോണ് (21) ആണ് മരിച്ചത്. കന്യാസ്ത്രീയാകണമെന്ന ഉദ്ദേശത്തോടെ ഏറെകാലമായി മഠത്തില് കഴിഞ്ഞുവരികയായിരുന്നു ദിവ്യ.\nഅന്തേവാസികള് തന്നെയാണ് പോലീസിനെയും ഫയര്‍ഫോഴ്‌സിനെയും അറിയിച്ചത്. എന്തോ വീഴുന്ന ശബ്ദം കേട്ടാണ് തങ്ങള് വന്നു നോക്കിയതെന്ന് അന്തേവാസികള് പറയുന്നു. രാവിലെ 11 മണിയോടെയായിരുന്നു സംഭവം. മൃതദേഹം തിരുവല്ല താലൂക്ക് ആശുപത്രിയിലേക്ക് മാറ്റി. വീണ ഉടനെ അന്തേവാസികള് അറിഞ്ഞുവെന്നാണ് കരുതുന്നത്.\n20 മിനുട്ടിനകം പുറത്തെടുത്തെങ്കിലും മരിച്ചിരുന്നു. കാല് വഴുതി വീണതാകുമെന്നാണ് പറയുന്നത്. വിശദമായ അന്വേഷണത്തിന് ശേഷമേ കൂടുതല് കാര്യങ്ങള് പറയാന് സാധിക്കൂ എന്ന് പോലീസ് പ്രതികരിച്ചു.\nthiruvalla pathanamthitta convent death student\nStudent found dead in well at convent in Thiruvalla


Thrikkakara byelection cpm candidate district meeting today | Indian Express Malayalam\nthrikkakara byelection cpm candidate district meeting today\nഅരുൺ കുമാർ ഇടത് വിദ്യാർത്ഥി പ്രസ്ഥാനത്തിലൂടെയാണ് രാഷ്ട്രീയത്തിലെത്തിയത്\nUpdated: May 4, 2022 5:52:40 pm\nകൊച്ചി: തൃക്കാക്കരയിൽ സിപിഎം ജില്ലാ കമ്മിറ്റി അംഗം അഡ്വ.കെ.എസ്. അരുൺ കുമാർ ഇടത് മുന്നണി സ്ഥാനാർത്ഥിയെന്ന റിപ്പോര്‍ട്ടുകള് പുറത്തു വന്നതിന് പിന്നാലെ നിഷേധിച്ച് എല്‍ഡിഎഫ് കണ്‍വീനര് ഇ.പി. ജയരാജനും മന്ത്രി പി. രാജീവും. ഇതുവരെ സ്ഥാനാര്‍ഥിയെ തീരുമാനിച്ചിട്ടില്ലെന്നും ഇടതുമുന്നണി യോഗം ചേര്‍ന്നതിന് ശേഷമായിരിക്കും നടപടികളിലേക്ക് കടക്കുകയെന്നും ഇ. പി. ജയരാജന് വ്യക്തമാക്കി.\nസ്ഥാനാര്‍ഥിയെക്കുറിച്ചുള്ള ആലോചന ആരംഭിക്കുന്നതെയുള്ളു എന്നായിരുന്നു രാജീവിന്റെ പ്രതികരണം. എന്നാല് മണ്ഡലത്തില് അരുണ്‍കുമാറിനായി ചുവരെഴുത്തുകള് വരെ ആരംഭിച്ചു കഴിഞ്ഞു. സിഐടിയു ജില്ലാ കമ്മിറ്റിയഗവും ശിശുക്ഷേമ സമിതി ജില്ലാ ഉപാധ്യക്ഷനുമാണ് അരുണ്‍കുമാര്.\nഅരുൺ കുമാർ ഇടത് വിദ്യാർത്ഥി പ്രസ്ഥാനത്തിലൂടെയാണ് രാഷ്ട്രീയത്തിലെത്തിയത്. കോലഞ്ചേരി സെന്റ് പീറ്റേഴ്സ് കോളേജിൽ നിന്നും പ്രീഡിഗ്രിയും ബിഎ എക്കണോമിക്സ് ബിരുദവും നേടി. എസ്എഫ്ഐ എറണാകുളം ജില്ലാ ഭാരവാഹിയും സംസ്ഥാന കമ്മിറ്റിയംഗമായിരുന്നു. തിരുവനന്തപുരം ലോ അക്കാഡമി ലോ കോളേജിൽ നിന്നും നിയമ ബിരുദം നേടിയ അരുൺ നിലവിൽ ഹൈക്കോടതിയിൽ പ്രാക്ടിസ് ചെയ്യുകയാണ്.\nഇന്നലെ എൽഡിഎഫ് കൺവീനർ ഇ.പി.ജയരാജന്‍റെ നേതൃത്വത്തിൽ സംസ്ഥാന സെക്രട്ടേറിയറ്റംഗങ്ങളായ പി.രാജീവും എം.സ്വരാജും ഉൾപ്പെടെ നേതൃയോഗം ചേർന്നിരുന്നു. ഇ.പി.ജയരാജന് നേരിട്ടായിരിക്കും തൃക്കാക്കരയിൽ ഉപതിരഞ്ഞെടുപ്പ് പ്രചാരണം ഏകോപ്പിപ്പിക്കുക. മന്ത്രി പി.രാജീവും സെക്രട്ടേറിയറ്റംഗം എം.സ്വരാജും മുഴുവന് സമയം മണ്ഡലത്തില് കേന്ദ്രീകരിച്ച് പ്രവര്‍ത്തിക്കും.\nതൃക്കാക്കര നിയമസഭാ ഉപതിരഞ്ഞെടുപ്പില് ഉമ തോമസാണ് കോണ്‍ഗ്രസ് സ്ഥാനാര്‍ഥി. ഇന്നലെയാണ് കോൺഗ്രസ് നേതൃത്വം സ്ഥാനാർത്ഥി പ്രഖ്യാപനം നടത്തിയത്. അതേസമയം, ബിജെപി സ്ഥാനാർത്ഥിയെ ഇന്നു നാളെയോ അറിയാം. എ.എൻ.രാധാകൃഷ്ണൻ അടക്കമുള്ളവരുടെ പേരുകൾ ബിജെപി പരിഗണനയിലുണ്ട്.\nതൃക്കാക്കരയിൽ പി. ടി. തോമസിന്റെ നിര്യാണത്തെത്തുടര്‍ന്നാണ് ഉപതിരഞ്ഞെടുപ്പ് നടക്കുന്നത്. ഈ മാസം 31 നാണ് ഉപതിരഞ്ഞെടുപ്പ് നടക്കുക. ജൂണ് മൂന്നിനാണ് വോട്ടെണ്ണല്. ഈ മാസം നാലിന് തിരഞ്ഞെടുപ്പ് വിജ്ഞാപനം പുറപ്പെടുവിക്കും. 11-ാം തീയതി വരെ നാമനിര്‍ദേശ പത്രിക സമര്‍പ്പിക്കാം. പിന്‍വലിക്കാനുള്ള അവസാന തീയതി 16 ആണ്.\nRead More: തൃക്കാക്കരയിൽ വികസന രാഷ്ട്രീയത്തിനൊപ്പം, ആര് ജയിക്കുമെന്ന് പറയാനാകില്ലെന്ന് കെ.വി.തോമസ്\nWeb Title: Thrikkakara byelection cpm candidate district meeting today\nഷവര്‍മ കഴിച്ച് വിദ്യാര്‍ഥി മരിച്ച സംഭവം: ഭക്ഷ്യവിഷബാധയുടെ കാരണം ഷിഗെല്ല ബാക്ടീരിയയെന്ന് ആരോഗ്യവകുപ്പ്


കാറിന്‍റെ സൈലന്‍സറില് നിന്നും വെള്ളം വരുന്നോ? കാരണം ഇതാണ്! | Why water coming from car silencer or exhaust\nFirst Published 7, Nov 2020, 4:43 PM\nപലപ്പോഴും ചില കാറുകളുടെ എക്സ്ഹോസ്റ്റര് പൈപ്പുകളില് നിന്നും ഇടക്കിടെ ജലകണികകള് ഇറ്റിറ്റുവീഴുന്നത് ചിലരെങ്കിലും ശ്രദ്ധിച്ചിട്ടുണ്ടാകും. അന്യകാറുകളുടെ പിന്‍ഭാഗത്തു നിന്നായിരിക്കും പലപ്പോഴും ഈ കാഴ്ചകള് പലരും കണ്ടിട്ടുണ്ടാകുക. എന്തുകൊണ്ടാണ് ഇങ്ങനെ സംഭവിക്കുന്നത്\nഇതു കാണുമ്പോള് അല്‍പ്പം ടെന്‍ഷന് തോന്നിയേക്കാം. ഒരുപക്ഷേ നിങ്ങളറിയാതെ നിങ്ങളുടെ വാഹനത്തിലും ഇതേ പ്രതിഭാസമുണ്ടോ എന്ന് സംശയിക്കുന്ന വാഹന ഉടമകളെ കുറ്റം പറയാനാവില്ല.\nമെക്കാനിക്കുകളോടും വാഹന വിദഗ്ധരോടുമൊക്കെ ചോദിച്ചാല് ചിലര് പറയും കാറിന് മികച്ച ഇന്ധനക്ഷമത ലഭിക്കുന്നുണ്ടെന്നതിന്റെ സൂചനയാണ് ഈ പ്രതിഭാസമെന്ന്. ഇത് ഒരുപരിധിവരെ ശരിയാണ്.\nകാരണം കാറിന്‍റെ എഞ്ചിന് സുഗമമായി പ്രവര്‍ത്തിക്കുന്നതിന്റെ തെളിവാണ് ഈ ജലകണികകള് എന്നാണ് വാഹനലോകം പറയുന്നത്. എങ്ങനെയാണ് ഇത് സംഭവിക്കുന്നത് എന്ന സംശയം പലര്‍ക്കുമുണ്ടാകും. ഈ പ്രതിഭാസത്തിനു പിന്നിലെ ശാസ്ത്രം അറിയാന് പലര്‍ക്കും താല്‍പര്യവുമുണ്ടാകും. അതിന്‍റെ ഉത്തരമാണ് ഇനി പറയുന്നത്.\nഒരു പെട്രോള് തന്മാത്രയില് എട്ട് കാര്‍ബണ് കണങ്ങളും 18 ഹൈഡ്രജന് കണങ്ങളുമാണുള്ളത്. പെട്രോള് തന്മാത്രയുടെ രാസസൂത്രം C8H18 സൂചിപ്പിക്കുന്നത് ഈ കാര്‍ബണ്, ഹൈഡ്രജന് കണങ്ങളെയാണ്.\nഎഞ്ചിനില് പെട്രോളിന്‍റെ ജ്വലനം നടക്കുമ്പോള് ഹൈഡ്രോകാര്‍ബണ് കാര്‍ബണ് ഡൈഓക്‌സൈഡും വെള്ളവുമായി വേര്‍തിരിക്കപ്പെടും. ഇങ്ങനെയണ് ഊര്‍ജ്ജം ഉത്പാദിപ്പിക്കപ്പെടുന്നത്.


മാറാട്: ഹിന്ദുഐക്യവേദി സമരം ശക്തമാക്കും | Hindu front to strengthen Marad agitation - Malayalam Oneindia\n4 min ago പാര്‍ട്ടി വക്താവ് ബിജെപിയില്, നടുങ്ങി നായിഡു, ആന്ധ്രയില് ടിഡിപിയുടെ അടിവേരിളക്കാന് ബിജെപി\n34 min ago മാധ്യമപ്രവർത്തകയോട് ജില്ലാ സെക്രട്ടറിയുടെ ആക്രോശം, നേതാവിന് മറുപടിയുമായി മാധ്യമപ്രവർത്തക!\n1 hr ago കോടിയേരിയെ ട്രോളി സോഷ്യല് മീഡിയ: മകനെ കാണാതായിട്ടും രാജ്യം രക്ഷിക്കാനുള്ള ആ വലിയ മനസ് ഉണ്ടല്ലോ\n1 hr ago തലശ്ശേരിയിലെ ക്ഷേമപെന്‍ഷന് തട്ടിപ്പ്: സിപിഎം നേതാവിനെ പാര്‍ട്ടി ജില്ലാകമ്മിറ്റി പുറത്താക്കി\nMovies കുമ്പളങ്ങിയിലെ ഫ്രാങ്കിയും വിനീത് ശ്രീനിവാസനും! തണ്ണീര്‍മത്തന് ദിനങ്ങളുടെ കിടിലന് ട്രെയിലര്\nമാറാട്: ഹിന്ദുഐക്യവേദി സമരം ശക്തമാക്കും\nPublished: September 23 2003, 5:30 [IST]\nകോഴിക്കോട്: മാറാടം സംഭവത്തെക്കുറിച്ച് സി. ബി. ഐ അന്വേഷണം നടത്തണമെന്നാവശ്യപ്പെട്ട് ഹിന്ദു ഐക്യവേദി സമരം ശക്തമാക്കാന് തീരുമാനിച്ചു.\nഅരയസമാജവും സമരം ശക്തമാക്കാന് തീരുമാനിച്ചിട്ടുണ്ട്. അരയസമാജം കളക്ടറേറ്റ് മാര്‍ച്ചില് പ്രസംഗിക്കവേ ഹിന്ദുഐക്യവേദി സംസ്ഥാന ഓര്‍ഗനൈസിംഗ് സെക്രട്ടറി എം. രാധാകൃഷ്ണന് സെപ്തംബര് 22 തിങ്കളാഴ്ച ഇത് വ്യക്തമാക്കി.\nപ്രക്ഷോഭപരിപാടികളാണ് അവര് ഉദ്ദേശിക്കുത്. നിയമം ലംഘിച്ച് വഴി തടയയുന്നതുവരെയുളള സമരമാര്‍ഗങ്ങള് സ്വീകരിക്കും. ഇതുവരെ പ്രക്ഷോഭം അക്രമത്തിന്റെ മാര്‍ഗം സ്വീകരിച്ചിട്ടില്ലെങ്കിലും 25ന് ശേഷം സ്ഥിതി മാറുമൊണ് സൂചന. ഇതിനായി അരയസമാജവും ഹിന്ദുഐക്യവേദിയും വന് സന്നാഹങ്ങളാണ് നടത്തുത്.\nഇതിനായി ആളുകളെ ആളുകളെ സംഘടിപ്പിക്കുുണ്ട്. അതേസമയം മാറാട് പുനരധിവാസത്തിന്റെ കാര്യത്തില് ബലപ്രയോഗത്തിന്റെ മാര്‍ഗം സ്വീകരിക്കാന് സര്‍ക്കാര് നിര്‍ബന്ധിതമാവുകയാണ്. പുനരധിവാസത്തില് പിന്നാക്കം പോകാന് സര്‍ക്കാറിന് മാര്‍ഗ്ഗമില്ല.\nമാറാട്ടെ പുനരധിവാസം നടക്കാത്തതില് പ്രതിഷേധിച്ചാണ് എറണാകുളം ഉപതെരഞ്ഞെടുപ്പിന്റെ പ്രചാരണരംഗത്ത് ലീഗ്കാര് കാര്യമായി പങ്കെടുക്കാത്തത്. ആന്റണി ശിഹാബ് തങ്ങളെ പല തവണ ഇക്കാര്യം സംസാരിയ്ക്കാനായി ടെലഫോണില് ബന്ധപ്പെടാന് ശ്രമിച്ചിട്ടും ഫലമുണ്ടായില്ല.\nഅരയസമുദായത്തില് പെട്ടവര് തങ്ങള്‍ക്ക് സര്‍ക്കാര് നല്‍കിയ ധനസഹായം കളക്ടര്‍ക്ക് തിരിച്ച് നല്‍കിയതും സര്‍ക്കാരിന് ഏറ്റ അടിയാണ്. ഇതിനൊപ്പമാണ് അവര് സമര പരിപാടികള് നടത്താന് കൂടി തയ്യാറാവുന്നത്.\nപുനരധിവാസ കാര്യത്തില് ആന്റണിയെ സഹായിയ്ക്കാന് മറ്റ് ഘടക കക്ഷികള് ഒന്നും തന്നെ എത്തുന്നുമില്ല. പല തവണ ബി ജെപിയുമായ് രഹസ്യ സംഭാഷണങ്ങള് എ വിഭാഗക്കാര് നടത്തിയിട്ടും കാര്യമായ ഫലം ഒന്നും തന്നെ ഉണ്ടായില്ല.\nപുനരധിവാസം വൈകിക്കോട്ടെ എന്ന രഹസ്യ നിലപാടാണ് ലീഗ് നേതാവ് കുഞ്ഞാലിക്കുട്ടിയ്ക്ക് ഉള്ളത്. മാറാട്ട് ഹിന്ദുക്കളെ കൂട്ടക്കൊല ചെയ്തതുമുതല് അനുരഞ്ജനത്തില് നിന്ന് കുഞ്ഞാലിക്കുട്ടിയെ മാറ്റി നിറുത്തിയതാണ് അദ്ദേഹത്തെ ചൊടിപ്പിച്ചിരിയ്ക്കുന്നത്. മാത്രമല്ല തുടക്കത്തില് അദ്ദേഹത്തിനെതിരേയും ഇതിന്റെ പഴി ആരോപിയ്ക്കുകയും ചെയ്തിരുന്നു.\nmarad malayalam news araya samajam\nStory first published: Tuesday, September 23, 2003, 5:30 [IST]\nOther articles published on Sep 23, 2003


ഏതു കൃഷിക്കും ഉപയോഗിക്കാവുന്ന ഒരു ഉത്തമ ജൈവ വളമാണ് ജീവാമൃതം. മണ്ണില് കർഷകന്റെ സുഹൃത്തുക്കളായ ജീവാണുക്കളുടെ എണ്ണം വർദ്ധിപ്പിച്ചു ചെടികൾക്ക് പരമാവധി പോഷകങ്ങള് എത്തിക്കുവാന് ജീവാമൃതത്തിനു കഴിയും. ജീവാമൃതം സ്ഥിരമായി ഉപയോഗിക്കുന്ന കൃഷിയിടങ്ങളില് രണ്ടോ മൂന്നോ വർഷങ്ങൾ കൊണ്ട് മിത്ര കീടങ്ങളുടെ എണ്ണം വർദ്ധിപ്പിച്ച് പ്രകൃത്യാലുള്ള കീട നിയന്ത്രണം സാദ്ധ്യമാകുമെന്നാണ് പഠനങ്ങള് തെളിയിക്കുന്നത്.\nമുകളില് പറഞ്ഞ കൂട്ടുകളില് വെള്ളം ഒഴികെ ബാക്കിയെല്ലാം ഒരു വീപ്പയിലിട്ട് നന്നായി ഇളക്കി ചേർക്കുക. ശർക്കര ചെറുതായി പൊടിച്ച് ചേർക്കണം. വീപ്പയുടെ മുകള് ഭാഗം ഒരു നനഞ്ഞ ചാക്കു കൊണ്ട് മൂടി രണ്ട് ദിവസം വെയ്ക്കുക. ദിവസവും രണ്ടു നേരം മൂടി മാറ്റി മിശ്രിതം ഇളക്കി കൊടുക്കണം. മൂന്നാം ദിവസം 200 ലിറ്റര് പച്ച വെള്ളം ചേർത്തിളക്കി വിളകൾക്ക് ഒഴിച്ചു കൊടുക്കാം. ജീവാമൃതം തളിക്കുന്നതിനു മുൻപ് വിളകളുടെ ചുവട്ടില് കരിയില കൊണ്ട് പുതയിട്ടാൽ ഗുണഫലം കൂടും. രണ്ടാഴ്ച്ചയിലൊരിക്കല് എന്ന കണക്കില് ജീവാമൃതം തളിക്കാവുന്നതാണ്.


Lijo Jose Pellissery’s Jallikattu Set to Shine at Toronto International Film Festival\n15 Aug, 2019, 6:39 am\nലിജോ ജോസ് പെല്ലിശേരിയുടെ ജെല്ലിക്കെട്ട് 2019ല് ഏറ്റവുമധികം കാത്തിരിക്കുന്ന സിനിമകളിലൊന്നാണ്. വിഖ്യാതമായ ടൊറന്റോ ഇന്റര്‍നാഷനല് ഫിലിം ഫെസ്റ്റിവലിലാണ് സിനിമയുടെ ആദ്യ പ്രദര്‍ശനം. രാജ്യാന്തര മേളകളിലെ പ്രദര്‍ശനത്തിന് പിന്നാലെയായിരിക്കും കേരളത്തില് സിനിമയുടെ റിലീസ്. സമകാലിക ലോക സിനിമ വിഭാഗത്തിലാണ് ജെല്ലിക്കെട്ട് പ്രദര്‍ശിപ്പിക്കുന്നത്. സെപ്തംബര്5മുതല് 15 വരെയാണ് ടൊറന്റോ ഇന്റര്‍നാഷനല് ഫിലിം ഫെസ്റ്റിവല്. കാന്‍സ് ഫിലിം ഫെസ്റ്റിവലില് ഗ്രാന്‍ഡ് പ്രിക്‌സ് ജേതാവായ അറ്റ്‌ലാന്റിക്‌സ് കണ്ടംപററി വേള്‍ഡ് സിനിമാ വിഭാഗത്തില് ജെല്ലിക്കെട്ടിനൊപ്പം പ്രദര്‍ശിപ്പിക്കുന്ന സിനിമകളിലൊന്നാണ്.\nഎസ് ഹരീഷിന്റെ മാവോയിസ്റ്റ് എന്ന കഥയെ അവലംബിച്ച് എസ് ഹരീഷും ആര് ജയകുമാറും തിരക്കഥയെഴുതിയ ചിത്രമാണ് ജെല്ലിക്കെട്ട്. ഒരു പോത്ത് കയര് പൊട്ടിച്ചോടുന്നതും മലയോര ഗ്രാമത്തില് തുടര്‍ന്ന് അരങ്ങേറുന്ന സംഭവ വികാസങ്ങളുമാണ് സിനിമ. അമ്പരപ്പിച്ച ദൃശ്യാവിഷ്‌കാരം എന്ന നിലയ്ക്കാണ് പോസ്റ്റ് പ്രൊഡക്ഷന് അന്തിമ ഘട്ടത്തില് സിനിമ കണ്ട പലരും അഭിപ്രായപ്പെട്ടത്. അനുരാഗ് കശ്യപ്, ഗീതു മോഹന്‍ദാസ്, ഇന്ദ്രജിത്ത് തുടങ്ങിയവര് സിനിമയെ പ്രശംസിച്ച് രംഗത്തെത്തിയിരുന്നു. ലിജോ മാജിക് വീണ്ടുമെന്നാണ് ഗീതു മോഹന്‍ദാസ് അഭിപ്രായപ്പെട്ടത്. ഔട്ട് സ്റ്റാന്‍ഡിംഗ് എന്നായിരുന്നു ദ ക്യു അഭിമുഖത്തില് ഇന്ദ്രജിത്ത് പറഞ്ഞത്.\nഗിരീഷ് ഗംഗാധരന് അങ്കമാലി ഡയറീസിന് ശേഷം ഛായാഗ്രഹണം നിര്‍വഹിച്ച ലിജോ പെല്ലിശേരി ചിത്രം കൂടിയാണ് ജെല്ലിക്കെട്ട്. രാജ്യാന്തര പുരസ്‌കാരങ്ങള് നേടിയ ഇ മ യൗ എന്ന സിനിമയ്ക്ക് ശേഷം പുറത്തുവരുന്ന ലിജോ പെല്ലിശേരി ചിത്രവുമാണ് ജെല്ലിക്കെട്ട്. ആന്റണി വര്‍ഗീസ്, ചെമ്പന് വിനോദ് ജോസ്, സാബുമോന് അബ്ദുസമദ്, ശാന്തി ബാലചന്ദ്രന്, ജാഫര് ഇടുക്കി എന്നിവരാണ് ജെല്ലിക്കെട്ടിലെ പ്രധാന കഥാപാത്രങ്ങള്. രംഗനാഥ് രവിയാണ് സൗണ്ട് ഡിസൈന്.\nതോമസ് പണിക്കര്‍ക്കൊപ്പം ലിജോ പെല്ലിശേരിയും ചെമ്പന് വിനോദ് ജോസും ചേര്‍ന്നാണ് നിര്‍മ്മാണം. 91 മിനുട്ട് ആണ് സിനിമയുടെ ദൈര്‍ഘ്യം. 108 ലോക സിനിമകളാണ് ടൊറന്റോ അന്താരാഷ്ട്ര ചലച്ചിത്രമേളയില് ഉള്ളത്. ഫിലിം ഫെസ്റ്റിവല് പ്രദര്‍ശനങ്ങള്‍ക്ക് ശേഷം ഒക്്‌ടോബറോടെ സിനിമ തിയറ്ററുകളിലെത്തും.\nഏലത്തോട്ടത്തിനകത്ത് വന്യചേഷ്ടകളുമായി നില്‍ക്കുന്ന ആന്റണി വര്‍ഗീസിന്റെയും സാബു മോന്റെയും ചിത്രങ്ങള് ജെല്ലിക്കെട്ടിന്റേതായി പുറത്തുവന്നിരുന്നു. നാല്‍പ്പത് വര്‍ഷത്തെ പാരമ്പര്യമുള്ള അന്താരാഷ്ട്ര ചലച്ചിത്രമേളയാണ് ടൊറന്റോയിലേത്.\nനിവിന് പോളി ചിത്രം: മൂത്തോന്\nഗീതു മോഹന്‍ദാസ് രചനയും സംവിധാനം നിര്‍വഹിച്ച നിവിന് പോളി ചിത്രം മൂത്തോന് ഇന്റര്‍നാഷനല് പ്രിമിയര് ടൊറന്റോ ഇന്റര്‍നാഷനല് ഫിലിം ഫെസ്റ്റിവലിലാണ്. സ്‌പെഷ്യല് പ്രസന്റേഷന് വിഭാഗത്തിലാണ മൂത്തോന് പ്രദര്‍ശിപ്പിക്കുന്നത്.\nഗീതാഞ്ജലി റാവു സംവിധാനം ചെയ്ത ആനിമേറ്റഡ് ഫീച്ചര് ബോംബെ റോസ് ഫെസ്റ്റിവലിലുണ്ട്. പ്രിയങ്കാ ചോപ്രയും ഫര്‍ഹാന് അക്തറും പ്രധാന കഥാപാത്രങ്ങളായ ദ സ്‌കൈ ഇസ് പിങ്ക് ആണ് ടിഫ് സ്‌ക്രീന് ചെയ്യുന്ന മറ്റൊരു ഇന്ത്യന് സിനിമ.